
Amendamentul		1

Propunere de regulament
Considerentul 1
	

	Textul propus de Comisie
	Amendamentul

	(1)	Animalele vii, inclusiv pisicile și câinii, intră sub incidența anexei I la Tratatul privind funcționarea Uniunii Europene și fac parte din politica agricolă comună a Uniunii. În Uniune există o piață pentru aceste animale, inclusiv un comerț transfrontalier substanțial. Multe state membre sunt semnatare ale Convenției europene pentru protecția animalelor de companie. Există o gamă largă de dovezi privind funcționarea sub nivelul optim a pieței interne a câinilor și a pisicilor în Uniune, precum și privind comerțul ilegal cu aceste animale în Uniune și importul în Uniune. Prin urmare, este necesar să se stabilească cerințe minime pentru bunăstarea câinilor și a pisicilor crescute și deținute în unități, precum și cerințe consolidate privind trasabilitatea câinilor și a pisicilor furnizate în Uniune.
	(1)	Animalele vii, inclusiv pisicile și câinii, intră sub incidența anexei I la Tratatul privind funcționarea Uniunii Europene, fac parte din politica agricolă comună a Uniunii, iar bunăstarea lor ar trebui protejată. În Uniune există o piață pentru aceste animale, inclusiv un comerț transfrontalier substanțial. Multe state membre sunt semnatare ale Convenției europene pentru protecția animalelor de companie. Există o gamă largă de dovezi privind funcționarea sub nivelul optim a pieței interne a câinilor și a pisicilor în Uniune, precum și privind comerțul ilegal cu aceste animale în Uniune și importul în Uniune. Prin urmare, având în vedere constatările privind animalele care recunosc capacitatea lor de a avea emoții, de a simți durerea și de a avea interacțiuni sociale, este necesar să se stabilească cerințe minime pentru bunăstarea câinilor și a pisicilor care sunt crescute și deținute în unități, precum și cerințe consolidate privind trasabilitatea câinilor și a pisicilor introduse pe piața Uniunii.



Amendamentul		2

Propunere de regulament
Considerentul 2
	

	Textul propus de Comisie
	Amendamentul

	(2)	Absența unor dispoziții ale Uniunii în materie de bunăstare în ceea ce privește reproducția, deținerea și introducerea pe piață a câinilor și a pisicilor, precum și existența unor norme naționale divergente, au condus foarte des la nașterea, creșterea și vânzarea sau adoptarea fără costuri a acestor animale, în circumstanțe care dăunează bunăstării lor. Concurența dintre crescătorii comerciali de câini și pisici din diferite state membre nu se desfășoară în condiții de concurență echitabile, deoarece condițiile de bunăstare a animalelor reprezintă unul dintre principalele elemente ale competitivității acestor operatori și diferă considerabil de la un stat membru la altul. În consecință, concurența este denaturată, în special în cazul crescătorilor și deținătorilor care respectă standarde ridicate, care nu sunt în măsură să își valorifice investițiile în bunăstarea animalelor atunci când fac schimburi comerciale transfrontaliere, deoarece se confruntă cu operatori care profită de condiții de bunăstare a animalelor care nu corespund standardelor pentru a exercita concurența și a reduce prețurile și standardele.
	(2)	Câinii și pisicile, cu propriile nevoi biologice și comportamentale unice, sunt comercializate și ținute ca animale de companie în Uniune. Absența unor dispoziții ale Uniunii în materie de bunăstare în ceea ce privește reproducția, deținerea și introducerea pe piață a câinilor și a pisicilor, precum și existența unor norme naționale divergente, au condus câteodată la nașterea, creșterea și vânzarea sau adoptarea fără costuri a acestor animale, în circumstanțe care ar putea avea consecințe grave care să dăuneze bunăstării lor. Concurența dintre crescătorii comerciali de câini și pisici din diferite state membre nu se desfășoară în condiții de concurență echitabile, deoarece condițiile de bunăstare a animalelor reprezintă unul dintre principalele elemente ale competitivității acestor operatori și diferă considerabil de la un stat membru la altul. În consecință, concurența este denaturată, în special în cazul crescătorilor și deținătorilor care respectă standarde ridicate, care nu sunt în măsură să își valorifice investițiile în bunăstarea animalelor atunci când fac schimburi comerciale transfrontaliere, deoarece se confruntă cu ogperatori care profită de condiții de bunăstare a animalelor care nu corespund standardelor pentru a exercita concurența și a reduce prețurile și standardele.



Amendamentul		3

Propunere de regulament
Considerentul 3
	

	Textul propus de Comisie
	Amendamentul

	(3)	De asemenea, consumatorii sunt insuficient protejați, deoarece, atunci când achiziționează un câine sau o pisică, aceștia se confruntă adesea cu consecințele negative ale condițiilor precare de bunăstare în care animalele au fost crescute și deținute în unități, cum ar fi probleme de sănătate, probleme de comportament sau defecte genetice ale câinelui sau pisicii achiziționate sau dobândite.
	(3)	De asemenea, consumatorii sunt insuficient protejați, deoarece, atunci când achiziționează un câine sau o pisică, aceștia se confruntă adesea cu consecințele negative ale condițiilor precare de bunăstare în care animalele au fost crescute și deținute în unități, cum ar fi probleme de sănătate, probleme de comportament sau defecte genetice ale câinelui sau pisicii achiziționate sau dobândite. Pentru a sprijini alegerile în cunoștință de cauză ale consumatorilor și pentru a promova respectarea normelor Uniunii, este esențial să se informeze și să se sensibilizeze publicul cu privire la diferența dintre practicile de ameliorare responsabile și cele neconforme sau ilegale.



Amendamentele		280 și 307
Propunere de regulament
Considerentul 3 a (nou)
	

	Textul propus de Comisie
	Amendamentul

	
	(3a)	Deși mai multe state membre au introdus deja liste pozitive la nivel național pentru a reglementa proprietatea privată asupra animalelor, absența unui cadru comun al Uniunii de dispoziții legate de bunăstare privind reproducerea, deținerea și introducerea pe piață a altor specii de animale de companie decât câinii și pisicile, precum și normele naționale divergente conduc la inconsecvențe, lacune în ceea ce privește punerea în aplicare, confuzie pentru consumatori și, de multe ori, la consecințe grave în materie de bunăstare a animalelor pentru speciile care nu sunt potrivite pentru a fi animale de companie, precum și la riscuri pentru biodiversitate, sănătatea și siguranța umană și conservarea naturii.



Amendamentul		308
Propunere de regulament
Considerentul 3 b (nou)
	

	Textul propus de Comisie
	Amendamentul

	
	(3b)	Au existat solicitări anterioare de a stabili o listă la nivelul Uniunii bazată pe date științifice cu animalele care au fost evaluate ca fiind potrivite pentru a fi animale de companie, în condiții propice de bunăstare, fără a dăuna populațiilor sălbatice și, prin urmare, biodiversității europene sau sănătății și siguranței umane. În acest sens, este esențial să se asigure o evaluare a impactului asupra animalelor, inclusiv asupra bunăstării, comportamentului, nevoilor nutriționale și asistenței veterinare, pentru a evita situațiile care ar putea cauza suferințe inutile, condiții de viață inadecvate sau punerea în pericol a speciilor.




Amendamentul		4

Propunere de regulament
Considerentul 4 a (nou)
	

	Textul propus de Comisie
	Amendamentul

	
	(4a)	Cooperarea dintre statele membre ar trebui consolidată pentru a identifica unitățile de reproducție ilegale, pentru a dezmembra rețelele asociate și pentru a asigura respectarea efectivă a normelor aplicabile. Consolidarea colaborării transfrontaliere, a schimbului de informații și a inspecțiilor coordonate este esențială pentru a aborda caracterul transnațional al anumitor activități ilegale și pentru a proteja bunăstarea animalelor și interesele consumatorilor în întreaga Uniune.



Amendamentul		5

Propunere de regulament
Considerentul 4 b (nou)
	

	Textul propus de Comisie
	Amendamentul

	
	(4b)	Numărul animalelor de companie din Uniune a crescut semnificativ în ultimii ani, reflectând atașamentul puternic al cetățenilor Uniunii față de bunăstarea câinilor și a pisicilor. Având în vedere evoluțiile științifice din domeniul bunăstării animalelor, Uniunea și statele sale membre ar trebui încurajate să promoveze o abordare juridică care să reflecte nu numai statutul animalelor ca proprietate, ci și responsabilitatea etică a oamenilor față de bunăstarea și protecția lor.



Amendamentul		6

Propunere de regulament
Considerentul 6
	

	Textul propus de Comisie
	Amendamentul

	(6)	Comerțul ilegal cu câini și pisici s-a dezvoltat parțial din cauza lipsei de trasabilitate a acestor animale până la naștere. La rândul lor, practicile comerciale ilegale sunt asociate cu suferința câinilor și a pisicilor care fac obiectul unor practici de reproducție necontrolate. Fără mijloace fiabile de urmărire a animalelor până la originea lor nu este posibilă asigurarea respectării de către operatori a acelorași standarde de bunăstare a animalelor și asigurarea unor condiții uniforme de concurență pe piața internă în ceea ce privește furnizarea câinilor și a pisicilor. Prin urmare, este esențial să se asigure trasabilitatea câinilor și a pisicilor printr-un sistem care să identifice și să înregistreze câinii și pisicile înainte de furnizarea acestora pentru prima dată în Uniune, precum și de fiecare dată când are loc o schimbare a dreptului de proprietate asupra animalelor.
	(6)	Comerțul ilegal cu câini și pisici s-a dezvoltat parțial din cauza lipsei de trasabilitate a acestor animale până la naștere și din cauza interesului consumatorilor pentru aceste animale, toate acestea fiind facilitate de dezvoltarea cumpărăturilor online. La rândul lor, practicile comerciale ilegale sunt asociate cu suferința câinilor și a pisicilor care fac obiectul unor practici de reproducție necontrolate. Fără mijloace fiabile de urmărire a animalelor până la originea lor nu este posibilă asigurarea respectării de către operatori a acelorași standarde de bunăstare a animalelor și asigurarea unor condiții uniforme de concurență pe piața internă în ceea ce privește introducerea pe piață a câinilor și a pisicilor. Prin urmare, este esențial să se asigure trasabilitatea câinilor și a pisicilor printr-un sistem care să identifice și să înregistreze câinii și pisicile înainte de introducerea acestora pentru prima dată pe piața Uniunii, precum și de fiecare dată când are loc o schimbare a dreptului de proprietate asupra animalelor.



Amendamentul		309
Propunere de regulament
Considerentul 6 a (nou)
	

	Textul propus de Comisie
	Amendamentul

	
	(6a)	Prezentul regulament introduce înregistrarea obligatorie, controale consolidate privind vânzările online și o mai bună trasabilitate a câinilor și pisicilor, cu perioade de tranziție de până la 10 ani, pentru a permite autorităților relevante să se pregătească. Regulamentul subliniază, de asemenea, importanța unor standarde la nivelul Uniunii pentru reproducerea responsabilă a animalelor, pentru a preveni efectele negative asupra sănătății și bunăstării câinilor și pisicilor. Prezentul regulament abordează aceste aspecte prin stabilirea unor cerințe clare în materie de bunăstare și prin asigurarea faptului că practicile de reproducere a animalelor respectă cele mai înalte standarde.




Amendamentul		7

Propunere de regulament
Considerentul 7
	

	Textul propus de Comisie
	Amendamentul

	(7)	Comerțul ilegal cu pisici și câini din afara UE a crescut. Normele actuale ale UE privind circulația câinilor și a pisicilor în UE, cum ar fi dispozițiile Regulamentului (UE) nr. 576/2013 și ale Legii privind sănătatea animală, nu conțin suficiente instrumente pentru a preveni acest comerț ilegal. Aceasta înseamnă că sunt necesare norme suplimentare pentru combaterea comerțului ilegal cu câini și pisici. Normele existente de sănătate animală impun ca animalele să fie identificate cu un microcip, atât pentru circulația comercială, cât și pentru circulația necomercială a câinilor și pisicilor care intră în Uniune. Pentru a consolida aceste dispoziții privind trasabilitatea, proprietarii de câini și pisici care intră în Uniune trebuie să asigure înregistrarea acestora într-una dintre bazele de date ale statelor membre de la locul de destinație. Acest lucru va asigura un control mai strict al circulației animalelor respective.
	(7)	Comerțul ilegal cu pisici și câini din afara UE a crescut. Normele actuale ale UE privind circulația câinilor și a pisicilor în UE, cum ar fi dispozițiile Regulamentului (UE) nr. 576/2013 și ale Legii privind sănătatea animală, nu conțin suficiente instrumente pentru a preveni acest comerț ilegal. Aceasta înseamnă că sunt necesare norme suplimentare pentru combaterea comerțului ilegal cu câini și pisici. Normele existente de sănătate animală impun ca animalele să fie identificate cu un microcip, atât pentru circulația comercială, cât și pentru circulația necomercială a câinilor și pisicilor care intră în Uniune. Pentru a consolida aceste dispoziții privind trasabilitatea, proprietarii sau persoanele responsabile pentru câinii și pisicile care intră în Uniune trebuie să asigure înregistrarea acestora într-una dintre bazele de date ale statelor membre de la locul de destinație. Acest lucru va asigura un control mai strict al circulației animalelor respective.



Amendamentul		8

Propunere de regulament
Considerentul 8
	

	Textul propus de Comisie
	Amendamentul

	(8)	Dispozițiile privind trasabilitatea din prezenta propunere contribuie, de asemenea, la protecția sănătății publice printr-un nivel mai ridicat de bunăstare a animalelor, de sănătate a animalelor și prin controale mai bune privind posibila transmitere a bolilor animalelor (unele dintre acestea fiind de natură zoonotică), urmând o abordare de tip „O singură sănătate”.
	(8)	Dispozițiile privind trasabilitatea din prezenta propunere contribuie, de asemenea, la protecția sănătății publice printr-un nivel mai ridicat de bunăstare a animalelor, de sănătate a animalelor și prin controale mai bune privind posibila transmitere a bolilor animalelor (unele dintre acestea fiind de natură zoonotică, iar altele transmițându-se animalelor sălbatice), urmând o abordare de tip „O singură sănătate”.




Amendamentul		9

Propunere de regulament
Considerentul 8 a (nou)
	

	Textul propus de Comisie
	Amendamentul

	
	(8a)	Regulamentul (UE) 2016/429 al Parlamentului European și al Consiliului reglementează bolile transmisibile ale animalelor cu scopul de a evita răspândirea acestor boli în Uniune. Sănătatea animalelor este unul dintre cele cinci domenii ale bunăstării animalelor și, prin urmare, este abordată în prezentul regulament. Cu toate acestea, prezentul regulament nu abordează bolile enumerate în Regulamentul (UE) 2016/429, ci mai degrabă starea de sănătate a câinilor și a pisicilor, astfel cum este modelată de boli netransmisibile (de exemplu, leziuni) sau de boli nelistate (de exemplu, anumiți paraziți). Prin urmare, normele prevăzute în prezentul regulament sunt complementare Regulamentului (UE) 2016/429, nu se suprapun cu normele prevăzute în regulamentul respectiv și nici nu le dublează.




Amendamentul		10

Propunere de regulament
Considerentul 10
	

	Textul propus de Comisie
	Amendamentul

	(10)	Regulamentul (UE) 2016/429 prevede identificarea câinilor și a pisicilor cu un transponder, dar numai dacă aceștia fac obiectul circulației între statele membre sau au intrat în Uniune. Identificarea impusă de regulamentul respectiv nu este pe deplin armonizată, deoarece nu include standarde precise privind transponderele. În plus, regulamentul respectiv nu impune statelor membre să țină baze de date cu câini și pisici. Prin urmare, statele membre trebuie să aibă obligația de a crea și de a menține baze de date cu câini și pisici furnizate pe piața Uniunii pentru a asigura trasabilitatea acestor animale. De asemenea, este necesar să se asigure interoperabilitatea acestor baze de date. Acest lucru va facilita găsirea de informații privind câinii și pisicile în întreaga Uniune și va permite autorităților competente să efectueze controale oficiale pentru a asigura conformitatea cu normele privind bunăstarea animalelor.
	(10)	Regulamentul (UE) 2016/429 prevede identificarea câinilor și a pisicilor cu un transponder, dar numai dacă aceștia fac obiectul circulației între statele membre sau au intrat în Uniune. Identificarea impusă de regulamentul respectiv nu este pe deplin armonizată, deoarece nu include standarde precise privind transponderele. În plus, regulamentul respectiv nu impune statelor membre să țină baze de date cu câini și pisici. Prin urmare, statele membre trebuie să aibă obligația de a crea și de a menține baze de date cu pisici și câini introduși pe piața Uniunii pentru a asigura trasabilitatea acestor animale. De asemenea, este necesar să se asigure interoperabilitatea acestor baze de date. Acest lucru va facilita găsirea de informații privind câinii și pisicile în întreaga Uniune și va permite autorităților competente să efectueze controale oficiale pentru a asigura conformitatea cu normele privind bunăstarea animalelor.



Amendamentul		11

Propunere de regulament
Considerentul 11
	

	Textul propus de Comisie
	Amendamentul

	(11)	Furnizarea de câini și pisici, cu titlu lucrativ sau gratuit, are un impact asupra pieței interne. Prin urmare, pentru a preveni frauda, trebuie asigurată trasabilitatea tuturor animalelor comercializate pe piața Uniunii, iar deținerea animalelor în unități de reproducție, magazine de animale de companie sau adăposturi pentru animale trebuie să se supună unor norme detaliate.
	(11)	Introducerea câinilor și pisicilor pe piață, cu titlu lucrativ sau gratuit, are un impact asupra pieței interne. Prin urmare, pentru a preveni frauda, trebuie asigurată trasabilitatea tuturor animalelor comercializate pe piața Uniunii, iar deținerea animalelor în unități de reproducție și de vânzare, case adoptive sau în adăposturi pentru animale trebuie să se supună unor norme detaliate. Armata, poliția sau autoritățile vamale care cresc sau dețin câini pentru propriile servicii nu se află într-o astfel de situație, deoarece nu își desfășoară activitățile de reproducție sau deținere pentru piață.



Amendamentul		12

Propunere de regulament
Considerentul 11 a (nou)
	

	Textul propus de Comisie
	Amendamentul

	
	(11a)	Furnizarea ocazională de căței și pisoi de către proprietarii lor care dețin câini sau pisici pentru divertisment personal sau familial și pentru companie și fără nicio intenție sau scop comercial nu are un impact semnificativ asupra pieței interne și, prin urmare, este justificat să se excludă astfel de activități de furnizare din domeniul de aplicare al prezentului regulament.



Amendamentul		13

Propunere de regulament
Considerentul 13
	

	Textul propus de Comisie
	Amendamentul

	(13)	Directiva 2010/63/UE a Parlamentului European și a Consiliului4 reglementează deținerea, creșterea și aprovizionarea cu animale deținute în scopuri științifice, inclusiv câini și pisici. Câinii și pisicile destinate unor scopuri științifice trebuie, prin urmare, să fie excluse din domeniul de aplicare al prezentului regulament.
	(13)	Directiva 2010/63/UE a Parlamentului European și a Consiliului4 reglementează deținerea, creșterea și aprovizionarea cu animale deținute în scopuri științifice, inclusiv câini și pisici. Regulamentul (UE) 2019/6 al Parlamentului European și al Consiliului reglementează studiile clinice pentru produsele medicinale veterinare care implică utilizarea animalelor, inclusiv a câinilor și a pisicilor. Câinii și pisicile destinate unor scopuri științifice sau utilizate în aceste scopuri, precum și câinii și pisicile utilizate în studiile clinice necesare pentru autorizarea introducerii pe piață a produselor medicinale veterinare trebuie, prin urmare, să fie excluse din domeniul de aplicare al prezentului regulament.

	__________________
	__________________

	4 Directiva 2010/63/UE a Parlamentului European și a Consiliului din 22 septembrie 2010 privind protecția animalelor utilizate în scopuri științifice, JO L 276, 20.10.2010, p. 33.
	4 Directiva 2010/63/UE a Parlamentului European și a Consiliului din 22 septembrie 2010 privind protecția animalelor utilizate în scopuri științifice, JO L 276, 20.10.2010, p. 33.



Amendamentul		14

Propunere de regulament
Considerentul 14
	

	Textul propus de Comisie
	Amendamentul

	(14)	Un număr mare de câini și pisici vor face pentru prima dată obiectul unor norme detaliate privind bunăstarea, ceea ce le va permite să beneficieze de condiții de viață mai bune. Cu toate acestea, având în vedere dificultățile practice întâmpinate în anumite cazuri pentru a stabili dacă câinii și pisicile sunt deținute ca animale de companie sau pentru introducerea pe piață sau pentru furnizare, prezentul regulament trebuie să scutească de anumite obligații proprietarii de animale de companie care dețin un număr de câini și pisici și produc un număr de pui sub un anumit prag. În caz contrar, respectivii proprietari de animale de companie ar face obiectul cerințelor relevante din prezentul regulament, care nu ar fi proporționale.
	(14)	Un număr mare de câini și pisici vor face pentru prima dată obiectul unor norme detaliate privind bunăstarea, ceea ce le va permite să beneficieze de condiții de viață mai bune. Cu toate acestea, având în vedere dificultățile practice întâmpinate în anumite cazuri pentru a stabili dacă câinii și pisicile sunt deținute ca animale de companie sau utilizate în scopuri agricole, cum ar fi păstoritul, paza animalelor, protecția fermei, sau pentru introducerea pe piață sau pentru furnizare, prezentul regulament trebuie să scutească proprietarii de animale de companie care dețin un număr de câini și pisici și produc un număr de pui sub un anumit prag. În caz contrar, respectivii proprietari de animale de companie ar face obiectul cerințelor relevante din prezentul regulament, care nu ar fi proporționale. Pisicile fără stăpân lăsate în libertate și care țin sub control populațiile de rozătoare fac parte de mult timp din acest echilibru rural și au un rol funcțional și simbiotic în exploatațiile agricole. Zonele rurale și îndepărtate, în care accesul la serviciile veterinare și la infrastructura de conformitate pot fi limitate, precum și necesitatea de a evita impunerea unei sarcini disproporționate asupra fermierilor și a micilor crescători, ar trebui să fie luate în considerare în mod corespunzător.



Amendamentul		15

Propunere de regulament
Considerentul 17
	

	Textul propus de Comisie
	Amendamentul

	(17)	În plus, pe piața Uniunii, diferite tipuri de operatori care desfășoară diferite tipuri de activități furnizează câini și pisici. Pe lângă crescătorii comerciali, există magazine de animale de companie care dețin pentru vânzare câini și pisici care sunt de obicei născute și crescute în alte unități. Protecția acestor animale poate fi sub nivelul optim și nu există standarde comune de bunăstare care trebuie respectate în aceste unități. Având în vedere că magazinele de animale de companie sunt operatori comerciali care introduc pe piață câini și pisici, este necesar, prin urmare, ca cerințele prezentului regulament să se aplice acestor unități.
	(17)	În plus, pe piața Uniunii, diferite tipuri de operatori care desfășoară diferite tipuri de activități introduc pe piață câini și pisici. Pe lângă crescătorii comerciali, există unități de vânzare care dețin pentru vânzare câini și pisici care sunt de obicei născute și crescute în alte unități. Protecția acestor animale poate fi sub nivelul optim și nu există standarde comune de bunăstare care trebuie respectate în aceste unități. Având în vedere că unitățile de vânzare sunt operatori comerciali care introduc pe piață câini și pisici, este necesar, prin urmare, ca cerințele prezentului regulament să se aplice acestor unități.



Amendamentul		16

Propunere de regulament
Considerentul 19
	

	Textul propus de Comisie
	Amendamentul

	(19)	În pofida diferențelor în ceea ce privește activitățile desfășurate de crescătorii comerciali și de magazinele de animale de companie, pe de o parte, și de adăposturile pentru animale, pe de altă parte, toate acestea furnizează câini și pisici pe piața Uniunii și există o anumită suprapunere, în special la nivelul cererii. Atunci când caută un câine sau o pisică, consumatorii aleg între cumpărarea unui animal de la un crescător (fie direct, fie prin intermediul unui magazin de animale de companie sau al unui intermediar) sau adoptarea unui animal dintr-un adăpost. Achiziționarea câinilor sau a pisicilor direct de la proprietarii de animale de companie este marginală. Un factor important în alegerea unui câine sau a unei pisici îl reprezintă posibilele probleme comportamentale sau de altă natură pe care animalul le poate prezenta din cauza faptului că a fost deținut în condiții precare de bunăstare, care pot reduce gradul său de adecvare pentru a fi deținut ca animal de companie, indiferent dacă animalul a fost deținut într-o unitate comercială de reproducție, într-un magazin de animale de companie sau într-un adăpost. În plus, având în vedere că acest comerț este realizat și de intermediari și în cea mai mare parte online, este posibil ca consumatorii să nu știe, înainte de a achiziționa un câine sau o pisică, dacă animalul provine de la un adăpost, de la un crescător sau de la un magazin de animale de companie. Există dovezi că numărul de animale furnizate pe piața Uniunii de adăposturi este semnificativ, în special pentru pisici. Există, de asemenea, dovezi că, în unele state membre, animalele sunt furnizate din adăposturi potențialilor proprietari de animale de companie din alte state membre, în special în ceea ce privește câinii. Pentru a asigura realizarea obiectivului prezentului regulament de a asigura buna funcționare a pieței interne a câinilor și pisicilor, precum și dezvoltarea rațională a sectorului, asigurând în același timp un nivel ridicat de bunăstare a animalelor, este necesar ca unele dintre cerințele prezentului regulament să se aplice adăposturilor care dețin un anumit număr minim de animale, indiferent dacă vând animale contra cost sau doar furnizează animale gratuit sau cu rambursarea unor costuri rezonabile. Cu toate acestea, din motive de proporționalitate și având în vedere că activitățile adăposturilor diferă de cele ale altor operatori și pot îndeplini o funcție de interes public, numai unele dintre cerințele prezentului regulament trebuie să se aplice adăposturilor, în special în ceea ce privește numărul și competența îngrijitorilor de animale, adăpostirea, hrănirea și adăparea, nevoile comportamentale și practicile dureroase, precum și vizitele consultative efectuate de un medic veterinar.
	(19)	În pofida diferențelor în ceea ce privește activitățile desfășurate de crescătorii comerciali și de unitățile de vânzare, pe de o parte, și de adăposturile pentru animale, pe de altă parte, toate acestea introduc câini și pisici pe piața Uniunii și există o anumită suprapunere, în special la nivelul cererii. Atunci când caută un câine sau o pisică, consumatorii aleg între cumpărarea unui animal de la un crescător (fie direct, fie prin intermediul unei unități de vânzare sau al unui intermediar) sau adoptarea unui animal dintr-un adăpost. Achiziționarea câinilor sau a pisicilor direct de la proprietarii de animale de companie este marginală. Un factor important în alegerea unui câine sau a unei pisici îl reprezintă posibilele probleme comportamentale sau de altă natură pe care animalul le poate prezenta din cauza faptului că a fost deținut în condiții precare de bunăstare, care pot reduce gradul său de adecvare pentru a fi deținut ca animal de companie, indiferent dacă animalul a fost deținut într-o unitate comercială de reproducție, într-o unitate de vânzare sau într-un adăpost. În plus, având în vedere că acest comerț este realizat și de intermediari și în cea mai mare parte online, este posibil ca consumatorii să nu știe, înainte de a achiziționa un câine sau o pisică, dacă animalul provine de la un adăpost, de la un crescător sau de la o unitate de vânzare. Furnizarea unor astfel de informații ar putea ajuta cumpărătorii să facă alegeri în cunoștință de cauză și responsabile. Există dovezi că numărul de animale introduse pe piața Uniunii de adăposturi este semnificativ, în special pentru pisici. Există, de asemenea, dovezi că, în unele state membre, animalele sunt introduse pe piață din adăposturi pentru potențialii proprietari de animale de companie din alte state membre, în special în ceea ce privește câinii. Pentru a asigura realizarea obiectivului prezentului regulament de a asigura buna funcționare a pieței interne a câinilor și pisicilor, precum și dezvoltarea rațională a sectorului, asigurând în același timp un nivel ridicat de bunăstare a animalelor, este necesar ca unele dintre cerințele prezentului regulament să se aplice adăposturilor care dețin un anumit număr minim de animale, indiferent dacă introduc câini sau pisici pe piața Uniunii contra cost, gratuit sau cu rambursarea unor costuri rezonabile. Cu toate acestea, din motive de proporționalitate și având în vedere că activitățile adăposturilor diferă de cele ale altor operatori și pot îndeplini o funcție de interes public, numai unele dintre cerințele prezentului regulament trebuie să se aplice adăposturilor, în special în ceea ce privește numărul și competența îngrijitorilor de animale, adăpostirea, hrănirea și adăparea, nevoile comportamentale și practicile dureroase, precum și vizitele consultative efectuate de un medic veterinar.



Amendamentul		17

Propunere de regulament
Considerentul 19 a (nou)
	

	Textul propus de Comisie
	Amendamentul

	
	(19a)	Statele membre au observat utilizarea din ce în ce mai frecventă a caselor adoptive de către operatorii responsabili pentru pisici sau câini nedoriți, abandonați, fără stăpân, pierduți sau confiscați. Având în vedere că numărul de pisici sau câini deținuți în case adoptive poate avea un impact asupra pieței câinilor și pisicilor, casele adoptive ar trebui să intre sub incidența prezentului regulament. În astfel de cazuri, operatorii care plasează câinii sau pisicile în case adoptive ar trebui să aibă responsabilitatea de a se asigura că cerințele prezentului regulament sunt îndeplinite în casele adoptive respective. Acest lucru ar putea fi realizat, printre altele, printr-o relație contractuală între operator și familia gazdă.



Amendamentul		18

Propunere de regulament
Considerentul 20
	

	Textul propus de Comisie
	Amendamentul

	(20)	În plus, având în vedere numărul semnificativ de animale furnizate în Uniune de adăposturi și necesitatea de a asigura realizarea obiectivelor prezentului regulament în ceea ce privește trasabilitatea și prevenirea comerțului ilegal, adăposturile trebuie, de asemenea, să facă obiectul cerințelor prezentului regulament în ceea ce privește identificarea și înregistrarea câinilor și a pisicilor, indiferent dacă activitatea lor poate fi considerată sau nu ca fiind de natură economică.
	(20)	În plus, având în vedere numărul semnificativ de animale introduse pe piața Uniunii de adăposturi și necesitatea de a asigura realizarea obiectivelor prezentului regulament în ceea ce privește trasabilitatea și prevenirea comerțului ilegal, adăposturile trebuie, de asemenea, să facă obiectul cerințelor prezentului regulament în ceea ce privește identificarea și înregistrarea câinilor și a pisicilor, indiferent dacă activitatea lor poate fi considerată sau nu ca fiind de natură economică. Operatorii responsabili de adăposturi ar trebui încurajați să ia măsurile adecvate pentru a preveni reproducerea câinilor sau a pisicilor ținute în adăposturi.



Amendamentul		19

Propunere de regulament
Considerentul 23
	

	Textul propus de Comisie
	Amendamentul

	(23)	Pentru a asigura aplicarea corespunzătoare a prezentului regulament, este esențial ca autoritățile competente să fie în măsură să identifice unitățile care fac obiectul controalelor lor oficiale. Prin urmare, este necesar ca operatorii care dețin câini și pisici în unități să notifice autorităților competente activitățile pe care le desfășoară.
	(23)	Pentru a asigura aplicarea corespunzătoare a prezentului regulament, este esențial ca autoritățile competente să fie în măsură să identifice unitățile care fac obiectul controalelor lor oficiale. Prin urmare, este necesar ca operatorii care dețin câini și pisici în unități să notifice autorităților competente activitățile pe care le desfășoară și ca autoritățile competente să țină un registru actualizat al acestor unități. Pentru a reduce la minimum sarcina administrativă pentru operatori, autoritățile competente ar trebui să fie în măsură, în acest scop, să utilizeze informațiile sau datele colectate în registrul unităților pentru câini și pisici în temeiul Regulamentului (UE) 2016/429.



Amendamentul		278
Propunere de regulament
Considerentul 24
	

	Textul propus de Comisie
	Amendamentul

	(24)	Un personal bine instruit și calificat este esențial pentru îmbunătățirea condițiilor de bunăstare a animalelor. Competențele în domeniul bunăstării animalelor necesită cunoașterea modelelor comportamentale de bază și a nevoilor speciilor în cauză. Îngrijitorii de animale trebuie să aibă competențele în materie de bunăstare a animalelor relevante pentru sarcinile lor și animalele de care se ocupă, pentru a evita inducerea de durere, stres și suferință câinilor și pisicilor.
	(24)	Stresul și suferința câinilor și pisicilor în timpul activităților de antrenament de către manipulatori neinstruiți sau fără formare suficientă pot avea efecte negative asupra modelelor comportamentale ale câinilor și pisicilor, cu posibile riscuri pentru sănătatea și siguranța umană și pentru mediu. Așadar, un personal bine instruit și calificat este esențial pentru îmbunătățirea condițiilor de bunăstare a animalelor, inclusiv în ceea ce privește reproducerea, deținerea și manipularea câinilor destinați serviciilor militare, polițienești și vamale. Competențele în domeniul bunăstării animalelor necesită cunoașterea modelelor comportamentale de bază și a nevoilor speciilor în cauză. Îngrijitorii de animale trebuie să aibă competențele în materie de bunăstare a animalelor relevante pentru sarcinile lor și animalele de care se ocupă, pentru a evita inducerea de durere, stres și suferință câinilor și pisicilor. Îngrijitorii de animale și autoritățile relevante, inclusiv agențiile guvernamentale, ar trebui să își actualizeze periodic competențele prin programe de formare care promovează metode de formare, cum ar fi „condiționarea operantă”, acordând prioritate consolidării pozitive, în locul metodelor bazate pe pedepse.




Amendamentul		21

Propunere de regulament
Considerentul 25
	

	Textul propus de Comisie
	Amendamentul

	(25)	Având în vedere faptul că bunăstarea animalelor include sănătatea animalelor, medicii veterinari sunt cei mai în măsură să ofere consiliere operatorilor în vederea îmbunătățirii situației bunăstării animalelor în unități. Medicii veterinari trebuie să joace un rol activ în sensibilizarea cu privire la interdependența dintre sănătatea și bunăstarea animalelor respective. Prin urmare, unitățile care dețin câini și pisici trebuie să facă obiectul unor vizite periodice privind bunăstarea animalelor din partea unui medic veterinar.
	(25)	Având în vedere faptul că bunăstarea animalelor include sănătatea animalelor, medicii veterinari sunt cei mai în măsură să ofere consiliere operatorilor în vederea îmbunătățirii situației bunăstării animalelor în unități. Medicii veterinari trebuie să joace un rol activ în sensibilizarea cu privire la interdependența dintre sănătatea și bunăstarea animalelor respective. Prin urmare, unitățile care dețin un număr de câini și pisici care depășește un anumit prag trebuie să facă obiectul unei vizite privind bunăstarea animalelor din partea unui medic veterinar în primul an de aplicare a prezentului regulament sau în primul an de la notificarea unei noi unități, ulterior vizitele medicului veterinar urmând a avea loc după caz, pe baza unei analize de risc efectuate de autoritățile competente.



Amendamentul		22

Propunere de regulament
Considerentul 25 a (nou)
	

	Textul propus de Comisie
	Amendamentul

	
	(25a)	Pentru a asigura un nivel ridicat de bunăstare a animalelor, medicii veterinari mențin un grad adecvat de independență profesională față de operator, precum și o educație cuprinzătoare și o formare continuă pentru a ține pasul cu progresele științifice și profesionale. Această formare poate cuprinde, după caz, și elemente legate de recunoașterea cazurilor de violență și de abuz asupra animalelor.



Amendamentul		23

Propunere de regulament
Considerentul 25 b (nou)
	

	Textul propus de Comisie
	Amendamentul

	
	(25b)	În cazul în care medicii veterinari se confruntă, în timpul vizitelor lor de control al sănătății și bunăstării animalelor, cu circumstanțe care ar putea afecta grav bunăstarea câinilor sau a pisicilor, aceștia sunt încurajați, după caz, să notifice autoritățile relevante sau să ia în considerare efectuarea unei vizite de monitorizare pentru a evalua situația.



Amendamentul		24

Propunere de regulament
Considerentul 25 c (nou)
	

	Textul propus de Comisie
	Amendamentul

	
	(25c)	Sfârșitul vieții câinilor și pisicilor ar trebui, de preferință, să fie asistat de un medic veterinar, utilizând metode care reduc la minimum durerea și suferința. În cazuri excepționale, cum ar fi atunci când un câine de vânătoare sau un câine de pază pentru animale este grav rănit într-un loc îndepărtat unde ajutorul veterinar nu este accesibil, pot fi utilizate alte metode, cu condiția ca ele să ușureze suferința cât mai mult posibil.



Amendamentul		25

Propunere de regulament
Considerentul 26
	

	Textul propus de Comisie
	Amendamentul

	(26)	Anumite strategii de ameliorare pot duce la probleme în materie de bunăstare pentru câini și pisici. Prin selectarea anumitor trăsături genetice din motive estetice sau din alte motive legate de comercializare, pot fi create și transmise generațiilor viitoare și trăsături nedorite din perspectiva bunăstării animalelor. Prin urmare, operatorii trebuie să ia măsuri pentru a se asigura că strategiile lor de ameliorare nu conduc la astfel de consecințe negative asupra bunăstării câinilor și a pisicilor.
	(26)	Anumite strategii de ameliorare pot duce la probleme în materie de bunăstare pentru câini și pisici. Prin selectarea anumitor trăsături genetice din motive estetice sau din alte motive legate de comercializare, pot fi create și transmise generațiilor viitoare și trăsături nedorite din perspectiva bunăstării animalelor. Prin urmare, operatorii trebuie să ia măsuri pentru a se asigura că strategiile lor de ameliorare nu conduc la astfel de consecințe negative asupra bunăstării câinilor și a pisicilor. În special, strategiile de ameliorare motivate de obiective de comercializare pot duce la dezvoltarea unor „trăsături conformaționale excesive” pentru anumite tipuri de câini și pisici. Întrucât astfel de trăsături conformaționale excesive pot duce la probleme de sănătate importante pentru câinii și pisicile în cauză, crescătorii ar trebui să le excludă din programele de ameliorare.



Amendamentul		26

Propunere de regulament
Considerentul 26 a (nou)
	

	Textul propus de Comisie
	Amendamentul

	
	(26a)	Spectacolele estetice, expozițiile și concursurile de câini sau pisici au un impact asupra oportunităților de piață și asupra prețului de vânzare a câinilor și pisicilor. Mutilările și anumite strategii de ameliorare care au ca rezultat trăsături conformaționale excesive la câini sau pisici pot fi avantajoase pentru crescătorii care concurează în spectacole estetice, expoziții și competiții de câini sau pisici. Organizarea și participarea la astfel de evenimente pot fi determinate de alți factori decât bunăstarea animalelor, cum ar fi standardele estetice, cu scopul de a face publicitate anumitor rase și caracteristici fizice. Pentru a se asigura că crescătorii acordă prioritate bunăstării câinilor și pisicilor pe care le produc și, în special, că câinii și pisicile nu dezvoltă trăsături conformaționale excesive, iar crescătorii nu efectuează mutilări pentru a atinge standarde estetice nesănătoase, operatorii unităților de reproducție și de vânzare și organizatorii unor astfel de spectacole, expoziții și concursuri nu ar trebui să utilizeze sau să includă câini sau pisici cu trăsături conformaționale excesive sau pisici și câini care au fost mutilați pentru aceste spectacole, expoziții sau concursuri.



Amendamentul		27

Propunere de regulament
Considerentul 27
	

	Textul propus de Comisie
	Amendamentul

	(27)	Potrivit dovezilor științifice, consangvinizarea are un impact negativ semnificativ asupra sănătății și bunăstării animalelor. Prin urmare, consangvinizarea câinilor și a pisicilor, inclusiv împerecherile între animale înrudite de gradul întâi și de gradul al doilea, trebuie interzisă, deoarece acest lucru crește incidența tulburărilor moștenite și compromite funcționarea sistemului imunitar, ambele având un impact negativ asupra sănătății și a bunăstării câinilor și pisicilor.
	(27)	Potrivit dovezilor științifice, consangvinizarea are un impact negativ semnificativ asupra sănătății și bunăstării animalelor. Prin urmare, consangvinizarea câinilor și a pisicilor între părinți și copii, între frați, între frați vitregi sau între bunici și nepoți trebuie interzisă, deoarece acest lucru crește incidența tulburărilor moștenite și compromite funcționarea sistemului imunitar, ambele având un impact negativ asupra sănătății și a bunăstării câinilor și pisicilor. Totuși, consangvinizarea ar trebui să fie posibilă, atunci când este necesară pentru conservarea raselor locale cu o rezervă genetică limitată, cu condiția să fie autorizată din acest motiv de autoritatea competentă.



Amendamentul		28

Propunere de regulament
Considerentul 29 a (nou)
	

	Textul propus de Comisie
	Amendamentul

	
	(29a)	Dovezile științifice confirmă faptul că accesul consecvent la o alimentație adecvată și la hidratare este fundamental pentru bunăstarea câinilor și a pisicilor. Prin urmare, este oportun să se stabilească cerințe minime pentru operatori în acest sens. Instalațiile de hrănire și de băut ar trebui menținute curate și ar trebui proiectate, construite și instalate astfel încât să asigure accesul egal al tuturor animalelor, reducând astfel la minimum concurența și evitând comportamentul combativ. Astfel de instalații ar trebui, de asemenea, să fie concepute astfel încât să reducă la minimum scurgerile, să prevină contaminarea hranei pentru animale și a apei cu substanțe nocive și să evite orice risc de vătămare a câinilor și pisicilor.



Amendamentul		29

Propunere de regulament
Considerentul 30
	

	Textul propus de Comisie
	Amendamentul

	(30)	Dovezile științifice sunt clare cu privire la necesitatea ca pisicile și câinii să dispună de spațiu suficient pentru a-și manifesta comportamentul natural și să aibă interacțiuni sociale normale. Acest lucru nu este posibil în cazul în care animalele sunt ținute izolate și în cuști. Prin urmare, trebuie interzisă ținerea câinilor și a pisicilor în cuști.
	(30)	Dovezile științifice sunt clare cu privire la necesitatea ca pisicile și câinii să dispună de spațiu suficient pentru a-și manifesta comportamentul natural și să aibă interacțiuni sociale normale. Acest lucru nu este posibil în cazul în care animalele sunt ținute izolate și în containere perioade îndelungate. Ținerea câinilor și pisicilor în containere pe perioade îndelungate trebuie, prin urmare, interzisă, cu excepția cazului în care este necesar transportul și cu excepția izolării temporare, pe termen scurt a câinilor și a pisicilor și în cursul participării la spectacole, expoziții și competiții, a puilor cu o capacitate redusă de termoreglare sau a puilor împreună cu mama lor, cu condiția să se reducă la minimum stresul, iar suferința cauzată de temperaturile extreme să fie evitată, și ca pisicile și câinii să poată sta în picioare și să se așeze într-o poziție naturală.



Amendamentul		30

Propunere de regulament
Considerentul 33
	

	Textul propus de Comisie
	Amendamentul

	(33)	Pentru a preveni complicațiile în timpul gestației și compromiterea bunăstării acestora, femelele de câine și de pisică trebuie să se împerecheze numai după ce ajung la maturitate scheletică și sexuală. Pentru a le permite să se recupereze fizic în urma gestației și a lactației, femelele de câine și de pisică trebuie să fie readmise pentru reproducere numai după o perioadă suficientă. Cu toate acestea, pentru a preveni anumite afecțiuni patologice legate de reproducere la femelele de câine și de pisică, cum ar fi piometrita, trebuie permise până la trei gestații consecutive, urmate de o perioadă adecvată de recuperare. Reproducerea trebuie să înceteze treptat la femelele de câine și de pisică ajunse la o vârstă înaintată.
	(33)	Pentru a preveni complicațiile în timpul gestației și compromiterea bunăstării acestora, femelele de câine și de pisică nu trebuie să se împerecheze înainte de atingerea maturității adecvate. Pentru a le permite să se recupereze fizic în urma gestației și a lactației, femelele de câine și de pisică trebuie să fie readmise pentru reproducere numai după o perioadă suficientă. Cu toate acestea, pentru a preveni anumite afecțiuni patologice legate de reproducere la femelele de câine și de pisică, cum ar fi piometrita, trebuie permise până la trei serii de pui într-o perioadă de 2 ani, urmate de o perioadă adecvată de recuperare, care nu ar trebui să fie mai mică de un an pentru femelele de câine și de pisică care au născut trei serii de pui, inclusiv pui născuți morți, într-o perioadă de doi ani. Reproducerea trebuie să înceteze la femelele de câine și de pisică ajunse la o vârstă înaintată, precum și la femelele de câine și de pisică cărora li s-au făcut două operații cezariene, deoarece nu se poate exclude că o gestație suplimentară va avea un efect negativ asupra bunăstării lor. Toate femelele utilizate pentru reproducere ar trebui monitorizate periodic de un medic veterinar.



Amendamentul		31

Propunere de regulament
Considerentul 34 a (nou)
	

	Textul propus de Comisie
	Amendamentul

	
	(34a)	Statele membre ar trebui să stabilească norme privind sancțiuni eficace, proporționale și disuasive pentru nerespectarea prezentului regulament, inclusiv cazurile de abandon al câinilor și pisicilor de către operatori. Unitățile de reproducție care practică practici abuzive ce compromit bunăstarea animalelor ar trebui, în special, să facă obiectul unor sancțiuni severe și disuasive. Astfel de practici ar trebui condamnate fără echivoc, iar persoanele responsabile ar trebui împiedicate să își continue activitățile în orice stat membru. Autoritățile competente ar trebui să se asigure că animalele deținute în astfel de unități sunt îndepărtate prompt și beneficiază de îngrijire și protecție adecvate.



Amendamentul		32

Propunere de regulament
Considerentul 36
	

	Textul propus de Comisie
	Amendamentul

	(36)	Procedurile care au scopul de a modifica aspectul sau de a preveni anumite comportamente ale pisicilor și ale câinilor, cum ar fi cuparea urechilor, codotomia, îndepărtarea ghearelor și rezecția corzilor vocale, au un impact negativ grav asupra bunăstării pisicilor și a câinilor. Aceste proceduri provoacă durere și împiedică pisicile și câinii să își manifeste comportamente înnăscute. Prin urmare, aceste proceduri trebuie să fie permise numai dacă sunt efectuate de un medic veterinar și numai atunci când sunt necesare din motive medicale.
	(36)	Procedurile care au scopul de a modifica aspectul sau de a preveni anumite comportamente ale pisicilor și ale câinilor, cum ar fi cuparea urechilor, codotomia, îndepărtarea ghearelor și rezecția corzilor vocale, au un impact negativ grav asupra bunăstării pisicilor și a câinilor. Aceste proceduri provoacă durere și împiedică pisicile și câinii să își manifeste comportamente înnăscute. Prin urmare, aceste proceduri pot să fie permise numai dacă sunt efectuate de un medic veterinar și numai atunci când sunt necesare din motive medicale. Cu toate acestea, pentru anumite rase, cum ar fi câinii de vânătoare, astfel de proceduri ar putea fi permise din motive profilactice, de diagnostic și/sau terapeutice și numai dacă sunt efectuate de un medic veterinar. În contexte și regiuni specifice ale Europei, tăierea cozii poate fi, de asemenea, justificată pentru a preveni rănirea cozii, cu condiția să se bazeze pe o evaluare medicală completă și aprofundată.



Amendamentul		33

Propunere de regulament
Considerentul 36 a (nou)
	

	Textul propus de Comisie
	Amendamentul

	
	(36a)	Câinii folosiți de serviciile militare, de poliție și vamale sunt supuși în mod normal unui tip foarte specific de antrenament pentru a fi pregătiți în interesul securității naționale. Pentru a avea posibilitatea de a obține pregătirea considerată cea mai adecvată, statele membre ar trebui să poată acorda derogări pentru câinii ținuți în unități de reproducție sau de vânzare care urmează să fie câini militari, de poliție sau vamali.



Amendamentul		34

Propunere de regulament
Considerentul 37
	

	Textul propus de Comisie
	Amendamentul

	(37)	Condițiile din unitățile de reproducție sunt deosebit de importante pentru a se asigura că pisicile și câinii sunt ținuți și tratați în mod corespunzător înainte de a fi introduși pe piață. Prin urmare, este important ca aceste unități să fie autorizate de autoritățile competente și să facă obiectul unei inspecții prealabile la fața locului înainte de autorizare. De asemenea, este important ca o listă a acestor unități autorizate să fie pusă la dispoziția publicului pentru a permite potențialilor cumpărători să verifice statutul furnizorilor lor. Întrucât toate unitățile dispun de o perioadă prelungită pentru aplicarea cerințelor privind adăpostirea și sănătatea, este necesar ca obligația unităților de reproducție de a obține o autorizație să înceapă să se aplice la aceeași dată cu cerințele privind adăpostirea și sănătatea.
	(37)	Inspectarea prealabilă a unităților de către medicii veterinari oficiali sau de către alți profesioniști, dacă sarcina de control oficial a fost delegată, și autorizarea ulterioară a unităților este o modalitate eficientă de a garanta că unitățile respectă cerințele prezentului regulament. Cu toate acestea, având în vedere disponibilitatea limitată a medicilor veterinari oficiali în statele membre, nu este proporțional să se solicite inspecții și aprobări prealabile la fața locului pentru toate unitățile, astfel încât medicii veterinari oficiali să se concentreze asupra unităților care prezintă un risc mai ridicat din punctul de vedere al bunăstării animalelor. Condițiile din unitățile de reproducție sunt deosebit de importante pentru a se asigura că pisicile și câinii sunt crescuți, ținuți și tratați în mod corespunzător înainte de a fi introduși pe piață, în special din cauza consecințelor pe care le pot avea condițiile precare de bunăstare a animalelor la o vârstă fragedă pentru câini și pisici. Prin urmare, este important ca aceste unități să fie autorizate de autoritățile competente și să facă obiectul unei inspecții prealabile la fața locului înainte de autorizare. De asemenea, este important ca o listă a acestor unități autorizate să fie pusă la dispoziția publicului pentru a permite potențialilor cumpărători să verifice statutul unităților de reproducție și pentru a îmbunătăți astfel controlul public și informarea cetățenilor.



Amendamentul		35

Propunere de regulament
Considerentul 38
	

	Textul propus de Comisie
	Amendamentul

	(38)	Unii operatori care introduc câini și pisici pe piață sau unele adăposturi care furnizează câini și pisici încurajează potențialii clienți să cumpere cu orice preț utilizând argumente emoționale, fără a menționa potențialului proprietar consecințele deținerii unui animal de companie. Alți operatori sau alte adăposturi insistă asupra responsabilității aferente dreptului de proprietate asupra animalelor de companie, iar acest lucru are ca efect limitarea capacității lor de a vinde animale. Această discrepanță în ceea ce privește atitudinile operatorilor tinde să avantajeze operatorii mai puțin responsabili, conducând la denaturări ale concurenței, în pofida importanței pentru bunăstarea animalelor și ordinea publică a informării clienților cu privire la responsabilitatea lor atunci când cumpără un câine sau o pisică. Prin urmare, este justificat să se solicite ca toți furnizorii de câini și pisici de pe piața Uniunii în vederea utilizării ca animale de companie să informeze viitorii proprietari cu privire la responsabilitățile lor. În plus, în cazul în care furnizarea unui câine sau a unei pisici este facilitată prin mijloace online, publicitatea online trebuie să fie însoțită de un anunț adecvat care să transmită în mod eficient mesajul privind responsabilitățile aferente dreptului de proprietate asupra animalelor.
	(38)	Unii operatori care introduc câini și pisici pe piață încurajează potențialii clienți să cumpere cu orice preț utilizând argumente emoționale, fără a menționa potențialului proprietar consecințele deținerii unui animal de companie. Alți operatori sau alte adăposturi insistă asupra responsabilității aferente dreptului de proprietate asupra animalelor de companie, iar acest lucru are ca efect limitarea capacității lor de a vinde animale. Această discrepanță în ceea ce privește atitudinile operatorilor tinde să avantajeze operatorii mai puțin responsabili, conducând la denaturări ale concurenței, în pofida importanței pentru bunăstarea animalelor și ordinea publică a informării clienților cu privire la responsabilitatea lor atunci când cumpără un câine sau o pisică. Prin urmare, este justificat să se solicite ca toți operatorii care introduc câini și pisici pe piața Uniunii în vederea utilizării ca animale de companie să informeze viitorii proprietari cu privire la responsabilitățile lor. În plus, în cazul în care introducerea pe piață a unui câine sau a unei pisici este facilitată prin mijloace online, publicitatea online trebuie să fie însoțită de un anunț adecvat care să transmită în mod eficient mesajul privind responsabilitățile aferente dreptului de proprietate asupra animalelor.



Amendamentul		36

Propunere de regulament
Considerentul 39
	

	Textul propus de Comisie
	Amendamentul

	(39)	Traficul ilegal și practicile frauduloase în ceea ce privește vânzarea sau transferul câinilor și al pisicilor pentru adopție sunt facilitate de absența trasabilității, având în vedere lipsa cerințelor de identificare și înregistrare pentru animalele respective. În plus, pot apărea practici frauduloase atunci când sistemele de identificare și înregistrare a câinilor și a pisicilor nu sunt armonizate sau nu pot fi operate cu ușurință deoarece sistemele tehnice nu sunt interoperabile. Prin urmare, este esențial să se armonizeze standardele privind mijloacele de identificare și înregistrare și să se asigure că identificarea și înregistrarea câinilor și a pisicilor sunt finalizate înainte ca animalul să fie introdus în Uniune pentru prima dată. Furnizorii de câini și de pisici trebuie să ofere dovezi privind identificarea și înregistrarea într-una dintre bazele de date create de statele membre în acest scop, înainte de prima introducere pe piață a animalului în Uniune. Ulterior, la fiecare schimbare a dreptului de proprietate sau a responsabilității pentru animal, furnizorul trebuie să ofere dovada identificării și înregistrării animalului într-una dintre bazele de date. Din motive de proporționalitate, această obligație nu trebuie să se aplice persoanelor fizice care furnizează câini și pisici ocazional prin alte mijloace decât platformele online.
	(39)	Traficul ilegal și practicile frauduloase în ceea ce privește vânzarea sau transferul câinilor și al pisicilor pentru adopție sunt facilitate de absența trasabilității, având în vedere lipsa cerințelor de identificare și înregistrare pentru animalele respective. În plus, pot apărea practici frauduloase atunci când sistemele de identificare și înregistrare a câinilor și a pisicilor nu sunt armonizate sau nu pot fi operate cu ușurință deoarece sistemele tehnice nu sunt interoperabile. Prin urmare, este esențial să se armonizeze standardele privind mijloacele de identificare și înregistrare și să se asigure că identificarea și înregistrarea câinilor și a pisicilor sunt finalizate înainte ca animalul să fie introdus pe piața Uniunii pentru prima dată. Persoanele fizice sau juridice care introduc câini și pisici trebuie să ofere dovezi privind identificarea și înregistrarea într-una dintre bazele de date create de statele membre în acest scop, înainte de prima introducere pe piață a animalului în Uniune. Ulterior, la fiecare schimbare a dreptului de proprietate sau a responsabilității pentru animal, modificarea ar trebui înregistrată corespunzător într-una dintre bazele de date. Din motive de proporționalitate, această obligație nu trebuie să se aplice persoanelor fizice care furnizează câini și pisici ocazional prin alte mijloace decât platformele online.



Amendamentul		37

Propunere de regulament
Considerentul 40
	

	Textul propus de Comisie
	Amendamentul

	(40)	Furnizorii de câini și de pisici trebuie nu numai să ofere dovezi privind identificarea, indicând un document care face trimitere la codul transponderului implantat animalului, ci și dovezi ale înregistrării animalului respectiv într-o bază de date oficială. Acest lucru permite transmiterea de informații esențiale cu privire la animal noului proprietar și asigură trasabilitatea.
	(40)	Persoanele fizice sau juridice care introduc câini și pisici pe piața Uniunii trebuie nu numai să ofere dovezi privind identificarea, indicând un document care face trimitere la codul transponderului implantat animalului, ci și dovezi ale înregistrării animalului respectiv într-o bază de date oficială. Acest lucru permite transmiterea de informații esențiale cu privire la animal noului proprietar și asigură trasabilitatea.



Amendamentul		38

Propunere de regulament
Considerentul 41
	

	Textul propus de Comisie
	Amendamentul

	(41)	Întrucât majoritatea câinilor și pisicilor sunt în prezent oferite spre vânzare sau donare prin intermediul anunțurilor publicate pe platformele online, furnizorii de platforme online trebuie să acționeze cu diligență atunci când intermediază accesul la câini și pisici. Prin urmare, fără a aduce atingere Regulamentului (UE) 2022/2065, platformele online trebuie să aibă obligația de a adapta modalitățile de listare a câinilor și pisicilor, astfel încât furnizorii să ofere dovezi ale identificării și înregistrării câinilor și pisicilor destinate vânzării sau donării. În plus, Comisia trebuie să asigure dezvoltarea unui sistem accesibil publicului în mod gratuit care să permită verificarea autenticității identificării și înregistrării unui câine sau unei pisici. Această măsură vizează o mai bună combatere a fraudei prin îmbunătățirea trasabilității câinilor și a pisicilor furnizate în Uniune până la originea lor, permițând controale mai bune din partea autorităților competente și, în cele din urmă, îmbunătățind bunăstarea acestor animale. Acest lucru nu trebuie să echivaleze cu o obligație a platformelor online de a monitoriza în general anunțurile de oferte prin intermediul platformei lor și nici cu o obligație generală de stabilire a faptelor care să vizeze evaluarea exactității identificării și înregistrării înainte de publicarea ofertei.
	(41)	Întrucât majoritatea câinilor și pisicilor sunt în prezent oferite spre vânzare sau donare prin intermediul reclamelor publicate pe platformele online, furnizorii de platforme online trebuie să acționeze cu diligență atunci când intermediază accesul la câini și pisici. Prin urmare, fără a aduce atingere Regulamentului (UE) 2022/2065, platformele online trebuie să aibă obligația de a adapta modalitățile de reclamă pentru câini și pisici, astfel încât persoanele fizice sau juridice care introduc câini sau pisici pe piața Uniunii să ofere dovezi ale identificării și înregistrării câinilor și pisicilor destinate vânzării sau donării. În plus, Comisia trebuie să asigure dezvoltarea unui sistem accesibil publicului în mod gratuit care să permită verificarea autenticității identificării și înregistrării unui câine sau unei pisici. Această măsură vizează o mai bună combatere a fraudei prin îmbunătățirea trasabilității câinilor și a pisicilor introduse pe piața Uniunii până la originea lor, permițând controale mai bune din partea autorităților competente și, în cele din urmă, îmbunătățind bunăstarea acestor animale. Acest lucru nu trebuie să echivaleze cu o obligație a platformelor online de a monitoriza în general anunțurile de oferte prin intermediul platformei lor și nici cu o obligație generală de stabilire a faptelor care să vizeze evaluarea exactității identificării și înregistrării înainte de publicarea ofertei.



Amendamentul		39

Propunere de regulament
Considerentul 43
	

	Textul propus de Comisie
	Amendamentul

	(43)	Pentru a asigura trasabilitatea câinilor și pisicilor, animalele trebuie să fie marcate cu un identificator unic sub formă de transponder și, în plus, identificarea lor trebuie înregistrată într-o bază de date. Prin urmare, statele membre care nu dispun încă de baze de date naționale pentru câini și pisici trebuie să creeze astfel de baze de date, pentru ca identificarea să poată fi fiabilă și verificată. În plus, pentru a asigura trasabilitatea în cadrul Uniunii, aceste baze de date naționale trebuie să fie interoperabile, permițând autorităților competente și părților interesate relevante să verifice autenticitatea identificării.
	(43)	Pentru a asigura trasabilitatea câinilor și pisicilor, ele trebuie să fie identificate individual cu un identificator unic sub formă de transponder, și, în plus, identificarea lor trebuie înregistrată într-o bază de date. Prin urmare, statele membre ar trebui să aibă obligația de a crea și de a menține baze de date cu pisici și câini introduși pe piața Uniunii pentru a asigura trasabilitatea acestor animale. De asemenea, este necesar să se asigure interoperabilitatea acestor baze de date. Acest lucru va facilita accesul la informații privind câinii și pisicile în întreaga Uniune și va permite autorităților competente să efectueze controale oficiale pentru a asigura respectarea normelor privind bunăstarea animalelor. Pentru a facilita interoperabilitatea dintre bazele de date naționale, Comisia ar trebui să creeze o bază de date cu indici.



Amendamentul		40

Propunere de regulament
Considerentul 44 a (nou)
	

	Textul propus de Comisie
	Amendamentul

	
	(44a)	Pentru a raționaliza circulația transfrontalieră a câinilor și pisicilor identificate și înregistrate și pentru a asigura accesul în timp util al medicilor veterinari la informațiile medicale relevante, statele membre sunt încurajate să instituie un sistem de pașapoarte digitale. Acest document digital ar trebui să includă date esențiale privind identificarea și situația vaccinării animalelor, îmbunătățind astfel atât gestionarea sănătății animalelor, cât și eficiența administrativă.



Amendamentul		41

Propunere de regulament
Considerentul 44 b (nou)
	

	Textul propus de Comisie
	Amendamentul

	
	(44b)	Protecția datelor în ceea ce privește prelucrarea datelor cu caracter personal este un drept fundamental. Regulamentul (UE) 2018/1725 al Parlamentului European și al Consiliului stabilește norme privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date. Regulamentul (UE) 2016/679 al Parlamentului European și al Consiliului se aplică prelucrării datelor cu caracter personal efectuate de statele membre în cursul procedurilor relevante.



Amendamentul		42

Propunere de regulament
Considerentul 44 c (nou)
	

	Textul propus de Comisie
	Amendamentul

	
	(44c)	Protecția datelor în ceea ce privește prelucrarea datelor cu caracter personal este un drept fundamental. Regulamentul (UE) 2018/1725 al Parlamentului European și al Consiliului stabilește norme privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date. Regulamentul (UE) 2016/679 al Parlamentului European și al Consiliului se aplică prelucrării datelor cu caracter personal efectuate de statele membre în cursul procedurilor relevante. Rolurile Comisiei și ale statelor membre în ceea ce privește prelucrarea datelor cu caracter personal în cazurile care intră sub incidența prezentului regulament trebuie definite clar pentru a asigura un nivel ridicat de protecție a datelor.



Amendamentul		43

Propunere de regulament
Considerentul 46
	

	Textul propus de Comisie
	Amendamentul

	(46)	Dispozițiile menționate în considerentul anterior trebuie puse în aplicare printr-o listă a țărilor terțe autorizate să furnizeze câini și pisici Uniunii, pe baza unei evaluări de către Comisie a fiabilității controalelor lor oficiale pentru a asigura respectarea normelor privind bunăstarea animalelor impuse în temeiul prezentului regulament sau a unor norme echivalente, în unitățile de pe teritoriul lor care furnizează sau intenționează să furnizeze câini și pisici în Uniune. În plus, pentru a asigura trasabilitatea și controalele la posturile de control la frontieră ale Uniunii, trebuie stabilită o listă a unităților de reproducție și de deținere a câinilor și a pisicilor din aceste țări terțe care sunt autorizate să exporte aceste animale în Uniune. Urmând o abordare bazată pe riscuri, Comisia trebuie să efectueze audituri ale fiabilității sistemului de control oficial al țărilor terțe autorizate în temeiul prezentului regulament, precum și al celor care solicită autorizarea în temeiul prezentului regulament.
	(46)	Asigurarea respectării normelor de import ar trebui să fie garantată printr-o listă a țărilor terțe autorizate să introducă câini și pisici pe piața Uniunii, pe baza unei evaluări de către Comisie a fiabilității controalelor lor oficiale pentru a asigura respectarea normelor privind bunăstarea animalelor impuse în temeiul prezentului regulament sau recunoscute de Uniune ca norme echivalente, în unitățile de pe teritoriul lor care exportă sau intenționează să exporte câini și pisici pe piața Uniunii. În plus, pentru a asigura trasabilitatea și controalele la posturile de control la frontieră ale Uniunii, trebuie stabilită o listă a unităților de reproducție și de deținere a câinilor și a pisicilor din aceste țări terțe care sunt autorizate să exporte aceste animale în Uniune. Urmând o abordare bazată pe riscuri, Comisia trebuie să efectueze audituri ale fiabilității sistemului de control oficial al țărilor terțe autorizate în temeiul prezentului regulament, precum și al celor care solicită autorizarea în temeiul prezentului regulament. În cele din urmă, conformitatea cu normele relevante ale prezentului regulament sau cu normele recunoscute de Uniune ca norme echivalente ar trebui să fie certificată în certificatul de sănătate relevant utilizat pentru astfel de exporturi. În acest scop, Comisia ar trebui să depună eforturi pentru a modifica modelul relevant de certificat oficial, pentru a include atestarea aferentă privind bunăstarea animalelor.



Amendamentul		44

Propunere de regulament
Considerentul 46 a (nou)
	

	Textul propus de Comisie
	Amendamentul

	
	(46a)	Pentru a spori protecția consumatorilor și a asigura trasabilitatea adecvată a importurilor de câini și pisici în Uniune, este oportun să se solicite ca animalele respective să fie identificate înainte de intrarea lor și ca importatorii să asigure înregistrarea lor în una dintre bazele de date ale statelor membre. Acest lucru va asigura un control mai strict al circulației animalelor în cauză. În plus, acțiunea coordonată a UE privind comerțul ilegal cu pisici și câini desfășurată în 2022 și 2023 a demonstrat că una dintre practicile frauduloase comune legate de comerțul cu câini și pisici constă în importul în Uniune de pisici și câini destinați comerțului, susținând că circulația respectivă este o circulație necomercială, astfel cum este definită de normele de sănătate animală ale Uniunii, adică o circulație a câinilor și pisicilor care își însoțesc proprietarii sau o persoană autorizată de proprietar fără intenția de a transfera dreptul de proprietate. Pentru a oferi statelor membre instrumente pentru efectuarea de controale bazate pe riscuri care vizează această practică frauduloasă, este esențial ca intrarea necomercială a câinilor și pisicilor să fie notificată în prealabil printr-o bază de date specifică a Uniunii privind persoanele care călătoresc cu animale de companie. Baza de date ar trebui să colecteze notificări pentru toate aceste intrări în Uniune, indiferent de punctul de intrare, pentru ca statele membre să aibă imaginea de ansamblu necesară și să detecteze circulația suspectă. Din acest motiv, Comisia ar trebui să creeze și să mențină baza de date respectivă, astfel încât statele membre să aibă acces la toate informațiile disponibile pentru controalele lor.



Amendamentul		45

Propunere de regulament
Considerentul 47
	

	Textul propus de Comisie
	Amendamentul

	(47)	În temeiul Regulamentului (UE) 2016/429, se stabilește o listă a țărilor terțe autorizate în scopul introducerii în Uniune a câinilor și a pisicilor pentru gestionarea riscului de introducere a unor boli transmisibile ale animalelor în Uniune. Lista țărilor terțe menționate în considerentul anterior trebuie, prin urmare, să se limiteze la țările terțe autorizate în temeiul Regulamentului (UE) 2016/429 și care oferă garanții adecvate privind capacitatea autorității lor competente de a controla și de a asigura respectarea de către unitățile de reproducție și de deținere a câinilor și a pisicilor destinate exportului către Uniune a cerințelor privind bunăstarea animalelor prevăzute în prezentul regulament.
	(47)	În temeiul Regulamentului (UE) 2016/429, se stabilește o listă a țărilor terțe autorizate în scopul introducerii în Uniune a câinilor și a pisicilor pentru gestionarea riscului de introducere a unor boli transmisibile ale animalelor în Uniune. Lista țărilor terțe menționate în considerentul 46 trebuie, prin urmare, să se limiteze la țările terțe autorizate în temeiul Regulamentului (UE) 2016/429 și care oferă garanții adecvate privind capacitatea autorității lor competente de a controla și de a asigura respectarea de către unitățile de reproducție și de deținere a câinilor și a pisicilor destinate exportului către Uniune a cerințelor privind bunăstarea animalelor prevăzute în prezentul regulament.



Amendamentul		46

Propunere de regulament
Considerentul 47 a (nou)
	

	Textul propus de Comisie
	Amendamentul

	
	(47a)	Pentru a depista în mod eficace originea câinelui sau a pisicii în țara terță și pentru a combate importurile ilegale în Uniune și practicile frauduloase sub pretextul circulației necomerciale, astfel cum sunt definite de normele Uniunii în materie de sănătate animală, este important ca importul de câini și pisici din țări terțe să se efectueze în conformitate cu prezentul regulament în ceea ce privește înregistrarea lor în baza de date a unui stat membru în termen de două zile lucrătoare de la intrarea lor în Uniune.



Amendamentul		47

Propunere de regulament
Considerentul 48
	

	Textul propus de Comisie
	Amendamentul

	(48)	Pentru a ține seama de progresele tehnice și de evoluțiile științifice, precum și de impactul social, economic și de mediu al acestora, competența de a adopta acte în conformitate cu articolul 290 din TFUE trebuie delegată Comisiei în scopul modificării articolului 6 din prezentul regulament, astfel încât strategiile de ameliorare să nu aibă ca rezultat genotipuri care au efecte negative asupra sănătății sau a bunăstării câinilor și a pisicilor.
	(48)	Pentru a ține seama de progresele tehnice și de evoluțiile științifice, în special de avizele Autorității Europene pentru Siguranța Alimentară (EFSA), de avizele precum și de impactul social, economic și de mediu al acestora, competența de a adopta acte în conformitate cu articolul 290 din TFUE trebuie delegată Comisiei în scopul completării articolului 6adin prezentul regulament, pentru a defini caracteristicile genotipurilor, fenotipurilor și a trăsăturilor conformaționale excesive care ar trebui excluse de la reproducere, astfel încât strategiile de ameliorare să nu aibă ca rezultat genotipuri care au efecte negative asupra sănătății sau a bunăstării câinilor și a pisicilor. În contextul spectacolelor estetice, al expozițiilor și al competițiilor, după luarea în considerare atât a avizului științific al EFSA, cât și a circumstanțelor sociale și economice specifice sectorului, actele delegate ar trebui să reflecte o abordare progresivă și echilibrată, pentru a asigura o punere în aplicare proporțională și realizabilă din punct de vedere practic.”



Amendamentul		48

Propunere de regulament
Considerentul 52 – liniuța 2
	

	Textul propus de Comisie
	Amendamentul

	–	articolul 17 alineatul (5) pentru a specifica informațiile care trebuie oferite de furnizori drept dovadă a identificării și a înregistrării câinilor și pisicilor, în cazurile în care acestea sunt oferite atât prin intermediul platformelor online, cât și prin alte mijloace;
	eliminat



Amendamentul		49

Propunere de regulament
Considerentul 52 – liniuța 6
	

	Textul propus de Comisie
	Amendamentul

	–	articolul 21 alineatul (5) pentru a stabili o procedură pentru recunoașterea de către Uniune a echivalenței condițiilor în care câinii și pisicile sunt crescute și deținute în unități dintr-o țară terță care intenționează să exporte animale către Uniune, cu dispozițiile prezentului regulament referitoare la unități.
	eliminat



Amendamentul		50

Propunere de regulament
Considerentul 53 a (nou)
	

	Textul propus de Comisie
	Amendamentul

	
	(53a)	Statele membre pot avea în vedere sensibilizarea opiniei publice cu privire la bunăstarea animalelor și îngrijirea responsabilă a animalelor.



Amendamentul		51

Propunere de regulament
Considerentul 55
	

	Textul propus de Comisie
	Amendamentul

	(55)	Este esențial ca legislația Uniunii să facă obiectul unei monitorizări și evaluări periodice, astfel încât să poată fi ajustată pentru a obține impactul preconizat. Prin urmare, prezentul regulament trebuie să conțină obligația Comisiei de a efectua monitorizarea bunăstării câinilor și a pisicilor în Uniune și de a efectua o evaluare care să fie prezentată altor instituții ale Uniunii.
	(55)	Este esențial ca legislația Uniunii să facă obiectul unei monitorizări și evaluări periodice, astfel încât să poată fi ajustată pentru a obține impactul preconizat. Prin urmare, prezentul regulament trebuie să conțină obligația Comisiei de a efectua monitorizarea bunăstării câinilor și a pisicilor în Uniune și de a efectua o evaluare care să fie prezentată altor instituții ale Uniunii. Evaluarea ar trebui să analizeze evoluțiile tehnologice și științifice care au avut loc, inclusiv mijloacele de identificare a câinilor sau a pisicilor și posibilitatea de a utiliza mijloace alternative care sunt mai puțin invazive decât implantarea unui transponder. Evaluarea ar trebui, de asemenea, să garanteze caracterul solid și rezistent la fraudă al sistemului de trasabilitate al Uniunii, precum și proporționalitatea costurilor de identificare pentru persoanele fizice și juridice care fac obiectul obligației de identificare în temeiul prezentului regulament.




Amendamentele		282 și 311
Propunere de regulament
Articolul 1 – paragraful 1 – litera b
	

	Textul propus de Comisie
	Amendamentul

	(b)	trasabilitatea câinilor și a pisicilor introduse pe piața Uniunii sau furnizate în Uniune.
	(b)	trasabilitatea câinilor și a pisicilor crescute sau deținute în Uniune sau introduse pe piața Uniunii.



Amendamentul		53

Propunere de regulament
Articolul 2 – alineatul 1
	

	Textul propus de Comisie
	Amendamentul

	1.	Prezentul regulament se aplică reproducției, deținerii și introducerii pe piață a câinilor și a pisicilor, precum și furnizării acestora în Uniune.
	1.	Prezentul regulament se aplică reproducției, deținerii, introducerii pe piață și intrării în Uniune a câinilor și a pisicilor.



Amendamentul		54

Propunere de regulament
Articolul 2 – alineatul 2
	

	Textul propus de Comisie
	Amendamentul

	2.	Prezentul regulament nu se aplică reproducției, deținerii, introducerii pe piață sau furnizării de câini sau pisici destinate unor scopuri științifice.
	2.	Prezentul regulament nu se aplică reproducției, deținerii, introducerii pe piață sau furnizării de câini sau pisici destinate unor scopuri științifice sau studiilor clinice necesare pentru autorizația de introducere pe piață a medicamentelor de uz veterinar.



Amendamentul		55

Propunere de regulament
Articolul 2 – alineatul 2 a (nou)
	

	Textul propus de Comisie
	Amendamentul

	
	2a.	Prezentul regulament nu se aplică:

	
	– persoanelor fizice care dețin câini sau pisici pentru divertisment și companie personală sau familială și care permit acestor animale să se reproducă, în limita a maximum o serie de pui per gospodărie, pe o perioadă de 18 luni, fără a le introduce pe piață;

	
	– și exploatațiilor agricole, cu excepția dispozițiilor prevăzute la articolul 5.


Amendamentul		284
Propunere de regulament
Articolul 2 – alineatul 2 b (nou)
	

	Textul propus de Comisie
	Amendamentul

	
	2b.	În pofida alineatului (2) de la prezentul articol, cerințele privind identificarea și înregistrarea prevăzute la articolul 17 se aplică tuturor câinilor și pisicilor aflate sub responsabilitatea persoanelor fizice.




Amendamentul		56
Propunere de regulament
Articolul 3 – paragraful 1 – punctul 1 a (nou)
	

	Textul propus de Comisie
	Amendamentul

	
	1a.	„Câini care desfășoară activități specifice, de muncă sau profesionale”: înseamnă animalele care sunt selectate ca urmare a însușirilor fizice, a instinctului și a temperamentului lor și sunt dresate pentru a ajuta oamenii în cadrul unor activități reglementate sau al unor sarcini specifice, cum ar fi animalele utilizate la vânătoare, muncă, păstorire, în acțiuni de salvare, asistență sau în activități sportive sau animalele utilizate de autoritățile de aplicare a legii, precum și animalele călăuză, câinii-ghid sau animalele destinate zooterapiei care au fost dresate în centre sau de către profesioniști specializați, pentru a însoți, a conduce și a ajuta persoanele cu diversități funcționale;



Amendamentul		57

Propunere de regulament
Articolul 3 – paragraful 1 – punctul 3 a (nou)
	

	Textul propus de Comisie
	Amendamentul

	
	3a.	„reproducție” înseamnă activitatea de deținere a câinilor sau pisicilor în unități de reproducție în scopul reproducerii;



Amendamentul		58

Propunere de regulament
Articolul 3 – paragraful 1 – punctul 3 b (nou)
	

	Textul propus de Comisie
	Amendamentul

	
	3b.	„publicitate” înseamnă orice formă de comunicare care are efectul direct sau indirect de a promova un câine sau o pisică pentru a atrage interes, implicare sau vânzări, inclusiv promovarea unei rase sau a unei caracteristici fizice;



Amendamentul		59

Propunere de regulament
Articolul 3 – paragraful 1 – punctul 4
	

	Textul propus de Comisie
	Amendamentul

	4.	„deținere” înseamnă orice activitate în cursul căreia un animal este reținut sau manipulat într-o unitate;
	4.	„deținere” înseamnă orice activitate în cursul căreia pisicile și câinii sunt ținuți, adăpostiți, deținuți sau manipulați într-o unitate sau sub responsabilitatea unui operator;



Amendamentul		303
Propunere de regulament
Articolul 3 – paragraful 1 – punctul 5
	

	Textul propus de Comisie
	Amendamentul

	5.	„introducere pe piață” înseamnă deținerea de câini și pisici în scopul vânzării, al oferirii spre vânzare, al distribuției sau al oricărei alte forme de transfer al dreptului de proprietate sau al responsabilității pentru animal, contra cost sau cel puțin cu rambursarea costurilor suportate, inclusiv publicitatea animalelor în scopurile menționate mai sus;
	5.	„introducere pe piață” înseamnă vânzarea, oferirea spre vânzare, distribuția sau oricare altă formă de transfer al dreptului de proprietate sau al responsabilității, contra cost sau gratuit, cu excepția donării ocazionale și neregulate de către persoane fizice a unui număr mic de câini și pisici prin alte mijloace decât prin intermediul unei platforme online, precum și publicitatea animalelor în scopurile menționate mai sus;



Amendamentul		61

Propunere de regulament
Articolul 3 – paragraful 1 – punctul 6
	

	Textul propus de Comisie
	Amendamentul

	6.	„furnizare” înseamnă transferul dreptului de proprietate sau al responsabilității pentru câini sau pisici prin oricare mijloace sau forme, contra cost sau gratuit, excluzând furnizarea ocazională de câini sau pisici de către persoane fizice prin alte mijloace decât prin intermedierea unei platforme online;
	eliminat



Amendamentul		62

Propunere de regulament
Articolul 3 – paragraful 1 – punctul 7
	

	Textul propus de Comisie
	Amendamentul

	7.	„platforme online” înseamnă o platformă online, astfel cum este definită la articolul 3 litera (i) din Regulamentul (UE) 2022/2065, care intermediază introducerea pe piață sau furnizarea câinilor și a pisicilor;
	7.	„platforme online” înseamnă o platformă online, astfel cum este definită la articolul 3 litera (i) din Regulamentul (UE) 2022/2065, care intermediază introducerea pe piață a câinilor sau a pisicilor;



Amendamentul		63

Propunere de regulament
Articolul 3 – paragraful 1 – punctul 8
	

	Textul propus de Comisie
	Amendamentul

	8.	„listare” înseamnă publicarea, pe o platformă online, a unui anunț pentru furnizarea unui câine sau a unei pisici;
	eliminat



Amendamentul		64

Propunere de regulament
Articolul 3 – paragraful 1 – punctul 10 a (nou)
	

	Textul propus de Comisie
	Amendamentul

	
	10a.	„câine de pază pentru animale” înseamnă un câine în principal ținut sau instruit să gestioneze, să deplaseze sau să controleze animalele în medii agricole sau pastorale, inclusiv ferme, zone de pășunat sau în timpul transportului;



Amendamentul		65

Propunere de regulament
Articolul 3 – paragraful 1 – punctul 11
	

	Textul propus de Comisie
	Amendamentul

	11.	„unități” înseamnă unități de reproducție, adăposturi pentru animale și magazine de animale de companie;
	11.	„unități” înseamnă unități de reproducție, unități de vânzare, adăposturi și case adoptive;



Amendamentul		66

Propunere de regulament
Articolul 3 – paragraful 1 – punctul 12
	

	Textul propus de Comisie
	Amendamentul

	12.	„unități de reproducție” înseamnă orice spațiu sau structură în care câinii și pisicile sunt deținute pentru reproducere în vederea introducerii pe piață a descendenților lor, inclusiv gospodăriile;
	12.	„unități de reproducție” înseamnă orice spațiu sau structură în care câinii sau pisicile sunt deținute pentru reproducere în vederea introducerii pe piață a descendenților lor, inclusiv gospodăriile;



Amendamentul		67

Propunere de regulament
Articolul 3 – paragraful 1 – punctul 12 a (nou)
	

	Textul propus de Comisie
	Amendamentul

	
	12a.	„exploatație agricolă” înseamnă o exploatație agricolă în sensul Regulamentului (UE) 2018/1091 care nu este o unitate de reproducție astfel cum este definită în prezentul regulament;



Amendamentul		68

Propunere de regulament
Articolul 3 – paragraful 1 – punctul 13
	

	Textul propus de Comisie
	Amendamentul

	13.	„magazine de animale de companie” înseamnă orice spațiu sau structură în care câinii și pisicile sunt deținute în vederea vânzării ca animale de companie, fără să se fi născut acolo;
	13.	„unități de vânzare” înseamnă orice spațiu sau structură în care câinii sau pisicile sunt deținute în vederea vânzării, fără să se fi născut acolo;



Amendamentul		69

Propunere de regulament
Articolul 3 – paragraful 1 – punctul 14
	

	Textul propus de Comisie
	Amendamentul

	14.	„adăposturi pentru animale” înseamnă orice spațiu sau structură, cu excepția gospodăriilor, exploatată de o persoană fizică sau juridică, în care câinii și pisicile nedorite, abandonate, fără stăpân, pierdute sau confiscate sunt deținute în scopul furnizării contra cost sau gratuit;
	14.	„adăposturi” înseamnă orice spațiu sau structură, inclusiv gospodăriile, exploatată de o persoană fizică sau juridică, în care câinii sau pisicile nedorite, abandonate, fără stăpân, pierdute sau confiscate sunt deținute în scopul introducerii pe piață;



Amendamentul		70

Propunere de regulament
Articolul 3 – paragraful 1 – punctul 14 a (nou)
	

	Textul propus de Comisie
	Amendamentul

	
	14a.	„casă adoptivă” înseamnă o gospodărie care deține câini sau pisici în numele unui operator responsabil de câini și pisici nedorite, abandonate, fără stăpân, pierdute sau confiscate;



Amendamentul		71

Propunere de regulament
Articolul 3 – paragraful 1 – punctul 15
	

	Textul propus de Comisie
	Amendamentul

	15.	„operator” înseamnă orice persoană fizică sau juridică, cu excepția persoanelor responsabile de adăposturi, care crește, deține, comercializează sau introduce pe piață câini și pisici sub controlul său, inclusiv pentru o perioadă limitată;
	15.	„operator” înseamnă orice persoană fizică sau juridică care introduce pe piață câini și pisici și este responsabilă de o unitate de reproducție, de o unitate de vânzare sau de un adăpost ori este responsabilă de pisicile sau de câinii ținuți acolo sau care este responsabilă de pisici sau câini nedoriți, abandonați, fără stăpân, pierduți sau confiscați și îi plasează în case adoptive;



Amendamentul		72

Propunere de regulament
Articolul 3 – paragraful 1 – punctul 16
	

	Textul propus de Comisie
	Amendamentul

	16.	„furnizor” înseamnă orice persoană fizică sau juridică care furnizează un câine sau o pisică, inclusiv persoanele fizice sau juridice responsabile de adăposturi;
	eliminat



Amendamentul		73

Propunere de regulament
Articolul 3 – paragraful 1 – punctul 18 a (nou)
	

	Textul propus de Comisie
	Amendamentul

	
	18a.	„eutanasie” înseamnă acțiunea de a cauza moartea sub anestezie și cu analgezie prelungită utilizând produse medicinale, folosind o metodă care provoacă o pierdere rapidă și ireversibilă a cunoștinței cu un nivel minim de durere și stres pentru un animal;



Amendamentul		74

Propunere de regulament
Articolul 3 – paragraful 1 – punctul 19
	

	Textul propus de Comisie
	Amendamentul

	19.	„mutilare” înseamnă o intervenție, inclusiv o intervenție chirurgicală efectuată în alte scopuri decât cele terapeutice sau de diagnostic, care provoacă vătămarea sau pierderea unei părți sensibile a corpului sau alterarea structurii osoase;
	19.	„mutilare” înseamnă o intervenție, inclusiv o intervenție chirurgicală efectuată în alte scopuri decât cele terapeutice sau de diagnostic, alta decât sterilizarea sau implantarea unui transponder, care provoacă vătămarea sau pierderea unei părți sensibile a corpului sau alterarea structurii osoase a unui câine sau a unei pisici;



Amendamentul		75

Propunere de regulament
Articolul 3 – paragraful 1 – punctul 19 a (nou)
	

	Textul propus de Comisie
	Amendamentul

	
	19a.	„sterilizare” înseamnă procesul prin care pisicile sau câinii sunt privați chirurgical de capacitatea de reproducere, inclusiv îndepărtarea chirurgicală a gonadelor, și anume testiculele la masculii de pisică și de câine și fie ovarele, fie ovarele și uterul la femelele de câine și de pisică;



Amendamentul		76

Propunere de regulament
Articolul 3 – paragraful 1 – punctul 19 b (nou)
	

	Textul propus de Comisie
	Amendamentul

	
	19b.	„sterilizare nechirurgicală” înseamnă alternative la sterilizarea chirurgicală care păstrează integritatea corpului câinelui sau pisicii și nu au ca rezultat îndepărtarea sau modificarea permanentă a niciunei părți a corpului câinelui sau pisicii;



Amendamentul		77

Propunere de regulament
Articolul 3 – paragraful 1 – punctul 20
	

	Textul propus de Comisie
	Amendamentul

	20.	„suferință” înseamnă o stare fizică sau mintală neplăcută, nedorită, care este rezultatul expunerii unui animal la stimuli nocivi sau al absenței unor stimuli pozitivi importanți;
	20.	„suferință” înseamnă o stare fizică sau mintală neplăcută, nedorită, care este rezultatul expunerii unui animal la stimuli nocivi sau al absenței continue unor stimuli pozitivi importanți;



Amendamentul		78

Propunere de regulament
Articolul 3 – paragraful 1 – punctul 21
	

	Textul propus de Comisie
	Amendamentul

	21.	„adăpost” înseamnă clădiri sau un spațiu exterior delimitat în unitățile în care sunt ținuți câinii și pisicile;
	21.	„adăpost” înseamnă clădiri sau un spațiu exterior delimitat în unitățile în care sunt ținuți câinii și pisicile, temporar sau permanent;



Amendamentul		79

Propunere de regulament
Articolul 3 – paragraful 1 – punctul 22
	

	Textul propus de Comisie
	Amendamentul

	22.	„canisă” înseamnă o structură fizică care conține una sau mai multe incinte individuale pentru adăpostirea câinilor;
	22.	„canisă” înseamnă o structură fizică care conține una sau mai multe incinte pentru adăpostirea câinilor;



Amendamentul		80

Propunere de regulament
Articolul 3 – paragraful 1 – punctul 23
	

	Textul propus de Comisie
	Amendamentul

	23.	„felisă” înseamnă o structură fizică care conține una sau mai multe incinte individuale pentru adăpostirea pisicilor;
	23.	„felisă” înseamnă o structură fizică care conține una sau mai multe incinte pentru adăpostirea pisicilor;



Amendamentul		81

Propunere de regulament
Articolul 3 – paragraful 1 – punctul 24
	

	Textul propus de Comisie
	Amendamentul

	24.	„îngrijitor de animale” înseamnă o persoană care îngrijește câinii și pisicile crescute sau deținute într-o unitate;
	24.	„îngrijitor de animale” înseamnă o persoană care îngrijește câinii și pisicile crescute sau deținute într-o unitate, inclusiv voluntari, stagiari și lucrători cu fracțiune de normă;



Amendamentul		82

Propunere de regulament
Articolul 3 – paragraful 1 – punctul 26
	

	Textul propus de Comisie
	Amendamentul

	26.	„priponire” înseamnă legarea unui animal de un punct de ancorare pentru a-l menține într-o zonă dorită;
	26.	„priponire” înseamnă legarea unui animal de un punct de ancorare sau obiect pentru a-l menține într-o zonă dorită sau pentru a-i limita mișcarea;



Amendamentul		83

Propunere de regulament
Articolul 3 – paragraful 1 – punctul 27
	

	Textul propus de Comisie
	Amendamentul

	27.	„container” înseamnă orice fel de ladă, cutie, recipient sau altă structură rigidă utilizată pentru izolarea câinilor și a pisicilor;
	27.	„container” înseamnă orice fel de cușcă, ladă, cutie, recipient sau altă structură mobilă utilizată pentru izolarea câinilor sau a pisicilor;



Amendamentul		84

Propunere de regulament
Articolul 3 – paragraful 1 – punctul 28
	

	Textul propus de Comisie
	Amendamentul

	28.	„animal de companie” înseamnă un câine sau o pisică care urmează să fie deținută într-o gospodărie pentru delectare și pentru a ține companie în scop privat;
	eliminat



Amendamentul		85

Propunere de regulament
Articolul 3 – paragraful 1 – punctul 29
	

	Textul propus de Comisie
	Amendamentul

	29.	„responsabilitățile aferente dreptului de proprietate asupra animalelor” înseamnă angajamentul unui proprietar de câine sau de pisică sau al viitorului proprietar de câine sau de pisică de a îndeplini diverse sarcini axate pe satisfacerea nevoilor comportamentale, de mediu și fizice ale câinelui sau ale pisicii și de a preveni riscurile pe care câinele sau pisica le poate prezenta pentru comunitate, pentru alte animale sau pentru mediu.
	29.	„responsabilitățile aferente dreptului de proprietate asupra animalelor” înseamnă angajamentul unui proprietar de câine sau de pisică sau al viitorului proprietar de câine sau de pisică de a îndeplini diverse sarcini axate pe satisfacerea nevoilor comportamentale, de mediu și fizice ale câinelui sau ale pisicii și de a reduce la minim riscurile pe care câinele sau pisica le poate prezenta pentru comunitate, pentru alte animale sau pentru mediu.



Amendamentul		86

Propunere de regulament
Articolul 4 – paragraful 1 – partea introductivă
	

	Textul propus de Comisie
	Amendamentul

	Prezentul capitol nu se aplică:
	Cu excepția dispozițiilor prevăzute la articolul 5, prezentul capitol nu se aplică:



Amendamentul		304
Propunere de regulament
Articolul 4 – paragraful 1 – liniuța 1
	

	Textul propus de Comisie
	Amendamentul

	–	unităților de reproducție care dețin până la trei femele de câine sau de pisică și care produc în total două serii de pui sau mai puțin pe unitate într-un an calendaristic;
	–	o unitate de reproducție în care sunt produse cel mult două serii de pui pe an calendaristic în vederea introducerii pe piață face numai obiectul obligațiilor prevăzute la articolul 5, articolul 6 alineatele (1), (1a) și (1b), articolul 6a, articolul 7, articolul 8, articolul 11 alineatele (2), (3) și (4), articolul 12 alineatele (3), (4) și (7), articolul 13 alineatul (2) literele (b), (c) și (d), articolul 14 alineatele (2), (3), (4) și (5a), articolul 15 și articolul 15a alineatul (1).




Amendamentul		88

Propunere de regulament
Articolul 4 – paragraful 1 – liniuța 2
	

	Textul propus de Comisie
	Amendamentul

	–	magazinelor de animale de companie care dețin în orice moment cel mult trei câini sau cel mult șase pisici;
	eliminat



Amendamentul		89

Propunere de regulament
Articolul 4 – paragraful 1 – liniuța 3 a (nou)
	

	Textul propus de Comisie
	Amendamentul

	
	– spațiilor de găzduire temporară care dețin în orice moment cel mult cinci câini sau cel mult zece de pisici.



Amendamentul		90

Propunere de regulament
Articolul 5 – titlu
	

	Textul propus de Comisie
	Amendamentul

	Principiile generale ale bunăstării
	Principiile generale privind bunăstarea



Amendamentul		91

Propunere de regulament
Articolul 5 – paragraful 1 – partea introductivă
	

	Textul propus de Comisie
	Amendamentul

	Operatorii și persoanele fizice sau juridice responsabile de adăposturi aplică următoarele principii în ceea ce privește câinii și pisicile crescute sau deținute în unitatea lor:
	Operatorii și îngrijitorii de animale responsabili de adăposturi aplică următoarele principii privind bunăstarea în ceea ce privește câinii sau pisicile crescute sau deținute în unitatea lor:



Amendamentul		92

Propunere de regulament
Articolul 5 – paragraful 1 – litera a
	

	Textul propus de Comisie
	Amendamentul

	(a)	câinilor și pisicilor li se asigură apă și hrană pentru animale de o calitate și într-o cantitate care să le permită o alimentație și o hidratare bune;
	(a)	câinilor și pisicilor li se asigură apă și hrană pentru animale de o calitate și într-o cantitate care să le permită o alimentație și o hidratare bune și corespunzătoare;



Amendamentul		93

Propunere de regulament
Articolul 5 – paragraful 1 – litera b
	

	Textul propus de Comisie
	Amendamentul

	(b)	câinii și pisicile sunt ținute într-un mediu fizic bun, confortabil, în special în ceea ce privește spațiul, temperatura și ușurința deplasării;
	(b)	câinii și pisicile sunt ținute într-un mediu fizic adecvat și curat, sigur și confortabil, în special în ceea ce privește spațiul, calitatea aerului, temperatura, lumina, protecția împotriva condițiilor climatice nefavorabile și libertatea de mișcare, prevenind supraaglomerarea;



Amendamentul		94

Propunere de regulament
Articolul 5 – paragraful 1 – litera c
	

	Textul propus de Comisie
	Amendamentul

	(c)	câinii și pisicile sunt deținute în siguranță, curate și sănătoase prin prevenirea bolilor, a deficiențelor funcționale, a vătămărilor și a durerii, în special din cauza gestionării, a practicilor de manipulare sau a mutilărilor;
	(c)	câinii și pisicile sunt deținute în siguranță, curate și sănătoase prin prevenirea bolilor, a deficiențelor funcționale, a vătămărilor și a durerii, în special din cauza gestionării, a practicilor de manipulare, a practicilor de reproducție sau a mutilărilor;



Amendamentul		95

Propunere de regulament
Articolul 5 – paragraful 1 – litera e
	

	Textul propus de Comisie
	Amendamentul

	(e)	câinii și pisicile sunt deținute astfel încât să își optimizeze starea mintală prin prevenirea sau reducerea experiențelor negative din punct de vedere al timpului și al intensității, precum și prin maximizarea oportunităților de experiențe pozitive din punct de vedere al timpului și al intensității în diferitele domenii menționate la literele (a)-(d).
	(e)	câinii și pisicile sunt deținute astfel încât să își optimizeze starea mintală prin prevenirea sau reducerea experiențelor negative din punctul de vedere al duratei și al intensității, precum și prin maximizarea oportunităților de experiențe pozitive din punctul de vedere al duratei și al intensității, prin prevenirea apariției comportamentelor anormale repetitive și a altor comportamente care indică un nivel negativ de bunăstare a animalelor și luarea în considerare a nevoilor individuale ale câinelui sau ale pisicii în diferitele domenii menționate la literele (a)-(d).



Amendamentul		96

Propunere de regulament
Articolul 6 – titlu
	

	Textul propus de Comisie
	Amendamentul

	Cerințe generale privind bunăstarea câinilor și a pisicilor
	Obligații generale privind bunăstarea



Amendamentul		97

Propunere de regulament
Articolul 6 – alineatul 1
	

	Textul propus de Comisie
	Amendamentul

	1.	Operatorii și persoanele fizice sau juridice responsabile de adăposturi răspund de bunăstarea câinilor și a pisicilor ținute sub controlul lor și de reducerea la minimum a riscurilor pentru bunăstarea lor.
	1.	Operatorii și îngrijitorii de animale răspund de bunăstarea câinilor sau pisicilor ținute în unitățile lor și sub controlul lor și de reducerea la minimum a riscurilor pentru bunăstarea lor.

	
	În cazul caselor adoptive, responsabilitatea revine operatorului în numele căruia sunt ținuți câinii sau pisicile. Astfel de operatori furnizează familiei-gazdă informații adecvate cu privire la cerințele și obligațiile în materie de bunăstare a animalelor, precum și la nevoile individuale ale câinilor sau pisicilor, și asigură și verifică respectarea obligațiilor relevante prevăzute de prezentul regulament în casele adoptive.



Amendamentul		98

Propunere de regulament
Articolul 6 – alineatul 1 a (nou)
	

	Textul propus de Comisie
	Amendamentul

	
	1a.	Operatorii nu supun pisicile sau câinii actelor de cruzime, abuzurilor sau relelor tratamente și nici nu îi cresc, îi antrenează sau le administrează medicamente pentru a participa la activități în care au loc acte de cruzime, abuzuri sau rele tratamente asupra animalelor respective sau altor câini și pisici, inclusiv luptele de câini.



Amendamentul		99

Propunere de regulament
Articolul 6 – alineatul 1 b (nou)
	

	Textul propus de Comisie
	Amendamentul

	
	1b.	Operatorii și îngrijitorii de animale nu trebuie să abandoneze câinii sau pisicile.




Amendamentul		101

Propunere de regulament
Articolul 6 – alineatul 3
	

	Textul propus de Comisie
	Amendamentul

	3.	Operatorii unităților de reproducție se asigură că strategiile de ameliorare nu au ca rezultat genotipuri și fenotipuri care au efecte negative asupra bunăstării câinilor și a pisicilor sau a descendenților acestora.
	eliminat

	În gestionarea reproducerii câinilor și a pisicilor de către operatori, se interzice împerecherea între părinți și descendenți sau între bunici și nepoți.
	

	Prezentul alineat nu împiedică selecția și reproducția câinilor și a pisicilor cu brahicefalie, cu condiția ca programele de selecție sau de ameliorare să reducă la minimum consecințele negative ale trăsăturilor aferente brahicefaliei asupra bunăstării.
	



Amendamentul		102

Propunere de regulament
Articolul 6 – alineatul 4
	

	Textul propus de Comisie
	Amendamentul

	4.	Comisia este împuternicită să adopte, în conformitate cu articolul 23, acte delegate de modificare a prezentului articol în ceea ce privește criteriile specifice pe care trebuie să le îndeplinească operatorii atunci când elaborează strategii de ameliorare pentru a îndeplini cerințele de la alineatul (3), ținând seama de avizele științifice ale Autorității Europene pentru Siguranța Alimentară, precum și de impactul social, economic și de mediu.
	eliminat



Amendamentul		103

Propunere de regulament
Articolul 6 a (nou)
	

	Textul propus de Comisie
	Amendamentul

	
	Articolul 6a

	
	Obligații privind strategiile de ameliorare

	
	1.	Operatorii unităților de reproducție se asigură că strategiile lor de ameliorare au ca prioritate sănătatea și bunăstarea animalelor și reduc la minimum riscul producerii de câini sau pisici cu genotipuri sau fenotipuri asociate cu efecte negative asupra bunăstării lor.

	
	2.	Operatorii unităților de reproducție nu utilizează pentru reproducție câini sau pisici cu trăsături conformaționale excesive care conduc la un risc ridicat de efecte negative asupra bunăstării acestor câini sau pisici sau a descendenților lor.

	
	3.	Comisia este împuternicită să adopte, în conformitate cu articolul 23, acte delegate de completare a prezentului regulament prin stabilirea caracteristicilor genotipurilor și fenotipurilor menționate la alineatul (1) de la prezentul articol, precum și a trăsăturilor conformaționale excesive menționate la alineatul (2) de la prezentul articol, care sunt excluse de la reproducere, ținând seama de avizele științifice ale Autorității Europene pentru Siguranța Alimentară, precum și de impactul social și economic. Actele delegate privind trăsăturile conformaționale excesive se adoptă până la 1 iulie 2030.

	
	4.	Cu excepția cazului în care sunt aprobate de autoritatea competentă pe baza unei necesități specifice de conservare a raselor locale cu o rezervă genetică limitată, se interzice împerecherea între animale cu legături de rudenie de gradul întâi și de gradul al doilea în gestionarea reproducerii câinilor și pisicilor.



Amendamentul		104

Propunere de regulament
Articolul 7 – titlu
	

	Textul propus de Comisie
	Amendamentul

	Obligația de a notifica reproducția sau deținerea de câini și pisici în unități
	Notificarea și înregistrarea unităților



Amendamentul		105

Propunere de regulament
Articolul 7 – paragraful 1 – partea introductivă
	

	Textul propus de Comisie
	Amendamentul

	Operatorii și persoanele fizice sau juridice responsabile de adăposturi notifică autorităților competente activitatea lor, furnizând următoarele informații:
	Operatorii notifică autorităților competente activitatea lor, furnizând cel puțin următoarele informații:



Amendamentul		106

Propunere de regulament
Articolul 7 – paragraful 1 – litera c
	

	Textul propus de Comisie
	Amendamentul

	(c)	tipul de unitate: unitate de reproducție, magazin de animale de companie sau adăpost;
	(c)	tipul de unitate: unitate de reproducție, unitate de vânzare, adăpost sau casă adoptivă;



Amendamentul		107

Propunere de regulament
Articolul 7 – paragraful 1 – litera e
	

	Textul propus de Comisie
	Amendamentul

	(e)	numărul maxim de animale care pot fi deținute în unitate;
	(e)	capacitatea unității exprimată ca număr maxim de pisici și câini care pot fi deținuți în unitate.



Amendamentul		108

Propunere de regulament
Articolul 7 – paragraful 1 – paragraful 1 a (nou)
	

	Textul propus de Comisie
	Amendamentul

	
	Operatorii notifică autorității competente:

	
	(a)	orice schimbări în privința aspectelor menționate la alineatul (1);

	
	(b)	orice încetare a activității și precizează termenul până la care activitatea trebuie să fie închisă, care nu trebuie să depășească o lună de la încetare, și furnizează, de asemenea, informații privind soarta animalelor;

	
	Fără a aduce atingere niciunei informații suplimentare necesare în temeiul prezentului articol, operatorii nu sunt obligați să notifice din nou informațiile deja transmise în conformitate cu articolul 84 alineatul (1) litera (b) din Regulamentul (UE) 2016/429.

	
	Autoritatea competentă ține un registru al unităților și poate utiliza în acest scop registrul prevăzut la articolul 101 alineatul (1) litera (a) din Regulamentul (UE) 2016/429.



Amendamentul		109

Propunere de regulament
Articolul 7 a (nou)
	

	Textul propus de Comisie
	Amendamentul

	
	Articolul 7a

	
	Autorizarea unităților de reproducție

	
	1.	Operatorii unităților de reproducție introduc pe piață câini sau pisici numai după ce unitatea lor este autorizată de către autoritatea competentă.

	
	2.	Autoritatea competentă efectuează inspecții la fața locului pentru a verifica dacă unitatea îndeplinește cerințele prezentului regulament. Statele membre pot permite ca astfel de inspecții să fie efectuate de la distanță, cu condiția ca mijloacele de comunicare la distanță utilizate să furnizeze dovezi suficiente pentru ca autoritatea competentă să efectueze inspecții fiabile. Autoritatea competentă acordă un certificat de autorizare unei unități de reproducție numai dacă aceasta îndeplinește cerințele prezentului regulament.

	
	3.	Autoritățile competente țin o listă a unităților de reproducție autorizate și o pun la dispoziția publicului.



Amendamentul		110

Propunere de regulament
Articolul 8 – alineatul 1
	

	Textul propus de Comisie
	Amendamentul

	1.	Atunci când operatorii și persoanele fizice sau juridice responsabile de adăposturi introduc pe piață sau furnizează câini sau pisici în scopul deținerii acestora ca animale de companie, aceștia furnizează persoanei care dobândește animalul de companie informațiile necesare pentru a-i permite să asigure bunăstarea animalului, inclusiv informații privind responsabilitățile aferente dreptului de proprietate asupra animalelor.
	1.	Operatorii furnizează persoanei care dobândește un câine sau o pisică informațiile scrise necesare pentru a-i permite acesteia să asigure bunăstarea câinelui sau a pisicii, inclusiv informații privind responsabilitățile aferente dreptului de proprietate și privind nevoile specifice ale câinelui sau pisicii în ceea ce privește alimentația, îngrijirea, sănătatea, locuința și comportamentul, precum și informații privind starea sa de sănătate, inclusiv în ceea ce privește vaccinarea.



Amendamentul		111

Propunere de regulament
Articolul 8 – alineatul 2 – paragraful 1
	

	Textul propus de Comisie
	Amendamentul

	2.	Atunci când furnizarea de câini și pisici este promovată prin mijloace online, anunțul trebuie să indice, cu caractere clar vizibile și aldine, următorul avertisment:
	2.	Atunci când operatorii și persoanele fizice sau juridice promovează introducerea pe piață a câinilor și pisicilor prin intermediul platformelor online, trebuie să se afișeze cel puțin următorul avertisment, cu caractere clar vizibile și aldine:




Amendamentul		288
Propunere de regulament
Articolul 8 – alineatul 2
	

	Textul propus de Comisie
	Amendamentul

	2. Atunci când furnizarea de câini și pisici este promovată prin mijloace online, anunțul trebuie să indice, cu caractere clar vizibile și aldine, următorul avertisment:
„Un animal nu este o jucărie. Cumpărarea sau adoptarea unui animal este o decizie care schimbă viața. În calitate de proprietar al unui animal, sunteți obligat să vă asigurați că toate nevoile sale în materie de sănătate și bunăstare sunt satisfăcute în orice moment.”
	2. Atunci când furnizarea de câini și pisici este promovată prin mijloace online, anunțul trebuie să indice, cu caractere clar vizibile și aldine, următorul avertisment:
„Un animal nu este o jucărie. Cumpărarea sau adoptarea unui animal este o decizie care schimbă viața. În calitate de proprietar al unui animal, sunteți obligat să vă asigurați că nevoile sale în materie de sănătate și bunăstare sunt satisfăcute în orice moment. Îngrijirea unui animal necesită resurse financiare. Este interzisă abandonarea animalului odată ce acesta se află în îngrijirea dumneavoastră.”




Amendamentul		113

Propunere de regulament
Articolul 9 – alineatul 1 – partea introductivă
	

	Textul propus de Comisie
	Amendamentul

	1.	Îngrijitorii de animale au următoarele competențe în ceea ce privește câinii și pisicile pe care le manipulează:
	1.	Îngrijitorii de animale, cu excepția voluntarilor și stagiarilor supravegheați, au următoarele competențe în ceea ce privește câinii și pisicile pe care le manipulează:



Amendamentul		114

Propunere de regulament
Articolul 9 – alineatul 1 – litera b
	

	Textul propus de Comisie
	Amendamentul

	(b)	capacitatea de a recunoaște expresiile acestora, inclusiv orice semn de suferință, și de a identifica măsurile adecvate de atenuare care trebuie luate în astfel de cazuri;
	(b)	capacitatea de a recunoaște expresiile acestora, inclusiv orice semn de suferință, și de a identifica și de a adopta măsurile adecvate de atenuare care trebuie luate în astfel de cazuri;



Amendamentul		115

Propunere de regulament
Articolul 9 – alineatul 1 – litera c
	

	Textul propus de Comisie
	Amendamentul

	(c)	capacitatea de a aplica bune practici de gestionare a animalelor, de a utiliza și de a întreține echipamentele utilizate pentru speciile aflate în îngrijirea lor și de a reduce la minimum riscurile pentru bunăstarea animalelor;
	(c)	capacitatea de a aplica bune practici de gestionare a animalelor, de a utiliza și de a întreține echipamentele utilizate pentru speciile aflate în îngrijirea lor și de a reduce la minimum riscurile pentru bunăstarea animalelor, prevenind suferința;



Amendamentul		116

Propunere de regulament
Articolul 10 – titlu
	

	Textul propus de Comisie
	Amendamentul

	Vizite privind bunăstarea animalelor
	Vizite de consiliere privind bunăstarea



Amendamentul		117

Propunere de regulament
Articolul 10 – alineatul 1 – partea introductivă
	

	Textul propus de Comisie
	Amendamentul

	1.	Operatorii și persoanele fizice sau juridice responsabile de adăposturi:
	1.	Operatorii:



Amendamentul		277
Propunere de regulament
Articolul 10 – alineatul 1 – litera a
	

	Textul propus de Comisie
	Amendamentul

	(a)	se asigură că unitățile aflate în responsabilitatea lor primesc, cel puțin o dată pe an, o vizită din partea unui medic veterinar pentru a consilia operatorul sau persoana fizică sau juridică responsabilă de adăpost cu privire la măsurile de abordare a oricărui factor de risc pentru bunăstarea animalelor;
	(a)	se asigură că până la ... [un an de la data aplicării prezentului regulament] sau în primul an de la data notificării unei noi unități, unitățile aflate în responsabilitatea lor primesc, cel puțin o dată pe an, o vizită neanunțată din partea unui medic veterinar oficial, angajat de autoritatea competentă, cu scopul de a identifica și evalua orice factor de risc pentru bunăstarea animalelor, de a consilia operatorul sau persoana fizică sau juridică responsabilă de adăpost cu privire la măsurile de abordare a riscurilor pentru bunăstarea animalelor, sănătate și mediu și, în cazul în care constatările indică factori de risc gravi, de a prezenta un raport autorității competente în conformitate cu Regulamentul (UE) 2017/625 și de a efectua o vizită ulterioară în termen de două luni;




Amendamentul		119

Propunere de regulament
Articolul 10 – alineatul 1 – litera b
	

	Textul propus de Comisie
	Amendamentul

	(b)	înregistrează constatările vizitei medicului veterinar menționate la litera (a) și acțiunile subsecvente al acestora și păstrează evidențele respective timp de cel puțin șase ani, punându-le la dispoziția autorităților competente, la cerere.
	(b)	păstrează evidența constatărilor vizitei medicului veterinar menționate la litera (a) și ale acțiunilor subsecvente al acestora timp de cel puțin cinci ani de la data vizitei, și le pun la dispoziția autorităților competente și a medicului veterinar care a efectuat vizita, la cerere.



Amendamentul		120

Propunere de regulament
Articolul 10 – alineatul 2
	

	Textul propus de Comisie
	Amendamentul

	2.	Comisia este împuternicită să adopte, în conformitate cu articolul 23, acte delegate de completare a prezentului articol pentru a stabili criteriile minime care trebuie evaluate în timpul vizitelor privind bunăstarea animalelor.
	2.	Până la [24 de luni de la data intrării în vigoare a prezentului regulament], Comisia este împuternicită să adopte, în conformitate cu articolul 23, acte delegate de completare a prezentului articol pentru a stabili criteriile minime pe care medicul veterinar trebuie să le identifice și să le evalueze în timpul vizitelor de consiliere privind bunăstarea, inclusiv cu privire la acțiunile ulterioare.



Amendamentul		121

Propunere de regulament
Articolul 11 – alineatul 1
	

	Textul propus de Comisie
	Amendamentul

	1.	Operatorii și persoanele fizice sau juridice responsabile de adăposturi se asigură că pisicile și câinii sunt hrăniți în conformitate cu cerințele stabilite la punctul 1 din anexa I și pot adapta, pe baza avizului scris al unui medic veterinar sau al unui expert în nutriția animalelor, frecvențele de hrănire prevăzute la punctul 1 din anexa I.
	1.	Operatorii se asigură că pisicile sau câinii sunt hrăniți în conformitate cu cerințele stabilite la punctul 1 din anexa I.



Amendamentul		122

Propunere de regulament
Articolul 11 – alineatul 2 – partea introductivă
	

	Textul propus de Comisie
	Amendamentul

	2.	Operatorii și persoanele fizice sau juridice responsabile de adăposturi se asigură că pisicile și câinii sunt hrăniți și hidratați mod adecvat prin furnizarea:
	2.	Operatorii se asigură că pisicile și câinii sunt hrăniți și hidratați mod adecvat prin furnizarea:



Amendamentul		123

Propunere de regulament
Articolul 11 – alineatul 2 – litera a
	

	Textul propus de Comisie
	Amendamentul

	(a)	de apă potabilă, ad libitum;
	(a)	de apă curată și proaspătă, ad libitum;



Amendamentul		124

Propunere de regulament
Articolul 11 – alineatul 2 – litera b
	

	Textul propus de Comisie
	Amendamentul

	(b)	de hrană pentru animale în cantitate și de calitate suficientă pentru a satisface nevoile fiziologice, nutriționale și metabolice și sațietatea câinilor și a pisicilor, în cadrul unei diete adaptate vârstei, rasei, categoriei, nivelului de activitate și stării de sănătate a câinilor și a pisicilor;
	(b)	de hrană pentru animale în cantitate și de calitate suficientă pentru a satisface nevoile fiziologice, nutriționale și metabolice și sațietatea câinilor și a pisicilor, în cadrul unei diete adaptate vârstei, rasei, categoriei, nivelului de activitate și stării de sănătate a câinilor sau a pisicilor, cu obiectivul general de a obține și a menține o sănătate bună;



Amendamentul		125

Propunere de regulament
Articolul 11 – alineatul 3 – partea introductivă
	

	Textul propus de Comisie
	Amendamentul

	3.	Operatorii și persoanele fizice sau juridice responsabile de adăposturi se asigură că instalațiile de hrănire și de adăpare sunt construite și instalate astfel încât:
	3.	Operatorii și îngrijitorii se asigură că instalațiile de hrănire și de adăpare sunt păstrate curate și sunt construite și instalate astfel încât:



Amendamentul		126

Propunere de regulament
Articolul 11 – alineatul 3 – litera a
	

	Textul propus de Comisie
	Amendamentul

	(a)	să asigure acces egal pentru toți câinii și pisicile, reducând astfel la minimum concurența dintre aceștia, evitând comportamentul combativ, în special în cazul în care câinii și pisicile nu au acces ad libitum la hrană;
	(a)	să asigure acces egal pentru toți câinii și toate pisicile;



Amendamentul		127

Propunere de regulament
Articolul 11 – alineatul 3 a (nou)
	

	Textul propus de Comisie
	Amendamentul

	
	3a.	În cazul în care un medic veterinar le recomandă în scris să facă acest lucru, operatorii pot adapta frecvența de hrănire și adăpare. Operatorii păstrează o evidență a consultanței pe întreaga durată a acesteia, conform avizului medicului veterinar.



Amendamentul		128

Propunere de regulament
Articolul 12 – alineatul 1
	

	Textul propus de Comisie
	Amendamentul

	1.	Operatorii se asigură că pisicile și câinii sunt adăpostiți în conformitate cu punctul 2 din anexa I.
	1.	Cu excepția persoanelor fizice sau juridice responsabile de adăposturi, operatorii se asigură că pisicile și câinii sunt adăpostiți în conformitate cu punctul 2 din anexa I.



Amendamentul		129

Propunere de regulament
Articolul 12 – alineatul 2 – partea introductivă
	

	Textul propus de Comisie
	Amendamentul

	2.	Operatorii și persoanele fizice sau juridice responsabile de adăposturi se asigură că:
	2.	Operatorii se asigură că:



Amendamentul		130

Propunere de regulament
Articolul 12 – alineatul 2 – litera c
	

	Textul propus de Comisie
	Amendamentul

	(c)	în cazul în care animalele sunt deținute în unități de reproducție sau în magazine de animale de companie, circulația aerului, nivelurile de praf, temperatura, umiditatea relativă a aerului și concentrațiile de gaze sunt menținute în limite care nu sunt dăunătoare pentru câini și pisici, iar ventilația este suficientă pentru a evita supraîncălzirea și, dacă este necesar, în combinație cu sistemele de încălzire, pentru a elimina umiditatea excesivă;
	(c)	în unitățile de reproducție și de vânzare, unde câinii și pisicile sunt ținuți în interior, temperatura, umiditatea relativă a aerului și concentrațiile de gaze nu sunt dăunătoare pentru câini sau pisici, iar ventilația este suficientă pentru a evita supraîncălzirea;



Amendamentul		131

Propunere de regulament
Articolul 12 – alineatul 2 – litera d
	

	Textul propus de Comisie
	Amendamentul

	(d)	câinii și pisicile dispun de spațiu suficient pentru a se putea deplasa liber și pentru a exprima comportamentul specific speciei în funcție de nevoile lor, cu spațiu suficient pentru materiale și structuri de îmbogățire, posibilitatea ca animalele să socializeze și să se retragă, precum și locuri de odihnă curate;
	(d)	câinii și pisicile dispun de spațiu suficient pentru a se putea deplasa liber și pentru a exprima comportamentul specific speciei în funcție de nevoile lor;



Amendamentul		132

Propunere de regulament
Articolul 12 – alineatul 3 – paragraful 1
	

	Textul propus de Comisie
	Amendamentul

	Se interzice ținerea câinilor sau a pisicilor în containere.
	Operatorii nu păstrează câinii sau pisicile în containere.



Amendamentul		289
Propunere de regulament
Articolul 12 – alineatul 3 – paragraful 1 a (nou)
	

	Textul propus de Comisie
	Amendamentul

	
	Se interzice deținerea sau vânzarea câinilor sau a pisicilor în magazine de animale de companie.




Amendamentul		133

Propunere de regulament
Articolul 12 – alineatul 3 – paragraful 2
	

	Textul propus de Comisie
	Amendamentul

	Containerele pot fi utilizate numai pentru transportul și izolarea temporară a câinilor și a pisicilor individuale, cu condiția să se evite stresul cauzat de temperaturile extreme.
	Prin derogare, containerele pot fi utilizate numai pentru transportul, izolarea pe termen scurt a câinilor și a pisicilor individuale și în timpul participării la spectacole, expoziții și competiții, pentru puii cu o capacitate redusă de termoreglare sau pentru pui împreună cu mamele lor, cu condiția să se reducă la minim stresul și să se evite suferința, iar câinii și pisicile să poată sta în picioare și să se poată întinde într-o poziție naturală.



Amendamentul		134

Propunere de regulament
Articolul 12 – alineatul 4
	

	Textul propus de Comisie
	Amendamentul

	4.	Este interzisă ținerea câinilor exclusiv în interior. Câinii ținuți în interior au acces zilnic la o zonă exterioară care permite exercițiile fizice și socializarea. În plus, atunci când câinii sunt ținuți în canise, operatorii proiectează și construiesc incinte individuale pentru a permite accesul liber al câinilor la un spațiu în aer liber închis și la un spațiu interior sau la o baracă individuală.
	4.	Este interzisă ținerea câinilor exclusiv în interior. Câinii ținuți în interior au acces zilnic la o zonă exterioară care permite exercițiile fizice, explorarea și socializarea. În plus, atunci când câinii sunt ținuți în canise, operatorii proiectează și construiesc incinte individuale pentru a permite accesul liber al câinilor la un spațiu în aer liber închis și la un spațiu interior sau la o baracă individuală.



Amendamentul		135

Propunere de regulament
Articolul 12 – alineatul 6 a (nou)
	

	Textul propus de Comisie
	Amendamentul

	
	6a.	Operatorii unităților de reproducție și de vânzare utilizează, dacă este necesar, sisteme de încălzire și de răcire pentru a menține o calitate bună a aerului și o temperatură adecvată în incintele interioare din unitățile lor și pentru a elimina umiditatea excesivă.



Amendamentul		136

Propunere de regulament
Articolul 12 – alineatul 7
	

	Textul propus de Comisie
	Amendamentul

	7.	Operatorii se asigură că pisicile și câinii au acces permanent la lumina naturală. Dacă este necesar, din cauza condițiilor climatice și a poziției geografice a unui stat membru, operatorii asigură iluminat artificial.
	7.	Operatorii se asigură că câinii sau pisicile sunt expuși la lumină și pot rămâne la întuneric pentru perioade suficiente și neîntrerupte pentru a menține un ritm circadian normal.

	
	În sensul primului paragraf, „lumină” înseamnă lumină naturală, completată, dacă este necesar, din cauza condițiilor climatice și a poziției geografice a unui stat membru, cu iluminat artificial.



Amendamentul		137

Propunere de regulament
Articolul 12 – alineatul 8
	

	Textul propus de Comisie
	Amendamentul

	8.	Prezentul articol se aplică de la [cinci ani de la data intrării în vigoare a prezentului regulament].
	eliminat



Amendamentul		138

Propunere de regulament
Articolul 12 – alineatul 8 a (nou)
	

	Textul propus de Comisie
	Amendamentul

	
	8a.	Alineatul (4) nu se aplică unităților de reproducție în care sunt ținuți câini de pază a șeptelului în perioadele în care astfel de câini sunt utilizați în activitățile de păstorit.



Amendamentul		139

Propunere de regulament
Articolul 13 – alineatul 1
	

	Textul propus de Comisie
	Amendamentul

	1.	Operatorii se asigură că se iau măsuri pentru a proteja sănătatea câinilor și a pisicilor în conformitate cu punctul 3 din anexa 1.
	eliminat



Amendamentul		140

Propunere de regulament
Articolul 13 – alineatul 2 – partea introductivă
	

	Textul propus de Comisie
	Amendamentul

	2.	Operatorii și persoanele fizice sau juridice responsabile de adăposturi se asigură că:
	2.	Operatorii și îngrijitorii se asigură că:



Amendamentul		141

Propunere de regulament
Articolul 13 – alineatul 2 – litera a
	

	Textul propus de Comisie
	Amendamentul

	(a)	câinii și pisicile aflate în responsabilitatea lor sunt inspectate de către îngrijitori de animale cel puțin o dată pe zi;
	(a)	câinii sau pisicile aflate în responsabilitatea lor sunt inspectate de către îngrijitori de animale cel puțin o dată pe zi, iar câinii și pisicile vulnerabile, cum ar fi nou-născuții, câinii și pisicile bolnave sau rănite, precum și femelele de câine și de pisică în perioadă perinatală sunt inspectate mai frecvent;



Amendamentul		142

Propunere de regulament
Articolul 13 – alineatul 2 – litera b
	

	Textul propus de Comisie
	Amendamentul

	(b)	câinii sau pisicile care prezintă semne de boală, îmbolnăvire, vătămare sau bunăstare compromisă în alt mod sunt transferate, dacă este necesar, fără întârzieri nejustificate într-o zonă separată, sunt tratate de un medic veterinar, după caz, și sunt ținute în zona respectivă până când sunt complet recuperate sau eutanasiate, ca alternativă, fără întârzieri nejustificate;
	(b)	câinii sau pisicile care prezintă semne de boală, îmbolnăvire, vătămare sau bunăstare compromisă în alt mod sunt transferate, dacă este necesar, fără întârzieri nejustificate într-o zonă separată, sunt tratate de un medic veterinar, după caz, și sunt ținute în zona respectivă până când sunt complet recuperate;



Amendamentul		143

Propunere de regulament
Articolul 13 – alineatul 2 – litera c
	

	Textul propus de Comisie
	Amendamentul

	(c)	eutanasierea unui câine sau a unei pisici se efectuează numai de către un medic veterinar;
	(c)	în cazul în care, în cazurile menționate la litera (b), recuperarea nu este posibilă, iar câinii sau pisicile prezintă dureri sau suferințe severe care nu pot fi atenuate, iar menținerea lor în viață este contrară normelor privind bunăstarea lor, eutanasierea poate fi efectuată numai de un medic veterinar și cu acordul prealabil al operatorului;



Amendamentul		144

Propunere de regulament
Articolul 13 – alineatul 2 – litera d
	

	Textul propus de Comisie
	Amendamentul

	(d)	sunt instituite măsuri care includ medicamente de uz veterinar pentru prevenirea și controlul paraziților externi și interni, inclusiv tratamente veterinare preventive pentru prevenirea bolilor comune la care este probabil să fie expuși câinii sau pisicile, ținând seama în mod corespunzător de situația epidemiologică;
	(d)	sunt instituite măsuri pentru prevenirea și controlul paraziților externi și interni, inclusiv tratamente veterinare preventive, cum ar fi vaccinarea, pentru prevenirea bolilor comune la care este probabil să fie expuși câinii sau pisicile, ținând seama în mod corespunzător de situația epidemiologică;



Amendamentul		145

Propunere de regulament
Articolul 13 – alineatul 2 – litera e
	

	Textul propus de Comisie
	Amendamentul

	(e)	materialele de îmbogățire nu prezintă niciun risc de vătămare sau contaminare biologică sau chimică sau niciun alt risc pentru sănătate.
	(e)	materialele de îmbogățire nu prezintă niciun risc de contaminare biologică sau chimică.



Amendamentul		146

Propunere de regulament
Articolul 13 – alineatul 2 – litera ea (nouă)
	

	Textul propus de Comisie
	Amendamentul

	
	(ea)	persoanei care dobândește un câine sau o pisică i se furnizează, dacă sunt disponibile, informații relevante legate de sănătate, inclusiv informații despre vaccinări, alergii, starea de sănătate și despre responsabilitățile aferente dreptului de proprietate asupra animalelor în conformitate cu articolul 8 alineatul (1).

	
	Litera (a) nu se aplică unităților de reproducție în care sunt ținuți câini de pază a șeptelului în perioadele în care astfel de câini sunt utilizați în activități de păstorit sau de antrenament.



Amendamentul		147
Propunere de regulament
Articolul 13 – alineatul 2 a (nou)
	

	Textul propus de Comisie
	Amendamentul

	
	2a.	Se interzice eutanasierea unui câine sau a unei pisici în adăposturile pentru animale ca soluție de gestionare a populației;


Amendamentul		148
Propunere de regulament
Articolul 13 – alineatul 2 – litera eb (nouă)
	

	Textul propus de Comisie
	Amendamentul

	
	(eb)	asistența medicală pentru animale este aliniată la o abordare de tip „O singură sănătate”, cum ar fi utilizarea prudentă a antibioticelor pentru a evita rezistența la antimicrobiene (RAM).




Amendamentul		149

Propunere de regulament
Articolul 13 – alineatul 3 – paragraful 1 – partea introductivă
	

	Textul propus de Comisie
	Amendamentul

	Operatorii se asigură că:
	Operatorii responsabili de unitățile de reproducție și îngrijitorii acestora se asigură că:



Amendamentul		150

Propunere de regulament
Articolul 13 – alineatul 3 – paragraful 1 – litera -a (nou)
	

	Textul propus de Comisie
	Amendamentul

	
	(-a)	se iau măsuri pentru a proteja sănătatea câinilor sau a pisicilor în conformitate cu punctul 3 din anexa I.



Amendamentul		151

Propunere de regulament
Articolul 13 – alineatul 3 – paragraful 1 – litera a
	

	Textul propus de Comisie
	Amendamentul

	(a)	femelele de câine și de pisică se reproduc numai dacă au o vârstă minimă în conformitate cu punctele 3.1 și 3.2 din anexa I, creșterea lor scheletică este finalizată și nu suferă de boli sau afecțiuni fizice care le-ar putea afecta gestația și bunăstarea;
	(a)	femelele de câine sau de pisică se reproduc numai dacă au o vârstă minimă în conformitate cu punctul 3 din anexa I, creșterea lor scheletică este finalizată și nu suferă de nicio boală diagnosticată, semne clinice de boală sau afecțiuni fizice care le-ar putea afecta gestația și bunăstarea;



Amendamentul		152

Propunere de regulament
Articolul 13 – alineatul 3 – paragraful 1 – litera b
	

	Textul propus de Comisie
	Amendamentul

	(b)	nașterile femelelor de câine și de pisică respectă o frecvență maximă;
	(b)	nașterile femelelor de câine sau de pisică respectă o frecvență maximă în concordanță cu punctul 3 din anexa I; ;



Amendamentul		153

Propunere de regulament
Articolul 13 – alineatul 3 – paragraful 1 – litera d
	

	Textul propus de Comisie
	Amendamentul

	(d)	înainte de a fi utilizată pentru reproducție, orice femelă de câine cu vârsta de cel puțin opt ani și orice femelă de pisică cu vârsta de cel puțin șase ani trebuie să fie supusă unei examinări fizice efectuate de către un medic veterinar, pentru a confirma în scris că gestația nu va prezenta niciun risc pentru bunăstarea sa, inclusiv pentru sănătatea sa;
	eliminat



Amendamentul		154

Propunere de regulament
Articolul 13 – alineatul 3 – paragraful 1 – litera e
	

	Textul propus de Comisie
	Amendamentul

	(e)	femelele adulte de câini și pisici care nu mai sunt utilizate pentru reproducere, inclusiv ca urmare a dispozițiilor prezentului regulament, nu sunt ucise sau abandonate. Operatorii continuă să asigure bunăstarea animalelor respective în conformitate cu regulamentul.
	(e)	câinii și pisicile care nu mai sunt utilizați pentru reproducere, inclusiv ca urmare a dispozițiilor prezentului regulament, sunt fie păstrați, vânduți, donați sau relocați, nu sunt uciși sau abandonați.



Amendamentul		155

Propunere de regulament
Articolul 13 – alineatul 3 – paragraful 2
	

	Textul propus de Comisie
	Amendamentul

	Operatorul păstrează confirmarea scrisă menționată la litera (d) pentru o perioadă de cel puțin trei ani de la decesul femelei de câine sau de pisică.
	eliminat



Amendamentul		156
Propunere de regulament
Articolul 13 – alineatul 3 – paragraful 2 a (nou)
	

	Textul propus de Comisie
	Amendamentul

	
	Atunci când operatorii și persoanele fizice sau juridice responsabile de adăposturi dețin rezultate ale unor teste vizând starea de sănătate a unui câine sau a unei pisici ori rapoarte genetice și diagnostice pentru tatăl sau mama animalului de companie în cauză, furnizează aceste informații persoanei care dobândește animalul.


Amendamentul		157

Propunere de regulament
Articolul 13 – alineatul 4
	

	Textul propus de Comisie
	Amendamentul

	4.	Prezentul articol se aplică de la [cinci ani de la data intrării în vigoare a prezentului regulament].
	eliminat



Amendamentul		158

Propunere de regulament
Articolul 14 – alineatul 1
	

	Textul propus de Comisie
	Amendamentul

	1.	Operatorii și persoanele fizice sau juridice responsabile de adăposturi se asigură că se iau măsuri pentru a răspunde nevoilor comportamentale ale pisicilor și ale câinilor în conformitate cu punctul 4 din anexa I.
	1.	Operatorii se asigură că se iau măsuri pentru a răspunde nevoilor comportamentale ale pisicilor sau câinilor în conformitate cu punctul 4 din anexa 1.



Amendamentul		159

Propunere de regulament
Articolul 14 – alineatul 2 – partea introductivă
	

	Textul propus de Comisie
	Amendamentul

	2.	Este interzisă deținerea câinilor și a pisicilor în zone care le limitează deplasările naturale, cu excepția efectuării următoarelor proceduri sau tratamente:
	2.	Este interzisă deținerea câinilor și a pisicilor în zone care le limitează deplasările naturale, cu excepția cazului prevăzut la articolul 12 alineatul (3) al doilea paragraf și pentru efectuarea următoarelor proceduri sau tratamente:



Amendamentul		160

Propunere de regulament
Articolul 14 – alineatul 2 – litera a
	

	Textul propus de Comisie
	Amendamentul

	(a)	examinări fizice, inclusiv identificarea animalelor;
	(a)	examinări fizice;



Amendamentul		161

Propunere de regulament
Articolul 14 – alineatul 2 – litera b
	

	Textul propus de Comisie
	Amendamentul

	(b)	marcarea animalelor în scopul identificării;
	(b)	identificarea individuală a câinilor și pisicilor și citirea informațiilor de identificare;


Amendamentul		164

Propunere de regulament
Articolul 14 – alineatul 3
	

	Textul propus de Comisie
	Amendamentul

	3.	Se interzice priponirea în incinta unității pentru o perioadă mai mare de o oră, cu excepția duratei unui tratament medical.
	3.	Se interzice priponirea, cu excepția duratei unui tratament medical.



Amendamentul		165

Propunere de regulament
Articolul 14 – alineatul 5 a (nou)
	

	Textul propus de Comisie
	Amendamentul

	
	5a.	Operatorii se asigură că îmbogățirea este oferită și accesibilă tuturor câinilor sau pisicilor, creând un mediu stimulant, permițând un comportament specific speciei și reducând frustrarea acestora.



Amendamentul		166

Propunere de regulament
Articolul 14 – alineatul 5 b (nou)
	

	Textul propus de Comisie
	Amendamentul

	
	5b.	Statele membre pot acorda derogări de la alineatul (3) pentru câini destinați utilizării în servicii militare, de poliție sau vamale care sunt ținuți în unități de reproducție sau de vânzare.



Amendamentul		167

Propunere de regulament
Articolul 15 – alineatul 1
	

	Textul propus de Comisie
	Amendamentul

	1.	Se interzic mutilările, inclusiv cuparea urechilor, codotomia, amputarea parțială sau completă a degetelor și rezecția corzilor sau a pliurilor vocale, cu excepția cazului în care sunt efectuate ca urmare a unei indicații medicale cu unicul scop de a îmbunătăți sănătatea câinilor și a pisicilor. În acest caz, procedura se efectuează numai de către un medic veterinar sub anestezie și cu analgezie prelungită.
	1.	Se interzic mutilările, inclusiv cuparea urechilor, codotomia, îndepărtarea ghearelor sau alte tipuri de amputare parțială sau completă a degetelor și rezecția corzilor sau a pliurilor vocale, cu excepția cazului în care sunt efectuate ca urmare a unei indicații medicale, care poate include motive profilactice, de diagnosticare și/sau de tratament, cu unicul scop de a menține, îmbunătăți sănătatea câinilor sau a pisicilor sau de a preveni rănirile. În acest caz, procedura se efectuează numai de către un medic veterinar sub anestezie și cu analgezie prelungită.



Amendamentul		168

Propunere de regulament
Articolul 15 – alineatul 1 a (nou)
	

	Textul propus de Comisie
	Amendamentul

	
	1a.	Indicația medicală pentru mutilare și detaliile procedurii efectuate sunt documentate de un medic veterinar. Acest document este păstrat de operator până când câinele sau pisica este transferat(ă), împreună cu acest document, la o altă unitate sau unui alt proprietar. Operatorul unității responsabile de câine sau de pisică atunci când mutilarea a fost efectuată de medicul veterinar păstrează o copie a documentului timp de trei ani.

	
	Prin derogare, statele membre pot permite cuparea urechilor prin crestarea sau scurtarea urechilor pisicilor în contextul marcării pisicilor fără stăpân atunci când acestea sunt sterilizate în cadrul programelor de capturare și sterilizare.



Amendamentul		169

Propunere de regulament
Articolul 15 – alineatul 2
	

	Textul propus de Comisie
	Amendamentul

	2.	Se permite sterilizarea masculilor și a femelelor numai dacă este efectuată de un medic veterinar sub anestezie și cu analgezie prelungită.
	2.	Operatorii se asigură că sterilizarea este efectuată numai sub anestezie și cu analgezie prelungită, de către un medic veterinar.

	
	Medicii veterinari pot lua în considerare sterilizarea non-chirurgicală în loc de sterilizare, ori de câte ori este cazul.



Amendamentul		170

Propunere de regulament
Articolul 15 – alineatul 3 – partea introductivă
	

	Textul propus de Comisie
	Amendamentul

	3.	Se interzic următoarele practici de manipulare:
	3.	Se interzic următoarele practici de manipulare care cauzează durere sau suferință:



Amendamentul		171

Propunere de regulament
Articolul 15 – alineatul 3 – litera d
	

	Textul propus de Comisie
	Amendamentul

	(d)	utilizarea prelungită a botnițelor, cu excepția cazului în care acest lucru este necesar din motive de sănătate sau de bunăstare, caz în care durata este limitată la perioada minimă necesară;
	(Nu privește versiunea în limba română.)	 



Amendamentul		172

Propunere de regulament
Articolul 15 – alineatul 3 – litera e
	

	Textul propus de Comisie
	Amendamentul

	(e)	ridicarea câinilor sau a pisicilor de membre, de cap, de coadă și de blană.
	(e)	ridicarea câinilor sau a pisicilor de membre, de cap, de coadă, de urechi, de piele sau de blană.



Amendamentul		173

Propunere de regulament
Articolul 15 – alineatul 3 – litera ea (nouă)
	

	Textul propus de Comisie
	Amendamentul

	
	(ea)	utilizarea unor zgărzi de forță pentru dresaj;



Amendamentul		174

Propunere de regulament
Articolul 15 – alineatul 3 – litera eb (nouă)
	

	Textul propus de Comisie
	Amendamentul

	
	(eb)	utilizarea unor zgărzi strangulante fără partea superioară de siguranță;



Amendamentul		175

Propunere de regulament
Articolul 15 – alineatul 3 a (nou)
	

	Textul propus de Comisie
	Amendamentul

	
	

	
	

	
	

	
	3a.	Statele membre pot acorda derogări de la alineatul (3) pentru câini destinați utilizării în servicii militare, de poliție sau vamale.



Amendamentul		176

Propunere de regulament
Articolul 15 a (nou)
	

	Textul propus de Comisie
	Amendamentul

	
	Articolul 15a

	
	Spectacole estetice, expoziții și competiții

	
	1.	Operatorii unităților de reproducție sau de vânzare nu utilizează în spectacole estetice, expoziții și competiții de câini și pisici câini sau pisici cu trăsături conformaționale excesive sau câini sau pisici care au fost mutilate în așa fel încât să rezulte o modificare a caracteristicilor fizice.

	
	2.	Organizatorii de spectacole estetice, expoziții și concursuri de câini și pisici exclud de la astfel de spectacole, expoziții și competiții câinii și pisicile care au trăsături conformaționale excesive sau câinii sau pisicile care au fost mutilate în așa fel încât să rezulte o modificare a caracteristicilor fizice.



Amendamentul		177

Propunere de regulament
Articolul 17 – alineatul 1
	

	Textul propus de Comisie
	Amendamentul

	1.	Începând cu [trei ani de la data intrării în vigoare], toți câinii și pisicile deținute în unități în vederea furnizării în Uniune, inclusiv câinii și pisicile adulte deținute în unități de reproducție, câinii și pisicile deținute în adăposturi, precum și câinii și pisicile furnizate de persoane fizice, sunt marcate pentru identificare prin intermediul unui transponder subcutanat care conține un microcip, în conformitate cu anexa II. Operatorii unităților se asigură că pisicile și câinii născuți în unitățile lor sunt marcați pentru identificare până la data furnizării lor în Uniune sau cel târziu în termen de trei luni de la nașterea animalului. Implantarea transponderului se efectuează de către un medic veterinar sau sub responsabilitatea unui medic veterinar.
	1.	Toți câinii și pisicile deținuți în unități și toți câinii și pisicile introduși pe piață sunt identificați individual prin intermediul unui transponder subcutanat care conține un microcip, în conformitate cu anexa II. Implantarea transponderului se efectuează de către un medic veterinar sau sub responsabilitatea unui medic veterinar. În cazul în care un medic veterinar consideră că implantarea unui microcip ar putea compromite semnificativ sănătatea câinelui sau a pisicii, acesta poate amâna temporar implantarea microcipului până când problemele de sănătate ale animalului pot fi soluționate adecvat. În cazul în care un câine sau o pisică suferă reacții adverse semnificative după implantarea microcipului, medicul veterinar ia toate măsurile necesare pentru a asigura sănătatea câinelui sau a pisicii, inclusiv îndepărtarea microcipului.



Amendamentul		178

Propunere de regulament
Articolul 17 – alineatul 1 a (nou)
	

	Textul propus de Comisie
	Amendamentul

	
	1a.	Operatorii unităților se asigură că câinii și pisicile născuți în unitățile lor sunt identificați individual în termen de 3 luni de la nașterea lor și, în orice caz, înainte de data introducerii lor pe piață.



Amendamentul		179

Propunere de regulament
Articolul 17 – alineatul 1 b (nou)
	

	Textul propus de Comisie
	Amendamentul

	
	1b.	Operatorii unităților de vânzare, ai adăposturilor și persoanele responsabile de câinii și pisicile nedorite, abandonate, fără stăpân, pierdute sau confiscate care intră în unitățile lor sau intră în responsabilitatea lor se asigură că câinii și pisicile sunt identificate individual în termen de 30 de zile de la sosirea animalelor în unitate și, în orice caz, înainte de data introducerii lor pe piață.



Amendamentul		180

Propunere de regulament
Articolul 17 – alineatul 1 c (nou)
	

	Textul propus de Comisie
	Amendamentul

	
	1c.	Persoanele fizice sau juridice, altele decât operatorii, care introduc câini sau pisici pe piață se asigură că animalele sunt identificate individual înainte de data plasării lor pe piață.



Amendamentul		181

Propunere de regulament
Articolul 17 – alineatul 1 d (nou)
	

	Textul propus de Comisie
	Amendamentul

	
	1d.	Câinii și pisicile care au fost identificați individual cu ajutorul unui transponder injectabil care conține un microcip, în conformitate cu dreptul Uniunii sau cu dreptul intern înainte de [data aplicării prezentului regulament], sunt considerați conformi cu cerințele de la prezentul alineat, cu condiția ca microcipul să poată fi citit.



Amendamentul		313
Propunere de regulament
Articolul 17 – alineatul 1 e (nou)
	

	Textul propus de Comisie
	Amendamentul

	
	1e.	Începând cu ... [5 ani de la data intrării în vigoare a prezentului regulament], toți câinii deținuți trebuie să fie identificați individual în conformitate cu alineatul (1).

	
	Începând cu ... [10 ani de la data intrării în vigoare a prezentului regulament], toate pisicile deținute trebuie să fie identificate individual în conformitate cu alineatul (1).




Amendamentul		182

Propunere de regulament
Articolul 17 – alineatul 2
	

	Textul propus de Comisie
	Amendamentul

	2.	Începând cu [trei ani de la data intrării în vigoare], câinii și pisicile identificate în conformitate cu alineatul (1) se înregistrează de către medicul veterinar sau de către un asistent aflat sub responsabilitatea medicului veterinar într-o bază de date națională menționată la articolul 19. Pentru câinii și pisicile deținute în unități de reproducție, înregistrarea se efectuează în numele proprietarului unității de reproducție responsabil pentru câine sau pisică. Pentru câinii și pisicile deținute în adăposturi, înregistrarea se face în numele persoanei responsabile de adăpost. Pentru persoanele fizice care intenționează să furnizeze un câine sau o pisică în Uniune, înregistrarea se face în numele persoanei respective. Orice proprietar ulterior al câinelui sau al pisicii sau orice persoană responsabilă de câine sau de pisică se asigură că schimbarea dreptului de proprietate sau a responsabilității este înregistrată în baza de date menționată la articolul 19.
	2.	În termen de două zile lucrătoare de la identificare, în conformitate cu alineatul (1), câinii și pisicile se înregistrează de către medicul veterinar într-o bază de date națională menționată la articolul 19. Statele membre pot permite înregistrarea și de către alte persoane decât medicii veterinari, cu condiția ca acestea să dispună de măsuri prin care să asigure exactitatea informațiilor introduse în baza de date. Pentru câinii și pisicile deținute în unități, înregistrarea se efectuează în numele operatorului unității responsabile pentru câine sau pisică. Pentru persoanele fizice care plasează un câine sau o pisică pe piață, înregistrarea se face în numele persoanei respective. În cazul transferului de proprietate sau de responsabilitate, persoana fizică sau juridică care plasează pe piață câinele sau pisica se asigură că orice schimbare de proprietate sau de responsabilitate este înregistrată în baza de date menționată la articolul 19, în termen de două săptămâni de la data schimbării proprietății sau a responsabilității, în conformitate cu condițiile stabilite de statul membru responsabil.



Amendamentul		183

Propunere de regulament
Articolul 17 – alineatul 2 a (nou)
	

	Textul propus de Comisie
	Amendamentul

	
	2a.	În cazul decesului unui câine sau al unei pisici deținute într-o unitate, operatorul se asigură că decesul este înregistrat în baza de date menționată la articolul 19, în conformitate cu condițiile stabilite de statul membru responsabil de baza de date respectivă.



Amendamentul		184

Propunere de regulament
Articolul 17 – alineatul 2 b (nou)
	

	Textul propus de Comisie
	Amendamentul

	
	2b.	Statele membre pot acorda derogări de la alineatele (2) și (2a) pentru câinii destinați utilizării în servicii militare, de poliție și vamale care sunt ținuți în unități.



Amendamentul		185

Propunere de regulament
Articolul 17 – alineatul 3 – paragraful 1 – partea introductivă
	

	Textul propus de Comisie
	Amendamentul

	Începând cu [trei ani de la data intrării în vigoare], înainte de a furniza un câine sau o pisică în Uniune, furnizorul pune la dispoziția persoanei care dobândește animalul:
	Înainte de a introduce un câine sau o pisică pe piață, operatorii sau persoanele fizice sau juridice care introduc pe piață câinele sau pisica pun la dispoziția persoanei care dobândește animalul:



Amendamentul		186

Propunere de regulament
Articolul 17 – alineatul 3 – paragraful 1 – litera a
	

	Textul propus de Comisie
	Amendamentul

	(a)	dovada identificării și a înregistrării animalului în conformitate cu alineatele (1) și (2);
	(a)	dovada identificării și a înregistrării câinelui sau pisicii în conformitate cu alineatele (1) și (2) și un link la sistemul menționat la articolul (6);



Amendamentul		187

Propunere de regulament
Articolul 17 – alineatul 3 – paragraful 2
	

	Textul propus de Comisie
	Amendamentul

	Persoanele care dobândesc animalele trebuie să fie în măsură să verifice autenticitatea identificării și înregistrării animalelor furnizate prin intermediul sistemului menționat la alineatul (7).
	Persoanele care dobândesc animalele au posibilitatea să verifice autenticitatea identificării și înregistrării câinilor și pisicilor introduse pe piață prin intermediul sistemului menționat la alineatul (7).



Amendamentul		188

Propunere de regulament
Articolul 17 – alineatul 4 – paragraful 1
	

	Textul propus de Comisie
	Amendamentul

	Începând cu [cinci ani de la data intrării în vigoare], furnizorii de platforme online se asigură că interfața lor online este concepută și organizată astfel încât să le permită furnizorilor de câini și de pisici să își respecte obligațiile care le revin în temeiul alineatului (3), în conformitate cu articolul 31 din Regulamentul (UE) 2022/2065, și informează dobânditorii, în mod vizibil, cu privire la posibilitatea de a verifica identificarea și înregistrarea animalului prin intermediul unui link către sistemul menționat la alineatul (6).
	Furnizorii de platforme online se asigură că interfața lor online este concepută și organizată astfel încât să le faciliteze operatorilor sau altor persoane fizice sau juridice care plasează pe piață câini și pisici să își respecte obligațiile care le revin în temeiul alineatului (3) și al articolului 8 alineatul (2), în conformitate cu articolul 31 din Regulamentul (UE) 2022/2065, și informează dobânditorii, în mod vizibil, cu privire la posibilitatea de a verifica identificarea și înregistrarea câinelui sau pisicii prin intermediul unui link către sistemul menționat la alineatul (6).



Amendamentul		189

Propunere de regulament
Articolul 17 – alineatul 4 – paragraful 2
	

	Textul propus de Comisie
	Amendamentul

	Furnizorul de câini și de pisici este singurul responsabil pentru exactitatea informațiilor furnizate prin intermediul interfeței platformei online. Nicio dispoziție a prezentului alineat nu se interpretează ca impunând o obligație generală de monitorizare furnizorului platformei online în sensul articolului 8 din Regulamentul (UE) 2022/2065.
	Persoana fizică sau juridică care plasează pe piață câini și pisici este singura responsabilă pentru exactitatea informațiilor furnizate prin intermediul interfeței platformei online. Nicio dispoziție a prezentului alineat nu se interpretează ca impunând o obligație generală de monitorizare furnizorului platformei online în sensul articolului 8 din Regulamentul (UE) 2022/2065.



Amendamentul		190

Propunere de regulament
Articolul 17 – alineatul 5
	

	Textul propus de Comisie
	Amendamentul

	5.	Comisia adoptă acte de punere în aplicare care precizează informațiile care trebuie furnizate de furnizori ca dovadă a identificării și a înregistrării animalului în conformitate cu alineatul (3) litera (a), în cazurile în care câinii și pisicile sunt oferite atât prin intermediul platformelor online, cât și prin alte mijloace. Respectivele acte de punere în aplicare se adoptă în conformitate cu procedura de examinare menționată la articolul 24.
	eliminat



Amendamentul		191

Propunere de regulament
Articolul 17 – alineatul 6 – partea introductivă
	

	Textul propus de Comisie
	Amendamentul

	6.	Începând cu [trei ani de la data intrării în vigoare], Comisia se asigură că este pus la dispoziția publicului în mod gratuit un sistem care efectuează verificări automatizate ale autenticității identificării și înregistrării câinilor sau a pisicilor furnizate, utilizând baza de date menționată la articolul 19. Comisia poate încredința dezvoltarea, întreținerea și exploatarea acestui sistem unei entități independente. Sistemul îndeplinește următoarele criterii:
	6.	Comisia se asigură că este pus la dispoziția publicului în mod gratuit un sistem online care efectuează verificări automatizate ale autenticității identificării și înregistrării câinilor sau a pisicilor introduse pe piață, utilizând baza de date menționată la articolul 19. Comisia poate încredința dezvoltarea, întreținerea și exploatarea acestui sistem unei entități independente, în urma unui proces de selecție public, în conformitate cu dispozițiile relevante de la titlul VII din Regulamentul (UE, Euratom) 2018/1046. Sistemul îndeplinește următoarele criterii:



Amendamentul		192

Propunere de regulament
Articolul 17 – alineatul 7 – paragraful 1 – partea introductivă
	

	Textul propus de Comisie
	Amendamentul

	Până la [trei ani de la data intrării în vigoare], Comisia adoptă acte de punere în aplicare care precizează următoarele aspecte ale sistemului menționat la alineatul (6):
	Comisia adoptă acte de punere în aplicare care stabilesc:



Amendamentul		193

Propunere de regulament
Articolul 17 – alineatul 7 – paragraful 1 – litera a (nouă)
	

	Textul propus de Comisie
	Amendamentul

	
	(a)	pe baza conținutului bazelor de date menționate la articolul 19 alineatul (3) litera (a), informațiile exacte care trebuie furnizate de persoanele fizice și juridice care introduc câini sau pisici pe piață, ca dovadă a identificării și înregistrării câinilor și pisicilor în conformitate cu alineatul (3) litera (a), atât în cazurile în care câinii și pisicile sunt oferite prin intermediul platformelor online, cât și prin alte mijloace;


Amendamentul		194
Propunere de regulament
Articolul 17 – alineatul 7 – paragraful 1 – litera a – liniuța 2 a (nouă)
	

	Textul propus de Comisie
	Amendamentul

	
	–	categoriile de date cu caracter personal care sunt puse la dispoziția persoanei care efectuează verificarea, în timpul verificării identificării și înregistrării, și care se limitează la datele strict necesare pentru a permite verificarea respectivă.




Amendamentul		195

Propunere de regulament
Articolul 17 – alineatul 7 – – paragraful 1 – litera b (nouă)
	

	Textul propus de Comisie
	Amendamentul

	
	(b)	următoarele aspecte ale sistemului prevăzut la alineatul (6):

	
	- funcționalitățile esențiale ale sistemului;



Amendamentul		196

Propunere de regulament
Articolul 17 – alineatul 7 – paragraful 1 a (nou)
	

	Textul propus de Comisie
	Amendamentul

	
	Actele de punere în aplicare menționate la litera (a) se adoptă până la [data aplicării prezentului regulament], iar actul de punere în aplicare menționat la litera (b) se adoptă până la [3 ani de la data intrării în vigoare a prezentului regulament].



Amendamentul		197
Propunere de regulament
Articolul 18 – paragraful 1 – litera aa (nouă)
	

	Textul propus de Comisie
	Amendamentul

	
	(aa)	de a se asigura că medicii veterinari și alți profesioniști pertinenți beneficiază de formare privind cele mai bune practici în materie de bunăstare a animalelor, inclusiv detectarea și raportarea încălcărilor dispozițiilor privind bunăstarea, inclusiv a practicilor dureroase, astfel cum se prevede la articolul 15, în conformitate cu principiile „O singură sănătate”.



Amendamentul		198
Propunere de regulament
Articolul 18 – paragraful 1 – litera ab (nouă)
	

	Textul propus de Comisie
	Amendamentul

	
	(ab)	de a se asigura că operatorii, persoanele fizice sau juridice responsabile de adăposturi, case adoptive și centre de ecarisaj, îngrijitorii de animale și medicii veterinari beneficiază de formare și certificate adecvate și periodice pentru finalizarea cursurilor de formare menționate la litera (a);



Amendamentul		199
Propunere de regulament
Articolul 18 – paragraful 1 – litera ac (nouă)
	

	Textul propus de Comisie
	Amendamentul

	
	(ac)	de a asigura disponibilitatea pentru medicii veterinari a cursurilor de medicină în adăposturi, inclusiv a celor axate pe sănătatea efectivelor;




Amendamentul		200
Propunere de regulament
Articolul 18 – paragraful 1 – litera ad (nouă)
	

	Textul propus de Comisie
	Amendamentul

	
	(ad)	de a se asigura că dresorii și îngrijitorii de câini destinați serviciilor militare, de poliție și vamale beneficiază de formare periodică în statele membre și de preferință între acestea, pentru a-și îmbunătăți competențele, în special în ceea ce privește condiționarea operantă și consolidarea pozitivă, principiile științei comportamentului și ale bunăstării, precum și gestionarea stresului atât pentru câini, cât și pentru îngrijitori;



Amendamentul		201
Propunere de regulament
Articolul 18 – paragraful 1 – litera ba (nouă)
	

	Textul propus de Comisie
	Amendamentul

	
	(ba)	de a asigura colaborarea între autoritățile competente, asociațiile veterinare și instituțiile de învățământ pentru a dezvolta și promova programe de formare de înaltă calitate, bazate pe date științifice pe termen lung, pentru îngrijitorii de animale și profesioniștii din domeniul veterinar, intensificând cooperarea dintre agențiile competente și sinergiile între campaniile de informare.



Amendamentul		202
Propunere de regulament
Articolul 18 a (nou)
	

	Textul propus de Comisie
	Amendamentul

	
	Articolul 18a

	
	Campanii naționale de informare privind protecția animalelor fără stăpân și legislația în materie de protecție a animalelor fără stăpân 

	
	1.	Statele membre sunt încurajate să inițieze și să implementeze campanii naționale de informare privind legislația în vigoare referitoare la protecția și bunăstarea câinilor și pisicilor. Aceste campanii trebuie să vizeze atât proprietarii de animale, cât și publicul larg, pentru a crește gradul de conștientizare asupra obligațiilor legale și a bunelor practici în îngrijirea animalelor.

	
	2.	Campaniile de informare pot fi desfășurate de autoritățile competente în colaborare cu organizații de protecție a animalelor, medici veterinari și alte entități relevante. Informațiile oferite trebuie să includă:

	
	(a)	obligațiile legale ale deținătorilor de animale de companie;

	
	(b)	responsabilitățile și acțiunile autorităților locale în gestionarea animalelor fără stăpân, precum și acțiunile pe care trebuie să le ia pentru prevenirea abandonului;

	
	(c)	măsurile care trebuie luate în cazul în care o persoană găsește un animal pierdut sau abandonat, inclusiv contactarea serviciilor veterinare, a adăposturilor de animale sau a poliției locale;

	
	(d)	o declarație privind importanța adopției responsabile și a sterilizării pentru reducerea populației de animale fără stăpân.

	
	3.	Statele membre pot asigura finanțare națională sau regională pentru aceste campanii și pot încuraja participarea mass-mediei și a instituțiilor de învățământ în vederea unei mai bune diseminări a informațiilor.

	
	4.	Comisia încurajează schimbul de bune practici între statele membre.



Amendamentul		203
Propunere de regulament
Articolul 18 b (nou)
	

	Textul propus de Comisie
	Amendamentul

	
	Articolul 18b

	
	Măsuri pentru prevenirea abandonului și promovarea sterilizării câinilor și pisicilor

	
	1.	Statele membre sunt încurajate să adopte măsuri concrete pentru prevenirea abandonului câinilor și pisicilor, inclusiv prin educație publică, responsabilizarea proprietarilor și aplicarea eficientă a legislației existente.

	
	2.	Pentru a reduce numărul animalelor fără stăpân, statele membre sunt încurajate să identifice și să utilizeze surse de finanțare naționale și private pentru:

	
	(a)	campanii de sterilizare gratuită sau subvenționată pentru câinii și pisicile fără stăpân și pentru animalele de companie ale persoanelor cu venituri reduse sau ale organizațiilor de protecție a animalelor;

	
	(b)	programe de înregistrare și identificare a animalelor de companie, inclusiv prin microcipare, pentru a facilita adopția, returnarea animalelor pierdute către proprietari și pentru a preveni abandonul;

	
	(c)	acțiuni de sensibilizare și educare a populației privind responsabilitatea deținerii unui animal de companie și efectele negative ale abandonului asupra bunăstării animalelor și asupra comunității.

	
	3.	Statele membre pot colabora cu organizații neguvernamentale, clinici veterinare și autorități locale pentru implementarea măsurilor prevăzute la alineatele (1) și (2) și pentru a facilita accesul populației la programe de sterilizare și identificare.



Amendamentul		204

Propunere de regulament
Articolul 19 – alineatul 1
	

	Textul propus de Comisie
	Amendamentul

	1.	Începând cu [trei ani de la data intrării în vigoare a prezentului regulament], autoritățile competente creează și mențin o bază de date pentru înregistrarea microcipurilor câinilor și pisicilor.
	1.	Autoritățile competente creează și mențin baze de date referitoare la câini și pisici identificați și înregistrați în conformitate cu articolul 17 și cu articolul 21 alineatul (4).



Amendamentul		205

Propunere de regulament
Articolul 19 – alineatul 2
	

	Textul propus de Comisie
	Amendamentul

	2.	Începând cu [cinci ani de la data intrării în vigoare a prezentului regulament], statele membre se asigură că bazele lor de date menționate la alineatul (1) sunt interoperabile cu aceleași baze de date ale altor state membre, astfel încât identificarea unui câine sau a unei pisici să poată fi autentificată și urmărită în întreaga Uniune.
	2.	Statele membre se asigură că bazele lor de date menționate la alineatul (1) respectă cerințele prevăzute în actul de punere în aplicare menționat la alineatul (3) litera (b) pentru a asigura interoperabilitatea acestora, astfel încât identificarea unui câine sau a unei pisici să poată fi autentificată și urmărită în întreaga Uniune.



Amendamentul		206

Propunere de regulament
Articolul 19 – alineatul 2 a (nou)
	

	Textul propus de Comisie
	Amendamentul

	
	2a.	Comisia creează și menține o bază de date cu indici care conține numerele de identificare ale microcipurilor câinilor și pisicilor și bazele de date naționale în care sunt stocate datele de identificare, fără a accesa date cu caracter personal. Comisia poate încredința dezvoltarea, întreținerea și exploatarea acestei baze de date cu indici unei entități independente, în urma unui proces de selecție public, în conformitate cu dispozițiile relevante de la titlul VII din Regulamentul (UE, Euratom) 2024/2509.



Amendamentul		316
Propunere de regulament
Articolul 19 – alineatul 2 b (nou)
	

	Textul propus de Comisie
	Amendamentul

	
	2b.	Comisia și autoritățile competente ale statelor membre cooperează pentru a crea și a menține o bază de date accesibilă publicului cu unitățile de adăpostire a animalelor din întreaga Uniune, asigurând transparența și responsabilitatea în ceea ce privește respectarea legislației privind bunăstarea animalelor.





Amendamentul		207

Propunere de regulament
Articolul 19 – alineatul 3 – paragraful 1 – litera b
	

	Textul propus de Comisie
	Amendamentul

	(b)	interoperabilitatea acestora între statele membre;
	(b)	interoperabilitatea dintre bazele de date ale statelor membre și baza de date cu indici; 



Amendamentul		208

Propunere de regulament
Articolul 19 – alineatul 3 – paragraful 1 – litera fa (nouă)
	

	Textul propus de Comisie
	Amendamentul

	
	(fa)	interconectarea dintre bazele de date ale statelor membre menționate la alineatul (1) și orice altă bază de date pertinentă, inclusiv Sistemul de gestionare a informațiilor pentru controalele oficiale (IMSOC).



Amendamentul		209
Propunere de regulament
Articolul 20 a (nou)
	

	Textul propus de Comisie
	Amendamentul

	
	Articolul 20a

	
	Campanii naționale de informare privind legislația și protecția animalelor fără stăpân

	
	1.	Statele membre, în colaborare cu autoritățile competente, sunt încurajate să inițieze și să implementeze campanii naționale de informare privind legislația în vigoare referitoare la protecția și bunăstarea câinilor și pisicilor. Aceste campanii trebuie să vizeze atât proprietarii de animale, cât și publicul larg, pentru a crește gradul de conștientizare asupra obligațiilor legale și a bunelor practici în îngrijirea animalelor.

	
	2.	Campaniile de informare pot fi desfășurate de autoritățile competente în colaborare cu organizații de protecție a animalelor, medici veterinari și alte entități relevante. Informațiile oferite trebuie să includă:

	
	(a)	obligațiile legale ale deținătorilor de animale de companie;

	
	(b)	responsabilitățile și acțiunile autorităților locale în gestionarea animalelor fără stăpân, precum și acțiunile pentru prevenția abandonului;

	
	(c)	pașii recomandați în cazul în care o persoană găsește un animal pierdut sau abandonat, inclusiv contactarea serviciilor veterinare, a adăposturilor de animale sau a poliției locale;

	
	(d) importanța adopției responsabile și a sterilizării pentru reducerea populației de animale fără stăpân.

	
	3.	Statele membre pot asigura finanțare națională sau regională pentru aceste campanii și pot încuraja participarea mass-mediei și a instituțiilor de învățământ în vederea unei mai bune diseminări a informațiilor.

	
	4.	Comisia Europeană încurajează schimbul de bune practici între statele membre.



Amendamentul		210
Propunere de regulament
Articolul 20 b (nou)
	

	Textul propus de Comisie
	Amendamentul

	
	Articolul 20b

	
	Măsuri pentru prevenirea abandonului și promovarea sterilizării câinilor și pisicilor

	
	1.	Statele membre, în colaborare cu autoritățile competente, sunt încurajate să adopte măsuri concrete pentru prevenirea abandonului câinilor și pisicilor, inclusiv prin educație publică, responsabilizarea proprietarilor și aplicarea eficientă a legislației existente.

	
	2.	Pentru a reduce numărul animalelor fără stăpân, statele membre sunt încurajate să identifice și să utilizeze surse de finanțare naționale și private pentru:

	
	(a)	campanii de sterilizare gratuită sau subvenționată pentru câinii și pisicile fără stăpân și pentru animalele de companie ale persoanelor cu venituri reduse sau ale organizațiilor de protecție a animalelor;

	
	(b)	programe de înregistrare și identificare a animalelor de companie, inclusiv prin microcipare, pentru a facilita adopția, returnarea animalelor pierdute către proprietari și a preveni abandonul;

	
	(c)	acțiuni de sensibilizare și educare a populației privind responsabilitatea deținerii unui animal de companie și efectele negative ale abandonului asupra bunăstării animalelor și asupra comunității.

	
	3.	Statele membre pot colabora cu organizații neguvernamentale, clinici veterinare și autorități locale pentru implementarea acestor măsuri și pentru a facilita accesul populației la programe de sterilizare și identificare.


Amendamentul		211
Propunere de regulament
Articolul 20 c (nou)
	

	Textul propus de Comisie
	Amendamentul

	
	Articolul 20c

	
	Protecția datelor

	
	1. 	Autoritățile competente ale statelor membre sunt operatori în sensul Regulamentului (UE) 2016/679 în ceea ce privește prelucrarea datelor cu caracter personal colectate în temeiul articolului 7, al articolului 7a și al articolului 19 alineatul (1) din prezentul regulament. 

	
	Comisia este operator în sensul Regulamentului (UE) 2018/1725 în ceea ce privește prelucrarea datelor cu caracter personal colectate în temeiul articolului 17 alineatul (6) și al articolului 21 alineatul (4) al doilea paragraf din prezentul regulament.

	
	Se interzice oricărei persoane care are acces la datele cu caracter personal menționate la primul și la al doilea paragraf să divulge orice date cu caracter personal de care a luat cunoștință în exercitarea atribuțiilor sale sau în alt mod ca urmare a exercitării atribuțiilor. Statele membre și Comisia iau toate măsurile adecvate cu privire la încălcarea interdicției respective.

	
	Datele cu caracter personal colectate în temeiul primului și al celui de al doilea paragraf nu se utilizează în alte scopuri decât pentru controlul oficial al respectării cerințelor privind bunăstarea și trasabilitatea în temeiul prezentului regulament și pentru detectarea practicilor frauduloase în vederea adoptării de măsuri de control.

	
	2. 	Datele cu caracter personal menționate la alineatul (1) de la prezentul articol se păstrează pentru următoarele perioade:

	
	(a) 	în cazul articolelor 7 și 7a, 10 ani de la data încetării activității unității;

	
	(b) 	în cazul articolului 19 alineatul (1), 20 de ani de la prima înregistrare a câinelui sau pisicii în baza de date menționată la articolul respectiv sau 5 ani de la înregistrarea decesului câinelui sau pisicii în baza de date respectivă;

	
	(c) 	în cazul articolului 21 alineatul (4a) al doilea paragraf, 5 ani de la data notificării prealabile.


Amendamentul		212

Propunere de regulament
Articolul 21 – alineatul 1 – partea introductivă
	

	Textul propus de Comisie
	Amendamentul

	1.	Începând cu [cinci ani de la data intrării în vigoare a prezentului regulament], câinii și pisicile pot intra în Uniune în vederea introducerii pe piața Uniunii numai dacă au fost deținute în conformitate cu oricare dintre următoarele:
	1.	Câinii și pisicile pot intra în Uniune în vederea introducerii pe piață numai dacă sunt îndeplinite următoarele condiții:



Amendamentul		213

Propunere de regulament
Articolul 21 – alineatul 1 – litera a
	

	Textul propus de Comisie
	Amendamentul

	(a)	capitolul II din prezentul regulament;
	(a)	au fost crescute și deținute în conformitate cu oricare dintre următoarele:



Amendamentul		214

Propunere de regulament
Articolul 21 – alineatul 1 – litera a – punctul i (nou)
	

	Textul propus de Comisie
	Amendamentul

	
	(i)	capitolul II din prezentul regulament;



Amendamentul		215

Propunere de regulament
Articolul 21 – alineatul 1 – litera b
	

	Textul propus de Comisie
	Amendamentul

	(b) 	condiții recunoscute de Uniune ca fiind echivalente cu cele prevăzute de prezentul regulament sau
	(ii)	condiții recunoscute de Uniune în conformitate cu articolul 129 din Regulamentul (UE) 2017/625 ca fiind echivalente cu cele prevăzute în capitolul II din prezentul regulament sau



Amendamentul		216

Propunere de regulament
Articolul 21 – alineatul 1 – litera c 
	

	Textul propus de Comisie
	Amendamentul

	(c) 	după caz, cerințele cuprinse într-un acord specific dintre Uniune și țara exportatoare.
	(iii)	după caz, cerințele cuprinse într-un acord specific dintre Uniune și țara exportatoare.



Amendamentul		217

Propunere de regulament
Articolul 21 – alineatul 2
	

	Textul propus de Comisie
	Amendamentul

	2.	Începând cu [cinci ani de la data intrării în vigoare a prezentului regulament], câinii și pisicile pot intra în Uniune în vederea introducerii pe piață sau a furnizării numai dacă provin dintr-o țară terță sau dintr-un teritoriu terț și dintr-o unitate enumerată în conformitate cu articolele 126 și 127 din Regulamentul (UE) 2017/625.
	(b)	provin dintr-o țară terță sau dintr-un teritoriu terț și dintr-o unitate enumerată în conformitate cu articolele 126 și 127 din Regulamentul (UE) 2017/625.



Amendamentul		218

Propunere de regulament
Articolul 21 – alineatul 3
	

	Textul propus de Comisie
	Amendamentul

	3.	De la [data intrării în vigoare a prezentului regulament + cinci ani], certificatul oficial care însoțește câinii și pisicile care intră în Uniune din țări terțe și din teritorii terțe conține o atestare care certifică conformitatea cu alineatul (1) și care confirmă că pisicile și câinii provin dintr-o unitate enumerată în conformitate cu alineatul (2).
	2.	Certificatul oficial menționat la articolul 126 alineatul (2) litera (c) din Regulamentul (UE) 2017/625 care însoțește câinii și pisicile care intră în Uniune din țări terțe și din teritorii terțe și care urmează să fie introduse pe piața Uniunii conține o atestare care certifică conformitatea cu alineatul (1) de la prezentul articol.


Amendamentul		219

Propunere de regulament
Articolul 21 – alineatul 4 – paragraful 1
	

	Textul propus de Comisie
	Amendamentul

	4. 	Fără a aduce atingere articolului 10 alineatul (1) litera (a) din Regulamentul (UE) nr. 576/2013 și articolului 74 alineatul (1) din Regulamentul (UE) 2020/69211, câinii și pisicile care intră în Uniune sunt identificate cu un microcip, astfel cum se menționează la articolul 17 alineatul (1), care permite trasabilitatea.
	3.  Fără a aduce atingere articolului 10 alineatul (1) litera (a) din Regulamentul (UE) nr. 576/2013 și articolului 74 alineatul (1) din Regulamentul (UE) 2020/69211, câinii și pisicile care intră în Uniune pentru a fi plasate pe piața Uniunii sunt identificate cu un microcip înainte de intrarea lor în Uniune de către un medic veterinar, conform cu anexa II. Importatorul asigură înregistrarea câinilor și pisicilor de către un medic veterinar într-o bază de date națională, menționată la articolul 19, în termen de două zile lucrătoare de la intrarea lor în Uniune. Statele membre pot permite înregistrarea și de către alte persoane decât medicii veterinari, cu condiția ca acestea să dispună de măsuri prin care să asigure exactitatea informațiilor introduse în baza de date.

	__________________
	__________________

	11 Regulamentul delegat (UE) 2020/692 al Comisiei din 30 ianuarie 2020 de completare a Regulamentului (UE) 2016/429 al Parlamentului European și al Consiliului în ceea ce privește normele privind intrarea în Uniune, precum și circulația și manipularea după intrare, a transporturilor de anumite animale, de materiale germinative și de produse de origine animală, JO L 174, 3.6.2020, p. 379.
	11 Regulamentul delegat (UE) 2020/692 al Comisiei din 30 ianuarie 2020 de completare a Regulamentului (UE) 2016/429 al Parlamentului European și al Consiliului în ceea ce privește normele privind intrarea în Uniune, precum și circulația și manipularea după intrare, a transporturilor de anumite animale, de materiale germinative și de produse de origine animală, JO L 174, 3.6.2020, p. 379.


Amendamentul		306
Propunere de regulament
Articolul 21 – alineatul 4 – paragraful 2
	

	Textul propus de Comisie
	Amendamentul

	În cazul în care câinii sau pisicile care intră în Uniune nu sunt încă înregistrați într-o bază de date a unui stat membru, astfel cum se menționează la articolul 19 alineatul (1), odată ce ajung la locul lor de destinație, proprietarul sau persoana responsabilă de animal se asigură că sunt înregistrate într-una dintre bazele de date ale statelor membre în termen de 48 de ore de la sosire.
	În cazul în care câinii sau pisicile care intră în Uniune nu sunt încă înregistrați într-o bază de date a unui stat membru, astfel cum se menționează la articolul 19 alineatul (1), aceștia sunt înregistrați în baza de date a statului membru de intrare de către un medic veterinar, la frontiera Uniunii. Înregistrarea se face în numele proprietarului sau al persoanei responsabile de animal și menționează unitatea de origine enumerată în conformitate cu alineatul (2). Statele membre pot permite înregistrarea și de către alte persoane decât medicii veterinari, cu condiția ca acestea să dispună de măsuri prin care să asigure exactitatea informațiilor introduse în baza de date.




Amendamentul		221

Propunere de regulament
Articolul 21 – alineatul 4 a (nou)
	

	Textul propus de Comisie
	Amendamentul

	
	4a.	Intrarea câinilor și a pisicilor în Uniune în cadrul unei circulații necomerciale, astfel cum este definită la articolul 4 punctul 14 din Regulamentul (UE) 2016/429, este notificată în prealabil de către proprietari într-o bază de date online din Uniune cu animale de companie care călătoresc, cu cel puțin cinci zile lucrătoare înainte de trecerea frontierei Uniunii, cu excepția următoarelor cazuri:

	
	(a) câinii sau pisicile intră în Uniune direct din țările terțe enumerate în conformitate cu articolul 13 alineatul (1) din Regulamentul (UE) nr. 576/2013;

	
	(b) sunt câini sau pisici înregistrate într-o bază de date a unui stat membru menționată la articolul 19 alineatul (1). Proprietarul notifică în prealabil identitatea câinelui sau a pisicii și, după caz, identitatea persoanei autorizate care însoțește câinele sau pisica respectivă, numărul de identificare al microcipului câinelui sau pisicii, destinația sa principală din Uniune și, după caz, data și locul planificate de ieșire din Uniune. În cazul în care câinele sau pisica petrece mai mult de patru luni în Uniune, proprietarul asigură înregistrarea sa în baza de date a statului membru de reședință în termen de cinci zile lucrătoare de la expirarea celei de-a patra luni.

	
	Comisia creează și menține baza de date a Uniunii cu animalele de companie care călătoresc menționată la al doilea paragraf și poate încredința dezvoltarea, întreținerea și exploatarea acestei baze de date unei entități independente, în urma unui proces de selecție public, în conformitate cu dispozițiile relevante de la titlul VII din Regulamentul (UE, Euratom) 2018/1046. Accesul la această bază de date este limitat la autoritățile competente ale statelor membre.


Amendamentul		222

Propunere de regulament
Articolul 21 – alineatul 5
	

	Textul propus de Comisie
	Amendamentul

	5. 	Comisia este împuternicită să stabilească, prin intermediul unor acte de punere în aplicare, o procedură pentru recunoașterea de către Uniune a condițiilor echivalente în temeiul alineatului (1) litera (b). Respectivele acte de punere în aplicare se adoptă în conformitate cu procedura de examinare menționată la articolul 24.
	eliminat




Amendamentul		223

Propunere de regulament
Articolul 22 – paragraful 1 – partea introductivă
	

	Textul propus de Comisie
	Amendamentul

	Comisia este împuternicită să adopte, în conformitate cu articolul 23, acte delegate de modificare a anexelor la prezentul regulament pentru a ține seama de progresele științifice și tehnice, inclusiv, atunci când este cazul, de avizele științifice ale EFSA, precum și de impactul social, economic și de mediu, în ceea ce privește:
	Comisia este împuternicită să adopte, în conformitate cu articolul 23, acte delegate de modificare a anexelor la prezentul regulament pentru a ține seama de progresele științifice și tehnice, inclusiv, atunci când este cazul, de avizele științifice ale Autorității Europene pentru Siguranța Alimentară, precum și de impactul social, economic și de mediu, în ceea ce privește:



Amendamentul		224

Propunere de regulament
Articolul 22 – paragraful 1 – litera a
	

	Textul propus de Comisie
	Amendamentul

	(a)	frecvențele de hrănire și procesul de înțărcare;
	(a)	cerințele privind adăparea și hrănirea și procesul de înțărcare;



Amendamentul		225

Propunere de regulament
Articolul 22 – paragraful 1 – litera c
	

	Textul propus de Comisie
	Amendamentul

	(c)	parametrii de iluminare;
	(c)	cerințele privind iluminarea;



Amendamentul		226

Propunere de regulament
Articolul 22 – paragraful 1 – litera h
	

	Textul propus de Comisie
	Amendamentul

	(h)	vârsta minimă a femelelor de câine și de pisică pentru debutul reproducției;
	(h)	vârsta minimă și maximă pentru reproducție a femelelor de câine și de pisică;



Amendamentul		227

Propunere de regulament
Articolul 22 – paragraful 1 – litera j
	

	Textul propus de Comisie
	Amendamentul

	(j)	cerințe pentru transponderele utilizate pentru marcarea câinilor și a pisicilor;
	(j)	cerințe pentru transponderele utilizate pentru identificarea individuală a câinilor și a pisicilor;



Amendamentul		228
Propunere de regulament
Articolul 23 – alineatul 2
	

	Textul propus de Comisie
	Amendamentul

	2.	Competența de a adopta acte delegate menționată la articolul 6 alineatul (4), la articolul 10 alineatul (2) și la articolul 22 se conferă Comisiei pe o perioadă nedeterminată de la [data intrării în vigoare a prezentului regulament].
	2.	Competența de a adopta acte delegate menționată la articolul 6 alineatul (2b), la articolul 6a alineatul (3) și la articolul 22 se conferă Comisiei pe o perioadă nedeterminată de la [data intrării în vigoare a prezentului regulament].



Amendamentul		229
Propunere de regulament
Articolul 23 – alineatul 3
	

	Textul propus de Comisie
	Amendamentul

	3.	Delegarea de competențe menționată la articolul 6 alineatul (4), la articolul 10 alineatul (2) și la articolul 22 poate fi revocată oricând de Parlamentul European sau de Consiliu. O decizie de revocare pune capăt delegării de competențe specificată în decizia respectivă. Decizia produce efecte din ziua care urmează datei publicării acesteia în Jurnalul Oficial al Uniunii Europene sau de la o dată ulterioară menționată în decizie. Decizia nu aduce atingere actelor delegate care sunt deja în vigoare.
	3.	Delegarea de competențe menționată la articolul 6 alineatul (2b), la articolul 6a alineatul (3) și la articolul 22 poate fi revocată oricând de Parlamentul European sau de Consiliu. O decizie de revocare pune capăt delegării de competențe specificată în decizia respectivă. Decizia produce efecte din ziua care urmează datei publicării acesteia în Jurnalul Oficial al Uniunii Europene sau de la o dată ulterioară menționată în decizie. Decizia nu aduce atingere actelor delegate care sunt deja în vigoare.


Amendamentul		230
Propunere de regulament
Articolul 23 – alineatul 6
	

	Textul propus de Comisie
	Amendamentul

	6.	Un act delegat adoptat în temeiul articolului 6 alineatul (4), al articolului 10 alineatul (2) și al articolului 22 intră în vigoare numai în cazul în care nici Parlamentul European și nici Consiliul nu au formulat obiecții în termen de două luni de la notificarea acestuia către Parlamentul European și Consiliu sau în cazul în care, înaintea expirării termenului respectiv, Parlamentul European și Consiliul au informat Comisia că nu vor formula obiecții. Respectivul termen se prelungește cu două luni la inițiativa Parlamentului European sau a Consiliului.
	6.	Un act delegat adoptat în temeiul articolului 6 alineatul (2b), al articolului 6a alineatul (3) și al articolului 22 intră în vigoare numai în cazul în care nici Parlamentul European și nici Consiliul nu au formulat obiecții în termen de două luni de la notificarea acestuia către Parlamentul European și Consiliu sau în cazul în care, înaintea expirării termenului respectiv, Parlamentul European și Consiliul au informat Comisia că nu vor formula obiecții. Respectivul termen se prelungește cu două luni la inițiativa Parlamentului European sau a Consiliului.


Amendamentul		231

Propunere de regulament
Articolul 25 – alineatul 1
	

	Textul propus de Comisie
	Amendamentul

	1.	Prezentul regulament nu împiedică statele membre să mențină norme naționale mai stricte care vizează o protecție mai extinsă a bunăstării câinilor și a pisicilor și care sunt în vigoare la data intrării în vigoare a prezentului regulament, cu condiția ca normele respective să nu fie incompatibile cu prezentul regulament și să nu aducă atingere bunei funcționări a pieței interne. Înainte de [data aplicării prezentului regulament], statele membre informează Comisia cu privire la existența unor astfel de norme naționale. Comisia le supune atenției celorlalte state membre.
	1.	Prezentul regulament nu împiedică statele membre să mențină sau să adopte norme naționale mai stricte care vizează o protecție mai extinsă a bunăstării câinilor și a pisicilor și trasabilitatea lor, cu condiția ca normele respective să nu fie incompatibile cu prezentul regulament și să nu aducă atingere bunei funcționări a pieței interne. Statele membre informează Comisia cu privire la astfel de norme naționale. Comisia le supune atenției celorlalte state membre.



Amendamentul		232

Propunere de regulament
Articolul 25 – alineatul 2
	

	Textul propus de Comisie
	Amendamentul

	2.	Prezentul regulament nu împiedică statele membre să adopte măsuri naționale mai stricte menite să asigure o protecție mai extinsă a bunăstării câinilor și a pisicilor deținute în unități de pe teritoriul unui stat membru cu privire la următoarele aspecte legate de bunăstarea animalelor:
	eliminat

	(a)	condițiile de adăpostire;
	

	(b)	mutilări;
	

	(c)	îmbogățire;
	

	(d)	programele de selecție și de ameliorare, inclusiv vârsta minimă și maximă pentru reproducție.
	

	Statele membre informează Comisia cu privire la aceste norme naționale înainte de adoptarea acestora. Comisia le supune atenției celorlalte state membre.
	



Amendamentul		233

Propunere de regulament
Articolul 25 – alineatul 3
	

	Textul propus de Comisie
	Amendamentul

	3.	Măsurile menționate la alineatul (2) sunt permise numai cu condiția ca acestea să nu fie incompatibile cu prezentul regulament și să nu aducă atingere bunei funcționări a pieței interne.
	eliminat



Amendamentul		234

Propunere de regulament
Articolul 25 – alineatul 4
	

	Textul propus de Comisie
	Amendamentul

	4.	Statele membre nu interzic și nu împiedică introducerea pe piață pe teritoriul lor a câinilor și a pisicilor deținute în alt stat membru pe motiv că animalele în cauză nu au fost deținute în conformitate cu normele sale naționale mai stricte privind bunăstarea animalelor.
	4.	Statele membre care au norme naționale mai stricte menționate la alineatul (1) nu interzic și nu împiedică introducerea pe piață pe teritoriul lor a câinilor și a pisicilor deținute în alt stat membru pe motiv că animalele în cauză nu au fost deținute în conformitate cu normele sale naționale mai stricte privind bunăstarea animalelor.



Amendamentul		235

Propunere de regulament
Articolul 26 – alineatul 1
	

	Textul propus de Comisie
	Amendamentul

	1.	Pe baza rapoartelor primite în conformitate cu articolul 20 și a informațiilor suplimentare relevante, Comisia publică, până la [șapte ani de la data intrării în vigoare a prezentului regulament] și, ulterior, o dată la cinci ani, un raport de monitorizare privind bunăstarea câinilor și a pisicilor introduse pe piață în Uniune.
	1.	Pe baza rapoartelor primite în conformitate cu articolul 20 și a informațiilor suplimentare relevante, Comisia publică, până la [șapte ani de la data intrării în vigoare a prezentului regulament] și, ulterior, o dată la cinci ani, un raport de monitorizare privind bunăstarea câinilor și a pisicilor introduse pe piață în Uniune. Raportul de monitorizare evaluează eficacitatea, eficiența, relevanța, coerența, impactul socioeconomic și valoarea adăugată europeană a prezentului regulament în atingerea obiectivelor sale. În special, Comisia evaluează:



Amendamentul		236

Propunere de regulament
Articolul 26 – alineatul 1 – litera a (nouă)
	

	Textul propus de Comisie
	Amendamentul

	
	(a)	măsura în care prezentul regulament a contribuit la asigurarea unui nivel ridicat de bunăstare pentru câini și pisici, la îmbunătățirea trasabilității, la reducerea comerțului ilegal și la abordarea problemelor asociate practicilor inumane de reproducere, inclusiv așa-numitele fabrici de câini și pisici;



Amendamentul		237

Propunere de regulament
Articolul 26 – alineatul 1 – litera b (nouă)
	

	Textul propus de Comisie
	Amendamentul

	
	(b)	dacă domeniul de aplicare al prezentului regulament rămâne adecvat scopului, ținând seama de evoluțiile pieței, de progresul științific și tehnologic și de considerentele privind bunăstarea animalelor și dacă excepțiile actuale rămân adecvate și suficiente în lumina acestor evoluții;



Amendamentul		238

Propunere de regulament
Articolul 26 – alineatul 1 – litera c (nouă)
	

	Textul propus de Comisie
	Amendamentul

	
	(c)	dacă s-au înregistrat progrese științifice și tehnologice, inclusiv dezvoltarea unor noi mijloace de identificare, ținând seama de fiabilitatea lor tehnică, de raportul cost-eficacitate și de cât sunt de invazive pentru animal;



Amendamentul		239

Propunere de regulament
Articolul 26 – alineatul 1 – litera d (nouă)
	

	Textul propus de Comisie
	Amendamentul

	
	(d)	impactul prezentului regulament asupra crescătorilor, adăposturilor, caselor adoptive și asupra altor operatori, inclusiv sarcina administrativă și costurile de asigurare a conformității;



Amendamentul		240

Propunere de regulament
Articolul 26 – alineatul 1 – litera e (nouă)
	

	Textul propus de Comisie
	Amendamentul

	
	(e)	nivelul de asigurare a respectării normelor și de conformitate atins de statele membre, precum și eficacitatea cooperării dintre autoritățile competente, inclusiv a schimbului de date și a mecanismelor de trasabilitate;



Amendamentul		241

Propunere de regulament
Articolul 26 – alineatul 1 – litera f (nouă)
	

	Textul propus de Comisie
	Amendamentul

	
	(f)	fezabilitatea, costurile și beneficiile introducerii unui pașaport digital pentru câini și pisici, care ar putea conține informații despre identificarea, situația vaccinării și istoricul medical al animalului.



Amendamentul		242

Propunere de regulament
Articolul 26 – alineatul 1 – litera g (nouă)
	

	Textul propus de Comisie
	Amendamentul

	
	(g)	fezabilitatea, impactul și proporționalitatea extinderii identificării și înregistrării obligatorii la toți câinii și pisicile, inclusiv la cei deținuți de proprietari privați;



Amendamentul		243

Propunere de regulament
Articolul 26 – alineatul 1 a (nou)
	

	Textul propus de Comisie
	Amendamentul

	
	1a.	Până la ... [2 ani de la data intrării în vigoare a prezentului regulament], Comisia analizează posibilitatea înregistrării câinilor și pisicilor, în conformitate cu articolul 21 alineatul (3), la intrarea acestora în Uniune și prezintă un raport privind principalele sale constatări către Parlamentul European, Consiliu, Comitetul Economic și Social European și Comitetul Regiunilor.



Amendamentul		244

Propunere de regulament
Articolul 26 – alineatul 2
	

	Textul propus de Comisie
	Amendamentul

	2.	Până la [15 ani de la data intrării în vigoare a prezentului regulament], Comisia efectuează o evaluare a prezentului regulament, inclusiv o evaluare a unei vârste maxime posibile pentru reproducția câinilor și a pisicilor, și prezintă un raport privind principalele constatări către Parlamentul European, Consiliu, Comitetul Economic și Social European și Comitetul Regiunilor.
	2.	Până la [12 ani de la data intrării în vigoare a prezentului regulament], Comisia efectuează o evaluare a prezentului regulament, inclusiv o evaluare a unei vârste maxime posibile pentru reproducția câinilor și a pisicilor, și prezintă un raport privind principalele constatări către Parlamentul European, Consiliu, Comitetul Economic și Social European și Comitetul Regiunilor.



Amendamentul		301
Propunere de regulament
Articolul 26 – alineatul 2 a (nou)
	

	Textul propus de Comisie
	Amendamentul

	
	2a.	Până la ... [cinci ani după data intrării în vigoare a prezentului regulament], Comisia:

	
	(a) efectuează o evaluare și o revizuire a prezentului regulament, inclusiv o evaluare a unei vârste maxime posibile pentru reproducția câinilor și a pisicilor;

	
	(b) efectuează o evaluare a situației animalelor fără stăpân;

	
	(c) stabilește o listă a speciilor de animale care pot fi deținute și introduse pe piață, dacă o evaluare prealabilă a impactului a demonstrat valoarea adăugată și fezabilitatea acesteia;

	
	(d) analizează posibila extindere a domeniului de aplicare al prezentului regulament pentru a include și alte animale, prin modificarea prezentului regulament;

	
	(e) analizează posibilitatea de a utiliza mijloace alternative de identificare, mai puțin invazive decât implantarea unui transponder; și

	
	(f) prezintă Parlamentului European, Consiliului, Comitetului Economic și Social European și Comitetului Regiunilor un raport privind principalele constatări care decurg din literele (a)-(e).



Amendamentul		245
Propunere de regulament
Articolul 27 – paragraful 1
	

	Textul propus de Comisie
	Amendamentul

	Statele membre adoptă regimul sancțiunilor care se aplică în cazul nerespectării dispozițiilor prezentului regulament și iau toate măsurile necesare pentru a asigura aplicarea acestora. Sancțiunile prevăzute trebuie să fie eficace, proporționale și disuasive.
	Statele membre adoptă regimul sancțiunilor care se aplică în cazul nerespectării dispozițiilor prezentului regulament, precum și al celor care rezultă din abandonarea animalelor de companie, și iau toate măsurile necesare pentru a asigura aplicarea acestora. Sancțiunile prevăzute trebuie să fie eficace, proporționale și disuasive.




Amendamentul 246
Propunere de regulament
Articolul 27 – paragraful 1 a (nou)
	

	Textul propus de Comisie
	Amendamentul

	
	Statele membre se asigură că nivelul sancțiunilor financiare impuse pentru încălcarea prezentului regulament și a normelor menționate la articolul 2 alineatul (1), implicând fraudă sau înșelăciune, reflectă, în conformitate cu dreptul intern, cel puțin avantajul economic pentru operator sau, după caz, un procent din cifra de afaceri a operatorului și că este destul de ridicat pentru a avea un efect descurajant. În cazurile în care încălcările cerințelor prezentului regulament sunt grave și repetate, statele membre se asigură că sancțiunile includ interdicția de a lucra cu animale și de a deține animale.



Amendamentul		279
Propunere de regulament
Articolul 27 – paragraful 2 a (nou)
	

	Textul propus de Comisie
	Amendamentul

	
	Având în vedere sarcina administrativă impusă adăposturilor pentru animale și organizațiilor responsabile cu gestionarea populațiilor de câini sau pisici fără stăpân în plus față de constrângerile economice existente, statele membre ar trebui să examineze capacitățile de raționalizare a resurselor recuperate în urma încălcărilor prezentului regulament pentru a sprijini și a acoperi costurile administrative și operaționale ale adăposturilor și ale organizațiilor responsabile cu gestionarea populațiilor de câini sau pisici fără stăpân.





Amendamentul		247

Propunere de regulament
Articolul 28 – paragraful 2
	

	Textul propus de Comisie
	Amendamentul

	Acesta aplică după [doi ani de la data intrării în vigoare a prezentului regulament], cu excepția cazului în care se prevede altfel în prezentul regulament.
	Acesta se aplică după [doi ani de la data intrării în vigoare a prezentului regulament], cu următoarele excepții:

	
	(i)	articolul 13 după 5 ani de la data intrării în vigoare a prezentului regulament; 

	
	(ii)	articolul 9 alineatul (2) și articolul 19 alineatul (1) după 3 ani de la data intrării în vigoare a prezentului regulament; 

	
	(iii)	articolul 12, articolul 17 alineatele (4) și (6), articolul 19 alineatele (2) și (2a) și articolul 21 alineatele (1)-(4a) după 5 ani de la data intrării în vigoare a prezentului regulament; 

	
	(iv)	articolul 7a după 6 ani de la data intrării în vigoare a prezentului regulament și 

	
	(v)	articolul 17 alineatele (1)-(3), în cazul câinilor după 3 ani de la data intrării în vigoare a prezentului regulament, în cazul pisicilor după 7 ani de la data intrării în vigoare a prezentului regulament. 




Amendamentul		248

Propunere de regulament
Anexa I – secțiunea 1 – partea introductivă
	

	Textul propus de Comisie
	Amendamentul

	1.	Hrănirea
	1.	Hrănirea și adăparea



Amendamentul		249

Propunere de regulament
Anexa I – secțiunea 1 – punctul 1.1 – partea introductivă
	

	Textul propus de Comisie
	Amendamentul

	1.1.	Operatorul pune în aplicare următoarele frecvențe de alimentare:
	1.1.	Câinii și pisicile sunt hrănite cel puțin de două ori pe zi. Cățeii și pisoii sunt hrăniți mai frecvent.

	
	Aceste cerințe nu se aplică unităților de reproducție în care sunt ținuți câini de pază a șeptelului în perioadele în care astfel de câini sunt utilizați în legătură cu creșterea animalelor.



Amendamentul		250

Propunere de regulament
Anexa I – secțiunea 1 – punctul 1.1 – litera a
	

	Textul propus de Comisie
	Amendamentul

	(a)	pisicile și câinii adulți sunt hrăniți de două ori pe zi;
	eliminat




Amendamentul		252

Propunere de regulament
Anexa I – secțiunea 1 – punctul 1.1 – litera c
	

	Textul propus de Comisie
	Amendamentul

	(c)	cățeii cu vârsta sub opt săptămâni sunt hrăniți de cel puțin cinci ori pe zi;
	eliminat



Amendamentul		253

Propunere de regulament
Anexa I – secțiunea 1 – punctul 1.1 – litera d
	

	Textul propus de Comisie
	Amendamentul

	(d)	pisoii cu vârsta sub 12 săptămâni sunt hrăniți de cel puțin patru ori pe zi.
	eliminat



Amendamentul		254

Propunere de regulament
Anexa I – secțiunea 1 – punctul 1.2
	

	Textul propus de Comisie
	Amendamentul

	1.2.	Fiecare cățel sau pisoi nou-născut este hrănit cu colostru de la mama sa în primele două zile de viață.
	1.2.	Fiecare cățel sau pisoi este hrănit cu colostru cel puțin în primele două zile de viață și apoi cu lapte de la mama sa sau de la o femelă de câine sau de pisică ce alăptează. Dacă acest lucru nu este posibil, deoarece este bolnavă sau nu își poate hrăni puii din alte motive, sau nu este suficient, cățelul sau pisoiul este hrănit cu un înlocuitor de lapte conceput pentru căței și pisoi, cu frecvența de hrănire indicată de producător sau de medicul veterinar.



Amendamentul		255

Propunere de regulament
Anexa I – secțiunea 1 – punctul 1.3
	

	Textul propus de Comisie
	Amendamentul

	1.3.	În cazul în care femela de câine sau de pisică este bolnavă sau se află în imposibilitatea de a-și hrăni descendenții, operatorul furnizează lapte de la alte femele de câine și de pisică din aceeași exploatație și formule de lapte suplimentare concepute pentru căței și pisoi cu frecvența de hrănire conform instrucțiunilor producătorului formulei sau ale unui medic veterinar, până la înțărcarea completă.
	eliminat



Amendamentul		256

Propunere de regulament
Anexa I – secțiunea 1 – punctul 1.4
	

	Textul propus de Comisie
	Amendamentul

	1.4.	Operatorul se asigură că toți cățeii și pisoii neînțărcați primesc lapte suficient pentru a-și crește constant greutatea corporală.
	1.4.	Toți cățeii și pisoii neînțărcați trebuie hrăniți suficient cu lapte, înlocuitor de lapte sau o combinație a acestora pentru a-și crește constant greutatea corporală.



Amendamentul		257

Propunere de regulament
Anexa I – secțiunea 2 – punctul 2.1 – paragraful 1 – litera a
	

	Textul propus de Comisie
	Amendamentul

	(a)	10-26 °C în spațiile interioare în care sunt ținuți câini adulți;
	eliminat



Amendamentul		258

Propunere de regulament
Anexa I – secțiunea 2 – punctul 2.1 – paragraful 1 – litera b
	

	Textul propus de Comisie
	Amendamentul

	(b)	15-26 °C în spațiile interioare în care sunt ținute pisici adulte;
	eliminat



Amendamentul		259

Propunere de regulament
Anexa I – secțiunea 2 – punctul 2.2.1
	

	Textul propus de Comisie
	Amendamentul

	2.2.1.	Dacă este cazul, se asigură iluminat artificial pentru o perioadă cel puțin echivalentă cu perioada de lumină naturală disponibilă în mod normal între orele 9 a.m. și 5 p.m.
	2.2.1.	Câinii și pisicile sunt expuse la lumină timp de cel puțin 7 ore pe zi.



Amendamentul		260

Propunere de regulament
Anexa I – secțiunea 2 – punctul 2.2.2
	

	Textul propus de Comisie
	Amendamentul

	2.2.2.	Lumina artificială trebuie să fie de spectru larg sau spectru complet.
	2.2.2.	Lumina artificială trebuie să fie de spectru larg sau spectru complet, cu o frecvență de cel puțin 80 Hz.



Amendamentul		261

Propunere de regulament
Anexa I – secțiunea 2 – punctul 2.2.3
	

	Textul propus de Comisie
	Amendamentul

	2.2.3.	Iluminarea este de cel puțin 50 de lucși la înălțimea capului animalului.
	eliminat



Amendamentul		262

Propunere de regulament
Anexa I – secțiunea 2 – punctul 2.2.4
	

	Textul propus de Comisie
	Amendamentul

	2.2.4.	Animalele au posibilitatea de a rămâne la întuneric timp de cel puțin opt ore pe zi.
	2.2.4.	Câinii și pisicile au posibilitatea de a rămâne fără lumină artificială timp de cel puțin opt ore pe zi.



Amendamentul		263

Propunere de regulament
Anexa I – secțiunea 2 – punctul 2.2 a (nou)
	

	Textul propus de Comisie
	Amendamentul

	
	2.2a	Câinii au acces la o zonă exterioară sau sunt scoși la plimbare zilnic timp de cel puțin o oră pe zi în total, pentru a permite exercițiile fizice, explorarea și socializarea.



Amendamentul		264

Propunere de regulament
Anexa I – secțiunea 2 – punctul 2.3.3
	

	Textul propus de Comisie
	Amendamentul

	2.3.3.	În cazul în care incintele sunt ocupate de mai mulți câini sau de mai multe pisici, operatorii trebuie să se asigure, prin luarea de măsuri specifice (de exemplu, panouri despărțitoare), că aceste animale nu reprezintă o amenințare unele pentru celelalte din cauza comportamentului agresiv.
	2.3.3.	În cazul în care incintele sunt ocupate de mai mulți câini sau de mai multe pisici, operatorii trebuie să se asigure, prin luarea de măsuri specifice (de exemplu, panouri despărțitoare), că aceste animale nu reprezintă o amenințare unele pentru celelalte din cauza comportamentului agresiv.

	
	Statele membre pot acorda derogări de la cerințele de la punctul 2.3.1 privind spațiul minim prevăzut în cazul câinilor de vânătoare obișnuiți să trăiască în haită.



Amendamentul		265

Propunere de regulament
Anexa I – secțiunea 3 – punctul 3.2
	

	Textul propus de Comisie
	Amendamentul

	3.2.	Femelele de câine se reproduc numai dacă au vârsta de cel puțin 18 luni;
	3.2.	Femelele de câine se reproduc numai începând de la a doua perioadă de călduri (estru).



Amendamentul		266

Propunere de regulament
Anexa I – secțiunea 3 – punctul 3.3
	

	Textul propus de Comisie
	Amendamentul

	3.3.	Operatorii permit un număr de până la trei serii de pui per femelă de câine sau de pisică într-o perioadă de doi ani.
	3.3.	Femelele de câine sau de pisică nu trebuie să facă mai mult de trei serii de pui în decursul unei perioade de doi ani.



Amendamentul		267

Propunere de regulament
Anexa I – secțiunea 3 – punctul 3.4
	

	Textul propus de Comisie
	Amendamentul

	3.4.	După trei gestații consecutive ale unei femele de câine sau de pisică într-o perioadă de doi ani, operatorii asigură o perioadă de recuperare prin prevenirea gestației femelei de câine sau de pisică pentru o perioadă de cel puțin un an.
	3.4.	Pentru femelele de câine sau de pisică ce au născut trei serii de pui, inclusiv pui născuți morți, într-o perioadă de doi ani trebuie să existe o perioadă de recuperare de cel puțin un an.



Amendamentul		268

Propunere de regulament
Anexa I – secțiunea 3 – punctul 3.4 a (nou)
	

	Textul propus de Comisie
	Amendamentul

	
	3.4a	Femelele de câine sau de pisică cărora li s-a făcut de două ori operație cezariană nu se mai utilizează pentru reproducere.



Amendamentul		269

Propunere de regulament
Anexa I – secțiunea 3 – punctul 3.4 b (nou)
	

	Textul propus de Comisie
	Amendamentul

	
	3.4b	Înainte ca femelele de câine cu vârsta de peste opt ani și femelele de pisică cu vârsta de peste șase ani să fie folosite pentru reproducere, acestea trebuie să fie examinate fizic de un medic veterinar care să confirme în scris că, la momentul examinării, nu există contraindicații cu privire la gestație. Operatorul păstrează confirmarea scrisă menționată pentru o perioadă de cel puțin trei ani.



Amendamentul		270

Propunere de regulament
Anexa I – secțiunea 4 – punctul 4.1 – litera c
	

	Textul propus de Comisie
	Amendamentul

	(c)	zonele în care sunt ținute pisicile și câinii sunt echipate cu structuri de îmbogățire și articole accesibile tuturor animalelor, asigurând un mediu stimulant și reducând frustrarea animalelor;
	(c)	zonele în care sunt ținute pisicile și câinii sunt echipate cu structuri de îmbogățire și articole accesibile tuturor animalelor, asigurând un mediu stimulant și, dacă este posibil, structuri pentru a se cățăra și a se ascunde, și care să reducă frustrarea animalelor;


Amendamentul		271
Propunere de regulament
Anexa II – partea introductivă
	

	Textul propus de Comisie
	Amendamentul

	Transponderele utilizate pentru marcarea pisicilor și a câinilor, astfel cum se prevede la articolul 16, îndeplinesc următoarele cerințe:
	Transponderele utilizate pentru identificarea individuală a câinilor și a pisicilor, astfel cum se prevede la articolele 17 și 21, îndeplinesc următoarele cerințe:


Amendamentul		272
Propunere de regulament
Anexa III – punctul 1
	

	Textul propus de Comisie
	Amendamentul

	1.	Numărul de câini și pisici microcipate pe an, astfel cum se menționează la articolul 17;
	1.	Numărul de câini și pisici înregistrate pe an, astfel cum se menționează la articolul 17 și la articolul 21 alineatul (4);



Amendamentul		273
Propunere de regulament
Anexa III – punctul 1 a (nou)
	

	Textul propus de Comisie
	Amendamentul

	
	1a.	Numărul de unități înregistrate pe an în conformitate cu articolul 7;



Amendamentul		274
Propunere de regulament
Anexa III – punctul 2
	

	Textul propus de Comisie
	Amendamentul

	2.	Numărul de unități de reproducție autorizate anual, astfel cum se menționează la articolul 16.
	2.	Numărul de unități de reproducție autorizate anual, astfel cum se menționează la articolul 7a.



Amendamentul		275
Propunere de regulament
Anexa III – punctul 2 a (nou)
	

	Textul propus de Comisie
	Amendamentul

	
	2a.	Numărul de unități de reproducție și de vânzare a căror autorizare a fost suspendată sau retrasă pe an.

